
1. INTRODUCCIÓ 



Aquest treball és una experiència de recerca-acció que s’ha desenvolupat 
durant el curs 2014-2015 al Centre d’Educació Infantil i Primària 
(CEIP) Joan Solans, situat al municipi de Granollers (Barcelona), amb 
la participació del professorat i l’alumnat de tercer de primària. La 
finalitat d’aquesta recerca és disminuir les desigualtats i jerarquies que 
es produeixen en l’ús que nenes i nens fan del pati d’esbarjo de les escoles 
de primària a través d’un canvi qualitatiu en l’espai. Als espais d’esbarjo 
es reprodueixen rols de gènere tradicionalment femenins i masculins i 
existeixen fenòmens d’exclusió i menysvaloració per raó de sexe, basats 
en els estereotips sexuals i en la jerarquia de gèneres. Eóbjectiu d’aquesta 
recerca-acció és organitzar un mètode de diagnosi i intervenció de 
gènere als espais d’esbarjo, que sigui fàcilment reproduïble i que potencii 
un canvi de conductes dintre i fora del centre educatiu. 

La importància de treballar en aquest àmbit es deu a que a la infància 
és quan es consolida la identitat de gènere de les persones, reflectint- 
se en actituds i conductes i en les expectatives socials sobre elles i ells. 
El sistema educatiu reprodueix pautes patriarcals que construeixen de 
forma diferent la identitat de nenes i nens, definint rols diferenciats 
segons el sexe. Entre els factors més influents trobem els espais i els 
temps escolars. Alguns factors condicionants són el context geogràfic i 
social del centre i l’ús i el disseny de l’aulari, patis i espais comuns. El pati 
és on més es visibilitzen les desigualtats de gènere, ja que el professorat 
acostuma a intervenir menys que a les aules i els usos i les normes són 
menys rígids, donant lloc a una imposició de rols socials i culturals i 
podent-se detectar més fàcilment les possibles situacions de desequilibri, 
jerarquia i violència. La forma de posicionar-se i relacionar-se en l’espai 
és quelcom que s’aprèn al pati de l’escola i que després es reprodueix en 
actituds a l’espai públic urbà. Per tant, els patis d’esbarjo són els espais 
més adequats per realitzar una diagnosi i intervenció d’igualtat de 
gènere. 

Actualment existeixen iniciatives que aposten per una coeducació 
efectiva. Eescola coeducativa seria aquella que educa per a la igualtat des 
de la diferència, replanteja els coneixements i les actituds que fomenta 
i transversalitza la perspectiva de gènere a tots els plantejaments 

pedagògics i programacions. Les experiències coeducatives que han 
tingut lloc fins al moment es centren a millorar aspectes de contingut, 
com el llenguatge i el material didàctic, i les expectatives del professorat 
sobre els i les alumnes. Encara que reconeixen la importància de l’espai en 
la generació de desigualtats de gènere, aquest àmbit no ha estat estudiat 
a fons i, almenys a Catalunya, no s’han aportat propostes concretes per 
aconseguir uns centres educatius amb espais igualitaris. Aquesta recerca 
pretén posar el focus en les qualitats espacials i com aquestes influeixen 
en la perpetuació de les desigualtats de gènere. 

ANTECEDENTS I JUSTIFICACIÓ 

2.1 Situació i problemàtica existent a l’espai d’esbarjo 

A la infància és quan es consolida la identitat de gènere de les persones, 
que es reflexa en actituds i conductes i en les expectatives socials sobre 
elles i ells. L’àmbit educatiu no té una estructura patriarcal tan visible 
com la família, però reprodueix pautes patriarcals que construeixen de 
forma diferent la identitat de nenes i nens, definint rols diferenciats en 
funció del gènere (Subirats, 1994; Tomé, 2008). Entre els factors més 
influents trobem els espais i els temps escolars, las relacions que es donen 
en els centres en tota la seva diversitat i complexitat, les desigualtats 
que es produeixen al centre, els materials escolars, els coneixements 
que s’imparteixen a les aules, les expectatives del professorat i l’alumnat, 
els continguts i el llenguatge dels llibres de text, els jocs, les relacions 
del professorat i les famílies, les reunions del claustre, etc. A nivell 
espacial, condiciona la ubicació del centre en el context geogràfic- 
social, la construcció de l’edifici, l’ordenació de l’aulari, l’ús i aspecte 
dels patis, la il·luminació, la mida i l’ús dels espais comuns, la vegetació, 
etc. (Tomé, 2008). Altres estudis realitzats a Espanya demostren que, 
dintre dels centres educatius, l’espai d’esbarjo és on més es visibilitzen les 
desigualtats de gènere, per tant són els espais més adequats per realitzar 
un estudi i intervenció d’igualtat de gènere (Bonal, 2000; Carreras 2011; 
Carreras et al., 2012). Per què centrar-se en aquests espais? Les aules 
són espais amb usos més delimitats i amb unes normes més rígides. El 
pati de l’escola és l’espai on el professorat acostuma a intervenir menys i 
dona més llibertat a les nenes i els nens. Així es generen desigualtats en 
l’ús del pati, essent un espai on s’imposen els rols socials i culturals de 
manera més clara (Ronnlund, 2015). Com es recull a diferents estudis, 
els nens solen ocupar l’espai central del pati i tenen papers actius en els 
jocs, ocupant l’espai de forma dinàmica. Generalment, les modalitats de 
joc que escullen són invasives. Les nenes solen ocupar racons i espais 
perifèrics, mostrant actituds més passives i estàtiques. La modalitat de 
joc desenvolupada generalment per les nenes és el joc simbòlic (Bonal, 
2000; Tomé, 2008; Carreras et al., 2012). 

La novetat d’aquest treball es deu a que les experiències coeducatives 
que han tingut lloc fins al moment es centren a millorar aspectes de 

contingut, com el llenguatge i el material didàctic, i les expectatives 
del professorat sobre els i les alumnes. Tot i reconèixer la importància 
de l’espai en la generació de desigualtats de gènere, aquest àmbit no ha 
estat estudiat a fons i, almenys a Catalunya, no s’han aportat propostes 
concretes per aconseguir uns centres educatius amb espais igualitaris. 
Aquesta recerca es centra en la relació entre els aspectes qualitatius de 
l’espai i la perpetuació de les desigualtats de gènere. La proposta combina 
una part de sensibilització amb una part de diagnosi i intervenció. La 
primera, per a que el professorat i el propi alumnat prenguin consciència 
de les desigualtats de gènere que es donen en l’ús de l’espai i tinguin 
eines per evitar-les i prevenir-les. La segona, per identificar i gestionar 
problemàtiques existents, amb l’objectiu d’aconseguir uns espais 
educatius que ofereixin les mateixes oportunitats a totes les persones. 

2.2 Aportacions prèvies: anàlisi i intervenció d’igualtat de 
gènere en centres educatius 

Per conèixer les aportacions més rellevants al tema d’estudi s’han revisat 
tots els articles publicats durant els últims 10 anys a les revistes Chilhood, 
Childrerís Geographies i Gender and education, per considerar-se les 
revistes científiques de referència en els àmbits que abasta la recerca. El 
tema principal d’aquesta recerca s’ha tractat en alguns d’ells de manera 
tangencial però no ha estat desenvolupat a fons. Aquest estudi té la 
voluntat de profunditzar en un àmbit que ha estat poc estudiat fins al 
moment. 

Les aportacions en referència a la importància dels espais educatius en 
la configuració dels rols de gènere s’han fet majoritàriament als països 
anglosaxons i nord-europeus. Les aproximacions en aquest camp s’han 
fet des dels àmbits de la psicologia, la pedagogia i les ciències de l’educació 
pel que s’ha profunditzat en les relacions que s’estableixen entre nens 
i nenes i entre alumnat i professorat, el temari i el material escolar i 
les expectatives sobre ells i elles. Diferents estudis reconeixen l’escola 
com un espai clau per a la incorporació de les nocions i articulacions 
sobre el gènere i la seva confluència amb altres factors però, en les seves 
aproximacions, no han tingut en compte la influència del disseny de 
l’espai (Óhrn, 2009; Fuller, 2010). Altres autores, en canvi, han estudiat 
les estratègies d’apropiació i dominació de l’espai per l’alumnat però no 

han considerat el gènere com un element específic en la generació de 
les desigualtats o, si bé han notat que existeixen diferències en l’ús dels 
diferents espais, no han analitzat les causes de la desigualtat (Reh et al., 
2011; Dyment et al., 2013). La majoria d’aquests estudis es basen en les 
percepcions i criteris de les persones investigadores i no tenen en compte 
les vivències de l’alumnat ni potencien la participació del professorat. 

Maria Rónnlund (2015), ha estudiat els processos de construcció de les 
identitats de gènere en el pati d’una escola sueca a partir de les narracions 
dels nens i nenes participants en la recerca. Segons el seu estudi, els 
diferents espais del pati contribueixen a la construcció d’identitats de 
gènere diferenciades, que poden ser individuals o grupals, arribant 
a la conclusió que els patis d’esbarjo amb una major varietat d’espais 
i elements afavoreixen la generació de diverses formes de processar la 
identitat de gènere, en comparació als patis amb una baixa diversitat 
espacial. L’associació CoeducAcció i algunes de les seves membres, Marina 
Subirats, Amparo Tomé i Anna Carreras, han realitzat intervencions 
en centres educatius de primària i en escoles bressol amb l’objectiu 
d’eliminar les desigualtats i les jerarquies de gènere a l’àmbit educatiu. 
Els seus treballs, basats en estratègies de recerca-acció, es centren en 
el treball conjunt amb les educadores i educadors per transformar els 
continguts i les activitats escolars, els estereotips i expectatives de gènere 
en la relació professorat-alumnat i la gestió dels espais, especialment 
dels espais de joc. Encara que els seus treballs reconeixen l’espai com 
un factor determinant en la perpetuació del sexisme als centres escolars 
no s’analitzen en profunditat les seves característiques ni es proposen 
canvis qualitatius en la seva configuració. 

Els intents de quantificar els aspectes socials i psicològics de l’espai 
han portat a diferents autors i autores a elaborar mètodes d’observació, 
diagnosi o avaluació d’espais. Gary T. Moore (1994) i Paul J. Tranter 
i Karen Malone (2004) sistematitzaren mètodes d’observació d’espais 
infantils que posaven en relació les actituds i els patrons de relació dels 
nens i nenes amb la seva ubicació a l’espai i, en funció d’això, elaboraren 
sistemes per avaluar la qualitat d’aquests espais. No obstant, la dimensió 
de gènere no es va tenir en compte a l’hora d’elaborar les seves propostes. 
T. L. McKenzie (2005) ha dissenyat SOPLAY ( System for Observing 
Play and Leisure Activity in Youth ), una eina d’observació de l’activitat 
física i la seva relació amb les característiques de l’entorn als espais de 

joc. Aquesta eina permet recollir dades separades segons el gènere. 
Xavier Bonal en Cambiar la escuela: la coeducación en elpatio dejuegos 
(2000) va elaborar unes fitxes que permeten realitzar, de forma fàcil i 
per qualsevol persona, una diagnosi de gènere als centres educatius. El 
sistema que proposa està potser massa simplificat i no té en compte els 
aspectes qualitatius de l’espai. Per acabar, la recent publicació d’Adriana 
Ciocoletto i Col·lectiu Punt 6, Espais per a la vida quotidiana. Auditoria 
de Qualitat Urbana amb perspectiva de Gènere (2014) té la intenció de 
quantificar, en base a un sistema d’indicadors qualitatius, la qualitat dels 
espais urbans des d’una perspectiva feminista. Tots aquests exemples 
han servit d’inspiració per al treball que aquí s’exposa. 

3. OBJECTIUS I PREGUNTES DE 
RECERCA 



L’objectiu general d’aquesta recerca és conèixer com les qualitats de l’espai 
influeixen en la perpetuació del sexisme i els rols de gènere als espais 
d’esbarjo, sistematitzar el procés de diagnosi i potenciar un canvi, dintre 
i fora del centre educatiu. D’una banda, es tracta d’elaborar un sistema 
que està pensat per ser fàcilment reproduïble, possibilitant la seva ràpida 
extensió a altres centres educatius, podent arribar a utilitzar-se com una 
forma de control de qualitat que utilitzin les administracions públiques 

0 els propis centres per conèixer el grau d’igualtat de gènere als seus 
espais d’esbarjo. D’altra banda, al tractar-se d’un procés que requereix la 
implicació de l’alumnat, el professorat i, eventualment, de les famílies, i 
que es realitza a partir de la reflexió i el debat conjunt, els canvis en les 
actituds que tinguin lloc al centre s’estendran també fora d’aquest. 

Per a iniciar aquest treball es plantegen diferents preguntes de recerca en 
relació a com afecten les qualitats de l’espai a les relacions entre gèneres 

1 que tenen en compte els paràmetres dels elements i els espais que 
s’estudiaran: diversitat, flexibilitat, relació, confort, representativitat 
i gestió. La diversitat és la varietat d’elements i espais i de les seves 
característiques. Per flexibilitat s’entén la capacitat d’un espai o un 
element per adaptar-se a diferents situacions i usos. Per estudiar la relació 
entre espais i elements tindrem en compte paràmetres com la distància, 
els límits o la visibilitat. El confort té a veure amb les característiques 
dels espais i elements que permeten el benestar de les persones que 
els utilitzen. La representativitat té a veure amb el reconeixement i 
la visibilitat real i simbòlica dels homes i les dones i també de la seva 
participació en la presa de decisions. Per últim, la gestió fa referència al 
paper i al tipus d’intervenció del professorat, especialment a l’hora de 
l’esbarjo. 

Les preguntes de recerca són les següents: 

- La diversitat d’elements i espais afavoreix una distribució i un ús més 
igualitari de l’espai? 

- La flexibilitat dels elements i els espais permet un major ventall d’usos 
i, per tant, el desenvolupament d’unes activitats menys estereotipades 

per gènere? 

- Els diferents paràmetres de relació (distància, visibilitat, proporció, 
límits, etc.) entre els elements i espais perpetuen les desigualtats entre 
nens i nenes? 

- Els espais que garanteixen el confort de totes les persones afavoreixen 
una distribució i un ús més igualitari de l’espai? 

- La representativitat simbòlica dels elements i espais influeix en com els 
nens i les nenes s’identifiquen amb aquests i se’ls apropien? 

- La gestió que el professorat fa de l’espai d’esbarjo influeix en un ús 
desigual per part de nens i nenes? 



Els objectius específics es detallen a continuació i s’estructuren en quatre 
blocs: 

Contextualització prèvia: 

- Conèixer l’escola i el seu entorn a nivell geogràfic-social i educacional. 

- Obtenir informació gràfica sobre el pati de l’escola, els seus espais i 
elements. 



Recollida de dades: 

- Conèixer el tipus d’activitats i formes de joc, distribució i ús de l’espai 
i relacions entre nens i nenes d’una classe de tercer de primària durant 
l’esbarjo. 

- Conèixer les percepcions de l’alumnat d’una classe de tercer curs i el 
professorat del centre en relació a les vivències al pati d’esbarjo. 



Presa de consciència: 

- Potenciar una presa de consciència de l’alumnat d’una classe de tercer 
de primària i el professorat del centre sobre la problemàtica de gènere al 
pati de l’escola. 

- Sensibilitzar al professorat sobre com condicionen els rols de gènere en 
l’ús de l’espai d’esbarjo. 

- Donar visibilitat al procés i potenciar la participació. 

Objectius i preguntes de recerca 



- Informar i discutir els resultats obtinguts amb totes les persones 
implicades en el procés. 



Accions per al canvi: 

- Sistematitzar un procés de diagnosi de gènere basat en les qualitats 
espacials del pati d’esbarjo. 

- Generar criteris de gestió i disseny espacial per la transformació 
efectiva de l’espai d’esbarjo i el seu ús en condicions d’igualtat de gènere. 

4. CONTEXTUALITZACIÓ TEÒRICA 

4.1 Societat patriarcal i sistema sexe/gènere 

El concepte de gènere va ser anticipat per Simone de Beauvoir el 1949 
amb la seva cèlebre frase «la mujer se hace, no nace» (Beauvoir, 1949: 13b). 
La influència del seu assaig «El segundo sexo» en el desenvolupament 
de la teoria feminista va permetre al feminisme de la tercera onada 
(anys seixanta i setanta) qüestionar les teories biologicistes que havien 
naturalitzat la desigualtat entre sexes. La diferenciació conceptual del 
binomi gènere/sexe va suposar un canvi en el pensament occidental a 
partir de la primera meitat del segle XX: si el sexe ve determinat per 
diferències biològiques entre éssers humans, el gènere és una construcció 
cultural i, per tant, la seva deconstrucció és possible (Novas, 2014). 
Unes dècades més tard, en l’assaig «El trafico de mujeres. Notas sobre la 
economia política del sexo» (1975), Gayle Rubin va definir el concepte 
sistema sexe/ gènere com «el conjunt de disposicions pel qual una societat 
transforma la sexualitat biològica en productes de l’activitat humana, 
i en el qual es satisfan aquestes necessitats humanes transformades» 
(Rubin, 1986:97). Rubin tractava de descobrir els mecanismes històrics 
i socials que produeixen el gènere i l’heterosexualitat obligatòria i que 
releguen les dones a una posició secundària en les relacions humanes. 
Al posar nom al concepte li atribueix però, aquests termes neutres (no 
especifica la relació entre sexe biològic i rol de gènere assignat -femení/ 
dona; masculí/home) per reivindicar que, en aquest sistema, l’opressió 
no és inevitable sinó que és producte de les relacions socials específiques 
que l’organitzen. 

El sistema patriarcal s’organitza a partir de relacions jeràrquiques entre 
gèneres, assignant-los rols diferents i desiguals en funció del sexe i 
categoritzant allò femení com a alteritat respecte a allò masculí. Aquesta 
alteritat de la que parlava Beauvoir ha determinat la construcció social 
del món que habitem. La construcció del gènere, igual que la construcció 
de la raça o de la classe, s’ha definit en relació a un subjecte universal 
de referència, el que representa el model occidental: blanc, burgès, 
heterosexual, sa i masculí. Aquest model s’anomenarà a partir d’ara 
«masculinitat hegemònica». Establir un model com a subjecte central 
de la cultura implica un procés de selecció i, en conseqüència, d’exclusió 

de totes aquelles persones que no entren en el model (Novas, 2004). 
Aquesta recerca parteix de la base que ser dona en una societat patriarcal 
implica estar sotmesa a fenòmens d’exclusió social i/o discriminació. 

4.2 Igualtat formal i sexisme a l’escola mixta 

Un dels elements que configuren la forma de ser, de sentir i de pensar 
de les persones en la nostra societat és l’escola. La seva influència es deu 
al temps que hi romanen els i les alumnes i a la plasticitat de la psique 
de les criatures en aquestes edats. L’escola actua com un mecanisme 
de reproducció social, econòmica i cultural. Dintre de les pautes de 
reproducció es troben també les de caràcter patriarcal, pròpies de la 
nostra cultura androcèntrica (Santos, 2010). Lescola actua i influeix de 
forma diferent en els alumnes i les alumnes. Els estudis de gènere de les 
últimes dècades descriuen patrons sexistes en la socialització escolar. 
Als anys 70, nombrosos estudis assenyalaven desigualtats de gènere 
en l’accés i en els èxits educatius així com diferències en l’accés al món 
laboral per a homes i dones amb el mateix nivell educatiu. Als anys 
80 es va focalitzar en la interacció entre professorat i alumnat i en els 
textos i el material didàctic. A la dècada de 1990 va cobrar rellevància 
l’estudi del contingut curricular i els mètodes pedagògics així com les 
interaccions entre gènere, classe, ètnia i orientació sexual en els àmbits 
educatius (Grana, 2006). 

Lescola mixta va facilitar a les alumnes l’accés a uns continguts 
tradicionalment reservats per als homes però aquests continguts 
seguien prioritzant els sabers necessaris per a la vida pública i excloent 
tot allò que és útil per la vida privada, tradicionalment atribuïda a les 
dones. Aquesta jerarquització androcèntrica dels sabers difosos per 
lescola mixta va suposar la desaparició dels valuosos aprenentatges 
abans impartits a les nenes. Aquests aprenentatges seran desvaloritzats 
precisament perquè se’ls associa a «sabers de dones» (Grana, 2006). 
Lescola mixta, com a espai educatiu on les nenes i els nens tenen 
accés als mateixos continguts pedagògics, els mateixos docents i els 
mateixos materials didàctics pot causar un efecte d’igualtat que en 
realitat té un efecte pervers: contribueix a camuflar les formes reals de 
discriminació socioeconòmica, racial i sexual que els sistemes educatius 
no reconeixen institucionalment. La desigualtat real encoberta facilita 

una interiorització de la mateixa que la torna «normal» i acceptable. 
Un aspecte central d’aquesta interiorització són els estereotips de gènere 
(Grana, 2006; Santos, 2010). A l’escola, nens i nenes són tractats com 
dos grups diferents, són classificats segons el seu sexe al llarg de la 
jornada escolar, aprenen que certes aptituds són indissociables del seu 
gènere. No obstant, el professorat generalment no discrimina de manera 
conscient i intencional. Més aviat, és habitual que considerin que estan 
actuant de manera igualitària i mostren resistència a acceptar el contrari 
(Grana, 2006; Santos, 2010). 

Diverses recerques mostren que les percepcions del professorat sobre les 
nenes i els nens estan travessades per estereotips de gènere. Els nens són 
percebuts com independents, expansius, entremaliats, violents i segurs. 
Les nenes com dependents, passives, detallistes, pacients, tranquil·les 
i insegures. Els nens es fan més visibles que les nenes i concentren 
l’atenció i les preocupacions del professorat degut a que solen presentar 
més problemes de disciplina que les nenes. D’altra banda, si les persones 
educadores afavoreixen les situacions de cooperació entre l’alumnat per 
sobre de les de competència, les nenes obtenen millors resultats (Grana, 
2006). 

4.3 Espai físic i espai social 

En la nostra societat dones i homes tenen diferent estatus en relació al 
control de la propietat, al control del treball i a la participació política. La 
majoria de teories per explicar aquesta estratificació de gènere es basen 
en interpretacions biològiques, econòmiques, psicològiques o socials. 
No obstant, la comprensió de les desigualtats de gènere pot ser més 
complerta si considerem el context espacial on aquestes es donen. Els 
espais, com les persones, estan configurats per la construcció sexuada 
d’una cultura que privilegia un sexe sobre l’altre. Així, a cada sexe se li 
assigna un lloc, un espai que és tant físic com social. 

El que anomenem espai físic -el territori, les ciutats i els edificis- no és 
neutre sinó que representa els valors de la societat que el planifica, el 
construeix i el gestiona. Lespai físic també té dimensions socials, culturals 
i polítiques que, al superposar-se, constitueixen el que anomenem «lloc». 
Un lloc és el conjunt de relacions que s’entrecreuen en una dimensió 

espacial; el que el defineix són «les pràctiques socioespacials, les relacions 
socials de poder i exclusió» (McDowell, 2000:15) que es desenvolupen en 
aquest. Això vol dir que existeix una relació dialèctica entre l’espai social 
- lestatus d’una persona en una societat- i l’espai físic que li és assignat; 
que les relacions socials i les relacions espacials es creen mútuament i, 
per tant, l’espai, el lloc i el gènere estan interconnectats (Weisman 1994; 
McDowell, 2000). En una societat patriarcal aquesta interconnexió 
s’organitza en termes de privilegi i opressió. Per mantenir aquest binomi 
és essencial crear un univers simbòlic que es basi en el concepte de 
dicotomia. Classificar les persones en grups oposats (ric/pobre, home/ 
dona, blanc/negre, jove/vell, heterosexual/homosexual) crea un sistema 
social que justifica i dóna suport a l’explotació humana i a la supremacia 
masculina hegemònica (Weisman, 1994). 

La sociòloga Daphne Spain ha estudiat la relació entre la segregació 
espacial i la posició social de les dones a través de l’anàlisi de diferents 
societats preindustrials i industrials. Segons l’autora, al llarg de la història 
i en totes les cultures, la distribució espacial geogràfica i arquitectònica 
ha reforçat les diferències d’estatus entre homes i dones (Spain, 1992). La 
forma en que els homes i les dones han estat segregats ha reduït l’accés 
de les dones al coneixement -prohibint-les l’accés a les universitats, 
limitant el seu accés als espais públics- i això ha reforçat aquest estatus 
inferior de les dones respecte als homes. Altres autores com Mònica 
Cevedio defensen la hipòtesi de que «la divisió del treball entre homes 
i dones va ser l’origen de la diferent concepció i divisió dels espais» 
(2004:94): l’espai públic i el productiu per als homes; l’espai privat i el 
reproductiu per a les dones. Aquesta divisió sexual de l’espai jerarquitza 
els territoris i defineix els que han de ser ocupats pels homes i prohibits 
per les dones. Aquestes dicotomies espacials que defineixen els regnes 
duals de la superioritat masculina i la inferioritat femenina són protegits 
i mantinguts pel control i la dominació territorial dels homes (Weisman, 
1994). 

Però, per què aquest comportament territorial sembla tan essencial? 
Els espais gestionen la identitat personal establint la frontera espacial i 
psicològica entre jo i els altres, sigui aquest jo individual o col·lectiu. Els 
«guanyadors» en la societat són aquells «capaços de conquerir l’espai, 
envair i adquirir el dels altres i defensar el propi» (Weisman, 1994: 
24). Però no totes les criatures que creixen en una societat patriarcal 

aprenen les mateixes lliçons territorials. Els nens petits són socialitzats 
per a convertir-se en els homes que han de continuar salvaguardant 
la supremacia masculina. Les nenes petites són socialitzades per 
convertir-se en les dones que els donaran suport. Els nens són educats 
en la nostra societat per ser espacialment dominants. Els encoratgem 
per ser aventurers, per descobrir i explorar el seu entorn. Aprenen com 
reclamar més espai que les nenes a través de la seva postura corporal, a 
través de l’assertivitat verbal, etc. Les nenes són educades per esperar i 
acceptar limitacions espacials. Des de la infància la seva franja espacial 
està restringida als «protegits» i homogenis voltants de la casa i el 
veïnat proper. Són educades per ocupar però no per controlar l’espai. 
Aprenen a mantenir les seves fronteres espacials permeables i a tolerar 
freqüents irrupcions. Segons Leslie Kanes Weisman (1994), la finalitat 
del comportament territorial és posar i mantenir les persones, literal i 
figurativament, als seus llocs socials. 

4.4 Noves formes de veure i entendre el món 

4.4.1 Arquitectura i urbanisme amb perspectiva de gènere 

És important saber que l’androcentrisme, al llarg dels segles, ha 
implicat un biaix que invalida la suposada neutralitat de la producció 
i transmissió de coneixement des dels seus orígens. En el disseny dels 
espais, l’experiència de les dones ha estat invisibilitzada, d’una banda, per 
la inexistència -o manca de reconeixement- de dones en les professions 
relacionades, i d’altra, per la suposada objectivitat científica de la 
disciplina arquitectònica i la seva base en un subjecte universal utilitzat 
com a model per al disseny dels edificis i les ciutats. Però, ben al contrari, 
en una societat on els rols de gènere estan fortament diferenciats, dones 
i homes adopten diferents valors i actituds davant l’entorn i la forma 
en que el perceben i l’experimenten també varia. Per això, analitzar 
l’espai des d’una perspectiva de gènere ens ajuda a comprendre d’una 
forma més complerta les nostres experiències quotidianes i els supòsits 
culturals en que estan immerses. 

Les primeres recerques que posaren en relació l’arquitectura i el gènere 
van aparèixer a finals de la dècada de 1970, majoritàriament escrites 
per dones i des d’una posició clarament feminista. Durant molts anys 

aquesta feina va quedar dintre dels límits de la disciplina, preocupant-se 
bàsicament pel paper de les dones en la professió arquitectònica i pels 
temes en relació al man-made environment (Rendell et al., 1999). El 1992, 
Beatriz Colomina va editar el volum Sexualitat i Espai, el primer recull 
de treballs que portava al camp de l’arquitectura idees sobre el gènere 
generades en altres camps. Aquest recull va proveir eines i models útils 
per fer una crítica de la cultura arquitectònica: del disseny, de la teoria i 
de la història. 

A Catalunya, la primera dona que va posar en relació la teoria de gènere 
amb el disseny arquitectònic i urbà va ser Anna Bofill, introduint 
el concepte d’urbanisme amb perspectiva de gènere. L’anomenat 
urbanisme de gènere parteix de la idea de que l’apropiació de l’espai, és 
a dir, el procés pel qual ens identifiquem i ens posicionem en aquest, és 
un acte polític i que, per tant, qualsevol acció o procés que modifiqui 
l’ús i la distribució de l’espai està inherentment relacionat amb el canvi 
social. Es tracta, doncs, de repensar els espais, tant els públics com 
els privats, no en funció dels rols establerts en funció dels sexes, sinó 
perquè aquests ofereixin el major ventall possible d’opcions individuals 
(Cevedio, 2004). 

Planificar les ciutats i els edificis amb criteris de gènere vol dir 
reconèixer la interrelació entre l’estructura dels espais i la de la societat, 
entenent que els llocs configuren la nostra manera de viure, les nostres 
oportunitats de trobar feina, el grau de dificultat per moure’ns en la ciutat 
i la capacitat per relacionar-nos amb les altres persones (Bofill, 2008). 
Aplicar la perspectiva de gènere a l’urbanisme significa reconèixer que 
aquest no és neutre i que, per tant, si planifiquem en termes «universals» 
estem prioritzant les experiències i criteris de la minoria masculina 
hegemònica. 

D’altra banda, l’urbanisme amb perspectiva de gènere supera el concepte 
d’igualtat de drets, i busca la igualtat en la diferència, recuperant 
els valors orientats cap al benestar de les persones i, per tant, cap a 
les activitats de cura i gestió de la vida quotidiana (Bofill, 2008). En 
l’aproximació de gènere al projecte urbà és imprescindible tenir en 
compte l’experiència de les persones, especialment la de les dones, ja que 
aquesta ha estat invisibilitzada al llarg de la història. Per a aconseguir-ho 
és imprescindible treballar conjuntament amb la ciutadania, a partir de 

processos de participació col·lectiva on les dones tinguin un paper actiu 
(Ciocoletto, 2014). 



4.4.2 Geografies de la infància 

Des de la dècada de 1990, els debats en les ciències socials han estat 
marcats pels assumptes de la identitat i la diferència i això ha influït en 
la consideració d’altres col·lectius no hegemònics (Baylina et al., 2011). 
Les geografies de la infància són una altra perspectiva que ha afavorit la 
visibilització de col·lectius tradicionalment neutralitzats per la identitat 
masculina hegemònica. Aquest camp de la geografia humana s’ha 
desenvolupat majoritàriament als països anglosaxons, especialment 
al Regne Unit (Ortiz, 2007). Aquesta perspectiva posa de relleu que, 
generalment, la identitat de les criatures es construeix en oposició a 
l’etapa adulta i no en relació amb elles mateixes. Igual que passa amb 
el binomi home/dona, la infància es defineix en termes dicotomies i 
oposats amb l’adultesa. Mentre les persones adultes son éssers sexuats, 
responsables i amb capacitat de decisió; les criatures són éssers asexuats, 
irresponsables i vulnerables. Aquesta concepció de la infància reforça 
la segregació espacial de les criatures i justifica la relació jeràrquica 
entre criatures i persones adultes (Valentine, 2003). Però, a qui ens 
referim quan parlem de criatures? La categoria de criatura varia segons 
el context social i cultural i, per tant, les geografies de la infància no 
haurien de definir-se només com aquelles que estudien la vida de les 
persones d’una determinada edat, ja que la infància no és una categoria 
fixa i estàtica sinó que és un procés flexible i ambigu (Ortiz, 2007). 

Les geografies de la infància estudien els espais ocupats, imaginats i 
desitjats per les criatures; els espais on són excloses o marginades, els 
espais on juguen, formen i construeixen les seves identitats (Phillips, 
2001). Aquests estudis comprenen un ampli espectre de temàtiques i 
perspectives que van des de les geografies materials, on s’estudien casos 
concrets a l’espai públic o privat, fins a les geografies dels imaginaris 
i les representacions de la infància en diferents àmbits (Ortiz, 2007). 
A l’hora d’investigar en aquest camp, és important reconèixer que les 
experiències quotidianes de les criatures no són homogènies i que 
existeix una multiplicitat d’infàncies que requereix una aproximació 

des de diferents perspectives i a través de tècniques diverses. Els estudis 
que requereixen la participació de criatures impliquen dilemes ètics i 
morals que tenen a veure amb portar a terme una recerca respectuosa 
i no autoritària. Això ha portat a diferents autores i autors a proposar 
recomanacions i bones pràctiques a seguir durant el procés de recerca 
(Ortiz, 2007). El treball de camp amb la participació de les criatures 
ha tingut un paper fonamental en aquesta recerca, pel que aquest tema 
es desenvoluparà més detalladament a l’apartat 5.1, que tracta sobre la 
metodologia de recerca. 

Algunes recerques empíriques realitzades a la ciutat d’Amsterdam sobre 
l’ús dels espais de joc en funció del gènere de les criatures mostren que la 
presència de nenes és menor que la de nens així com el temps que passen 
en aquests i l’espai que utilitzen per jugar (Baylina et al., 2006). Diversos 
autors i autores assenyalen la importància d’afavorir la participació de 
les criatures i les persones joves en el disseny dels espais públics o els 
espais de joc i d’animar la presència de nenes en els àrees de joc infantil. 
Respecte a l’últim punt, apunten algunes recomanacions per al disseny 
d’aquests espais: han de ser suficientment grans per a facilitar els jocs 
d’ambdós sexes, l’espai destinat als jocs amb pilota no ha de ser més gran 
que l’espai destinat a altres usos i han de comptar amb un manteniment 
adequat (Baylina et al., 2006). 

5. METODOLOGIA, PLA DE TREBALL 
I ÀREA D’ESTUDI 

5.1. Investigació Acció Participativa (IAP) 

Seguint els preceptes epistemològics de la ciència positivista, les 
ciències socials tradicionals han abordat l’estudi de les poblacions i els 
col·lectius com si es tractara de simples objectes. Així, des de la posició 
de les persones investigadores, suposadament objectiva i, no obstant, 
carregada de valors i prejudicis, s’han estudiat les societats des de fora 
tractant de definir-les i cercant solucions a problemes definits també des 
de fora. Aquest tipus de recerca ha estat realitzat des de les instàncies 
de poder per assegurar-se la seva superioritat i posició en la jerarquia 
social. No obstant això, des de mitjan segle XX han sorgit noves visions 
i noves pràctiques encaminades a superar aquesta concepció limitada 
de la recerca social que busquen, precisament, donar veu als col·lectius 
oprimits. Des d’aquest enfocament socio-crític s’han anat construint 
col·lectivament noves formes de fer recerques socials donant lloc al que 
avui es coneix com Investigació Acció Participativa (IAP). Aquesta nova 
metodologia incorpora a l’acció investigadora la voluntat de transformar 
les realitats que oprimeixen a determinats col·lectius. La IAP és una 
metodologia científica que parteix del diàleg i, a través d’aquest, les 
persones participants involucrades investiguen la seva realitat concreta, 
buscant una millor comprensió dels problemes centrals per elles escollits, 
actuant en propostes conjuntes i perseguint la seva resolució o, almenys, 
una major conscienciació sobre els seus orígens i possibles solucions. 
Els tres eixos fonamentals en els que es basen la majoria de les IAP són 
la recerca, l’acció i la formació (Oliveira i Waldenez, 2010). 

Pel que fa als orígens de la IAP, la majoria d’autores coincideixen 
en reconèixer al psicòleg social Kurt Lewin com un dels primers 
autors en incorporar la pràctica transformadora, i per tant l’acció, a 
la recerca i la intervenció social. Aquest autor, en contraposició al 
subjecte investigador del paradigma positivista, entenia que la persona 
investigadora havia de constituir-se com a subjecte transformador i, per 
això, proposava combinar teoria i pràctica a través de l’anàlisi del context, 
la categorització de prioritats i l’avaluació (Balcàzar, 2003). Gràcies 
a les seves aportacions sorgeix al voltant de 1950 el que denominem 

Investigació-Acció. Posteriorment, al voltant de la dècada de 1970, 
altres autors com Orlando Fals Borda comencen a treballar en el que en 
un principi es va denominar Investigació Militant però que, finalment, 
es coneixerà com Investigació Participativa. Aquest corrent no només té 
en compte l’acció transformadora que comporta el subjecte investigador 
sinó que, a més, fa especial èmfasi en el compromís amb la comunitat. 
Així doncs, aquests dos corrents, la Investigació-Acció i la Investigació- 
Participativa són l’origen del que avui coneixem com Investigació Acció 
Participativa. Des d’aquesta perspectiva s’entén que els i les membres 
de la comunitat són agents de canvi que han de participar tant en la 
definició dels problemes que té la comunitat com en la cerca de possibles 
solucions (Balcàzar, 2003). 

Es considera la IAP com la metodologia que millor s’adequa per a realitzar 
aquesta recerca, ja que s’entén que fer una anàlisi d’una situació injusta 
no és suficient sinó que s’ha d’actuar per canviar-la. La participació de 
de totes les persones implicades (educadores i educadores, nenes i nens 
i famílies) és imprescindible, especialment de les persones educadores, 
ja que són elles qui planifiquen els espais, qui escullen els materials i, 
finalment, qui es relacionen directament amb els nens i les nenes i amb 
les famílies i qui, en tots els casos, poden erigir-se com a agents de canvi. 
Per a algunes autores o autors, aquesta recerca no podria considerar-se 
estrictament una IAP ja que la voluntat inicial no sorgeix des de l’escola 
sinó que és una proposta meva i jo he estat qui ha elaborat els objectius i 
el disseny metodològic de la recerca. Tot i així, la problemàtica tractada 
era d’interès de l’escola i els objectius i les activitats han estat debatudes 
i redefinides en funció de la voluntat de les persones participants. En 
qualsevol cas, es tracta d’una Investigació Acció perquè la seva finalitat 
última és potenciar el canvi social. 

La participació de l’alumnat ha estat fonamental per al treball de camp 
d’aquesta recerca. Per fer una recerca respectuosa i no autoritària s’han 
seguit les recomanacions d’algunes geògrafes i geògrafs especialistes en 
la recerca amb criatures (Ortiz, 2007; Ortiz et al., 2012). Els nens i les 
nenes han estat informades sobre els objectius de la recerca, els motius 
pels quals es requeria la seva participació i han decidit de manera 
voluntària participar en la mateixa. L’anonimat de les persones menors 
que participen en la recerca està garantit. Els noms de les criatures 
que s’utilitzen per a la redacció de les activitats realitzades i l’anàlisi de 

resultats són ficticis. Pel que fa als noms de les professores i professors, 
alguns són reals i d’altres ficticis, d’acord amb la voluntat de les persones 
participants. Les investigacions participatives defensen la combinació 
de diferents mètodes de recerca. Els anomenats mètodes child friendly, 
estan dissenyats per resultar divertits i agradables per a les criatures 
i combinen enfocaments visuals i verbals com el dibuix, una de les 
tècniques qualitatives més utilitzades en les geografies de la infància 
(Ortiz et al., 2012). 

Durant el procés de recerca s’ha intentat ser coherent amb l’epistemologia 
feminista (Harding, 1987; Haraway, 1991) considerant la producció de 
coneixement com quelcom col·lectiu i involucrant a totes les persones 
que han participat en la recerca com a subjectes actius. Es considera 
que el coneixement de totes les persones és igualment vàlid, pel que 
la principal font de dades per a la producció de coneixement són les 
experiències de l’alumnat i el professorat, posant especial atenció en 
visibilitzar l’experiència de les dones. S’ha tractat d’establir una relació 
d’interdependència entre teoria i pràctica. D’una banda, es produeix 
teoria a partir de la pràctica (vivències, activitats quotidianes, relacions 
entre persones, etc.). D’altra banda, una de les activitats principals de 
la recerca és la realització d’una acció conjunta i l’elaboració d’unes 
recomanacions i propostes de canvi en les que es recorre el camí a 
la inversa, la teoria produïda serveix per decidir l’acció i els canvis a 
realitzar. Es reconeix la relació de poder que s’estableix per la posició 
com a investigadora pel que s’ha estat en tot moment en disposició de 
modificar i redefinir els objectius i activitats proposades en funció de la 
voluntat de les persones que participen en el procés (Haraway, 1991). 
En aquest sentit, s’ha establert el compromís de difondre els resultats 
obtinguts i tots els processos han estat transparents i debatuts. 

5.2 Pla de treball 

En aquest apartat detallaré breument el procés que ha permès 
desenvolupar la recerca i finalment elaborar aquest treball. Aquesta 
recerca va començar a gestar-se el maig de 2014, quan a Equal Saree, 
col·lectiu d’arquitectes del que formo part, vam decidir començar a 
estudiar, dintre del camp de l’arquitectura i l’urbanisme amb perspectiva 
de gènere, l’ús de l’espai durant la infància. Vaig plantejar el meu projecte 

de recerca sobre aquest tema, proposant-me estudiar, concretament, 
com afecten les qualitats espacials a la generació de desigualtats de 
gènere als espais d’esbarjo. Durant l’estiu de 2014 em vaig posar en 
contacte amb l’Àrea d’Igualtat de l’Ajuntament de Granollers, municipi 
amb el que ja havia col·laborat en altres ocasions per temes relacionats 
amb l’urbanisme i el gènere, i vaig proposar-les de portar endavant la 
recerca en una de les escoles del municipi. En aquell moment, vam 
descartar la possibilitat de que aquesta consistís en una comparativa, 
ja que implicava realitzar un treball d’investigació més ampli que 
suposava molt més de temps i dedicació. Tanmateix, va quedar oberta 
la possibilitat de realitzar la comparativa més endavant. Durant els 
mesos de juliol i agost es va realitzar el disseny de la investigació, fent 
un recull d’investigacions realitzades prèviament i definint les preguntes 
de recerca i els objectius. A principis de setembre vam decidir que el 
centre on es realitzaria la recerca seria el CEIP Joan Solans, per estar 
situat a un barri on Equal Saree, en col·laboració amb l’Àrea d’Igualtat de 
l’Ajuntament de Granollers, tenia previst organitzar un taller participatiu 
d’urbanisme i gènere. Lèscola Joan Solans seria un dels punts clau del 
taller, per tant, coneixeria l’entorn del centre i alguns membres de l’equip 
docent. A partir de llavors, es van organitzar diverses trobades amb les 
persones responsables d’Educació del municipi i amb l’equip directiu de 
l’escola per definir el procés de recerca, que es va concretar de la següent 
manera: 

Fase 1: Contextualització prèvia [Setembre-Desembre 2014]. Disseny 
del marc teòric i conceptual de la recerca. Descripció detallada del treball 
de camp i disseny i elaboració del material necessari per a la recerca. 
Realització d’observacions pilot. 

Fase 2: Estudi d’igualtat de gènere en relació a l’ús de l’espai d’esbarjo 
[Gener- Abril 2015]. Eestudi es basa en l’observació de l’ús de l’espai 
per nens i nenes, mapejos, entrevistes a personal docent i alumnat i 
tallers on l’alumnat pren consciència de les desigualtats en l’ús de l’espai 
d’esbarjo. Anàlisi de la informació recollida i elaboració dels resultats. 
Realització d’una acció simbòlica en una jornada festiva per a donar 
visibilitat al procés i ampliar la participació a totes les persones que 
utilitzen el centre. 

Fase 3: Sistematització de la recollida i l’anàlisi de dades. Propostes de 

millora i recomanacions [Abril- Juny 2015]: Sistematització del procés de 
recollida i anàlisi de dades portat a terme per tal de facilitar la seva futura 
aplicació en altres centres educatius. Elaboració de recomanacions per a 
millorar els espais d’esbarjo o canviar-ne els usos existents perquè tingui 
lloc un ús igualitari en termes de gènere. 

Fase 4: Elaboració del document final [Juliol 2015]: Redacció del 
document final del treball de recerca. 

5.3 Àrea d’estudi 

Aquest treball d’investigació-acció s’ha portat a terme al Centre 
d’Educació Infantil i Primària (CEIP) Joan Solans, situat a Granollers 
(Barcelona). 

Granollers és un municipi situat al Vallés Oriental, que compta amb 
aproximadament 60.000 habitants. En els darrers anys s’ha preocupat 
per la incorporació de la perspectiva de gènere en la gestió urbana, 
elaborant projectes com el del barri del Congost (Col·lectiu Punt 6, 
2011). També s’ha portat a terme un projecte consistent en la realització 
d’una “Guia sobre joguines no sexistes”, on van participar, entre altres 
agents, el Consell dels Infants, una entitat on hi participa una criatura 
representant de cada escola de Granollers. Una de les conclusions que 
se’n va extreure és que s’hauria de debatre sobre l’ús dels patis de les 
escoles, que haurien de permetre un joc més compartit entre nens i 
nenes. LAjuntament de Granollers compta amb una Regidoria d’Igualtat 
Dona-Home amb la que es va establir el primer contacte per poder 
realitzar aquest treball de recerca. 

El CEIP Joan Solans es troba al barri de Sant Miquel [Figura 1], un dels 
barris amb més residents de Granollers, amb prop de 8.000 persones 
(any 2010). En el barri hi resideixen el nombre més gran d’immigrats de 
Granollers procedents de Marroc, Bolívia, Senegal. El grup majoritari de 
població és la d’adults-joves, i amb un major percentatge d’homes que 
dones degut a la immigració masculina de diferents països. Les veïnes 
i veïns del barri, pateixen dificultats econòmiques i desemparament 
legal degut a la seva situació sociocultural (Granollers Acció Municipal, 
2012; Gasull et al., 2003). Aquesta diversitat i situació es veu reflectida 
directament en l’alumnat de l’escola Joan Solans. 

Figura 1. Plànol de l’entorn de l’escola Joan Solans. 




Font: Elaboració pròpia 

El centre és un dels més antics del municipi, pel que algunes parts de 
l’edifici estan envellides. Aquesta percepció augmenta en comparar-lo 
amb altres escoles del municipi. Eespai destinat a l’esbarjo és bastant 
reduït i, en general, manca espai [Figura 2], Algunes de les activitats, 
com música, tenen lloc en altres edificis propers. Segons l’Ajuntament, 
l’escola està considerada d’alta complexitat, per l’alt percentatge 
d’alumnes procedents de famílies nouvingudes i amb pocs recursos 
econòmics. El treball de recerca es realitza amb la participació de la 
classe de tercer de primària i algunes persones docents. La classe de 
tercer de primària comptava, a l’inici de la recerca, amb 19 alumnes, 10 
nenes i 9 nens, d’entre 8 i 9 anys d’edat. Cap al final de la recerca es va 
incorporar una nova alumna. Aquesta nena només va participar en les 
darreres activitats de la recerca, destinades a la presa de consciència i a 
la difusió del treball realitzat. 

Tot i que sóc conscient que altres factors, com el fenotip o el lloc de 
procedència, agreugen la discriminació per motiu de gènere i que, de 
fet, això s’ha fet patent en algunes de les activitats realitzades, en la 
recerca no s’ha tingut en compte i en cap moment es fa referència a 
les característiques socials i culturals de les persones participants. Els 
noms ficticis han estat escollits per les persones participants i en cap cas 
fan referència a un origen cultural específic. La diversitat fenotípica es 
considera un tret característic de les societats contemporànies en les que 
vivim i aquesta recerca parteix de la base que la discriminació per motiu 
de gènere és un fet comú a totes les societats patriarcals. 

Figura 2. Plànol del pati de l’escola Joan Solans. 

Font: Elaboració pròpia 

6. DESCRIPCIÓ DETALLADA DEL 
PROCÉS DE RECERCA 



Aquesta recerca-acció parteix de la base que als espais d’esbarjo de 
les escoles es reprodueixen els rols típicament femenins i masculins, i 
existeixen fenòmens d’exclusió o menysvaloració per raó de sexe, basats 
en estereotips sexuals i en la jerarquia de gèneres. La finalitat de la 
proposta és potenciar la igualtat real d’oportunitats al pati de l’escola o a 
l’hora de lleure. S’ha realitzat un estudi en profunditat per conèixer les 
qualitats de l’espai que potencien la situació de desigualtat que es genera 
tant en la distribució i ús de l’espai com en les formes de joc entre nenes 
i nens. Aquesta fase ha servit tant per a la recollida de dades com per 
a potenciar una presa de consciència de l’alumnat i el professorat sobre 
les desigualtats de gènere a l’espai a través de la seva participació en el 
procés de recerca i acció. Una de les activitats ha consistit en una acció 
simbòlica per visibilitzar el procés i estendre la participació a la resta de 
persones que utilitzen o treballen al centre. Tenint com a base aquesta 
diagnosi s’han elaborat unes recomanacions i propostes de canvi en 
relació a les necessitats del centre que tindran efectes a curt i a llarg 
termini i, si les condicions foren favorables, es podrien posar en marxa. 
Paral·lelament, s’ha sistematitzat el procés de recollida i anàlisi de dades 
per facilitar la seva posada en pràctica en altres centres. 

6.1 Activitats de contextualització 

Les activitats de treball de camp es van iniciar al mes de novembre de 
2014 i van acabar l’abril de 2015. A les activitats s’han utilitzat diferents 
tècniques en funció dels resultats que es volien obtenir. Aquesta 
combinació de tècniques diferents no s’utilitza per augmentar els 
resultats sinó per donar una visió més holística de la realitat. Alguns 
autors consideren que els resultats obtinguts amb diferents mètodes de 
recerca més que complementar- se es contradiuen. Lluny de veure això 
de forma negativa, aquesta opció ens ofereix la possibilitat d’entendre 
millor les complexitats de la vida social (Ortiz et al., 2012). 

En una primera fase es realitzaren reunions amb les persones responsables 
d’educació del municipi, amb els càrrecs directius del centre educatiu i 

amb el personal docent per obtenir informació sobre el centre i els seus 
principis educatius. Durant el mes de novembre de 2014 es realitzaren 
diverses observacions informals del pati d’esbarjo de l’escola Joan Solans. 
Aquestes serviren per obtenir la informació necessària per elaborar el 
material gràfic i les taules de recollida d’informació per les observacions 
que es realitzarien posteriorment amb la participació ocasional del 
professorat. 

Paral·lelament, per conèixer el context geogràfic i social del centre es 
va organitzar un taller de reconeixement urbà amb les veïnes del barri 
de Sant Miquel, on està situada l’escola, la major part de les quals eren 
mares o familiars dels nens i les nenes de l’escola. El taller es va realitzar 
el dissabte 22 de novembre de 2014, coincidint amb unes jornades sobre 
urbanisme i gènere organitzades per Equal Saree, col·lectiu d’arquitectes 
del que formo part, i l’Ajuntament de Granollers. El punt de trobada va 
ser el CEIP Joan Solans i, a partir d’aquí es van realitzar dos recorreguts 
de reconeixement pel barri amb la participació de 32 veïnes i una 
posada en comú de les observacions per tal d’extreure conclusions. 
Lbbjectiu de l’activitat era fer una diagnosi participativa del barri, on 
l’experiència quotidiana de les dones que viuen, treballen o passegen 
de forma habitual va ser essencial per comprendre les necessitats, els 
desplaçaments i els usos quotidians que s’hi desenvolupen i si l’espai, els 
serveis i les infraestructures són adequades [Figura 3]. 



Figura 3. Fotografies durant el taller amb les veïnes de Granollers 




Autoria: Associació Equal Saree 

6.2 Observacions 

Les diferents observacions han permès recollir informació específica 
sobre l’ús de l’espai, les activitats i els patrons de conducta segons el gènere 
i la seva relació amb els diferents elements i les seves característiques. 
S’han realitzat quatre tipus d’observacions: 



Observació general: Per realitzar aquesta observació es proposa una 
sèrie de preguntes sobre els espais i els seus elements en relació a les 
qualitats que es defineixen com a principals en aquest estudi: flexibilitat, 
diversitat, relació, confort i representativitat (veure Annex 2). 



Observació per grups: Eóbjectiu d’aquesta observació és recollir 
informació sobre les relacions que s’estableixen entre nenes i nens a partir 
de les formes de joc i el tipus d’activitat i la seva distribució a l’espai. Es 
tracta d’observar els paràmetres de conducta d’una persona en relació al 
grup amb el que interactua i en referència al lloc on aquest s’ubica en el 
pati. S’han realitzat 7 observacions en dies diferents, observant a 4 nenes 
i 3 nens i el grup amb el que interactuen (veure Annex 3). 



Observació per sectors: L’objectiu d’aquesta observació és recollir 
informació sobre la masculinització o feminització dels diferents sectors 
del pati i de les activitats que es desenvolupen en cadascun d’ells. Per poder 
realitzar aquesta observació s’hauran d’haver delimitat prèviament les 
diferents zones del pati, en funció de les seves característiques i el tipus 
d’activitats que hem pogut veure que es realitzen a partir d’observacions 
més informals. Es poden definir tants sectors com creguem necessaris. 
En aquest cas s’han delimitat 5 sectors diferenciats, que corresponen 
amb la pista de futbol, la pista de bàsquet, la zona de la porta d’accés, la 
zona del mur i la zona de l’edifici [Figura 4] . 

Aquesta observació permetrà visibilitzar si existeixen espais de 
dominació masculina o femenina i si això es relaciona amb el tipus 
d’activitats que es realitzen i amb la posició d’aquests espais en relació 
a la globalitat del pati. S’han realitzat 4 observacions d’aquest tipus, en 
dies diferents (veure Annex 4). 

Figura 4. Esquema del pati dividit per sectors. 



Pa.hL primària fatí 




Font: Elaboració pròpia 

Mapa de recorreguts: L’objectiu d’aquestes observacions és grafiar els 
recorreguts que realitzen les nenes i nens en un interval de 15 minuts 
durant l’esbarj o, per analitzar-los en relació al gènere i a les característiques 
espacials. Un sistema de codis ens permetrà registrar les parades que 
realitzen les persones observades durant el seu recorregut, quin és el 
motiu de la parada i si té relació amb algun element o característica de 
l’espai. L’objectiu final és obtenir un document amb la superposició de 
tots els recorreguts per identificar les àrees de moviment de l’alumnat 
en funció del gènere i reconèixer l’impacte dels diferents elements 
en la delimitació d’aquestes àrees. En total s’han realitzat 8 mapes de 
recorreguts, corresponents a 4 nenes i 4 nens, en dies diferents (veure 
Annex 5). 

6.3 Activitats amb el professorat 

Les activitats amb el professorat han estat destinades, d’una banda, a 
conèixer les seves percepcions sobre les desigualtats de gènere a l’espai 
d’esbarjo, sobre la capacitat de detectar situacions de jerarquia i/o 
violència de gènere i les estratègies que segueixen per solucionar-les i 
prevenir-les. D’altra banda, un dels objectius era potenciar la presa de 
consciència sobre les desigualtats de gènere en l’ús dels espais i donar 
eines per poder detectar-les i prevenir-les. 

Entrevistes individuals: S’han realitzat dues entrevistes, una amb 
la tutora actual de tercer curs i una amb la tutora de l’any anterior. 
Aquestes entrevistes estaven destinades a conèixer les percepcions de les 
professores sobre els conflictes i les desigualtats de gènere entre l’alumnat 
i a conèixer les estratègies per solucionar-les i prevenir-les. Degut al poc 
temps disponible per realitzar cada entrevista (30 minuts), aquestes es 
van plantejar com entrevistes estructurades, tot i que les preguntes es 
van adaptar en funció de les respostes de les persones entrevistades. 
L’estructura inicial contenia les següents preguntes [Figura 5]: 

Figura 5. Preguntes per les entrevistes individuals. 



1. Veus diferències en el joc entre nenes i nens? Juguen junts? 

2. A l’hora del pati, ocupen llocs diferents? Per què creus que és així? 

3. Creus que els elements del pati (bancs, pistes, arbres, pilotes, xarranques...) 
influeixen en un ús diferenciat de nens i nenes? 

4. Temps destinat a la cura i embelliment dels espais. Qui ho pensa? Qui hofa? 

5. Quin tipus de conflictes es donen al pati amb més freqüència? Creus que tenen 
a veure amb el gènere? 

6. Expliqueu que heu treballat el joc inclusiu al pati i la convivència. Com ho heu 
fet? Heu seguit alguns criteris específics? Quins resultats i canvis has observat? 

7. Al llarg de la teva trajectòria com a mestra, has notat canvis al llarg dels anys en 
els comportaments de nenes i nens al pati (tipus de joc, posició que ocupen a l’espai, 
apropiació d’elements fixes o temporals...)? 



Font: Elaboració pròpia 



Entrevista grupal: S’ha realitzat una entrevista grupal amb el 
professorat sobre les desigualtats de gènere a l’espai d’esbarjo. L’objectiu 
principal d’aquesta activitat era potenciar una presa de consciència 
sobre les desigualtats de gènere i les seves manifestacions al pati de 
l’escola. Van participar 4 professors i 5 professores. L’entrevista va durar 
aproximadament 1 hora. 



Programació d’activitats i discussió de resultats parcials: Al llarg 
del procés s’han fet diverses trobades amb la tutora de tercer curs 

per programar i coordinar les activitats a realitzar tant amb l’alumnat 
com amb la resta de professores i professors i per exposar i discutir els 
resultats parcials. 



6.4 Activitats amb l’alumnat 

Les activitats amb l’alumnat tenen com a obj ectiu conèixer les percepcions 
i desitjós de l’alumnat sobre l’espai d’esbarjo, les seves vivències sobre les 
actituds i els conflictes que hi tenen lloc i, alhora, potenciar la presa de 
consciència sobre les desigualtats de gènere al pati de l’escola i donar 
eines per evitar-les i prevenir-les. 



Qüestionari: La tècnica escrita del qüestionari s’ha fet per facilitar la 
participació de tota la classe de tercer i obtenir el màxim de respostes 
possibles sobre els temes tractats. Al qüestionari van participar 18 de 
les 19 persones que formen part de la classe de tercer: 9 nens i 9 nenes. 
Lbbj ectiu del qüestionari era obtenir informació sobre les experiències 
de l’alumnat a l’espai d’esbarjo. El qüestionari incloïa les següents 
preguntes, que van ser redactades amb el suport de la tutora per a la 
bona comprensió dels nens i les nenes [Figura 6]. 

Figura 6. Qüestionari per a l’alumnat. 

1. Què fas quan surts al pati? 

2. Amb qui jugues? 

3. Quins són els teus jocs preferits? 

4. A quins jocs jugaries amb les teves amigues? 

5. I amb els teus amics? 

6. A quina part del pati jugues? 

7 . Quin lloc t’agrada més del pati? Per què? 

8. Quin lloc t’agrada menys del pati? Per què? 

Font: Elaboració pròpia 



Activitat de dibuix «Com t’agradaria que fos el teu pati?»: El dibuix 
permet motivar i estimular la participació de les criatures, així com 

crear un ambient relaxat i divertit per a la recerca. A més, el dibuix és un 
exercici que solen realitzar a l’escola i amb el que es troben còmodes. El 
dibuix és una forma natural de comunicació i d’expressió personal i, a la 
vegada, resulta un mitjà útil per aconseguir que les criatures prenguin 
consciència de les qualitats visuals de l’entorn i de les possibilitats de 
millora (Ortiz et al., 2012). L’activitat es planteja durant l’hora de 
Plàstica, i es proposa a tota la classe de tercer realitzar un dibuix en el 
que mostrin com els agradaria que fos el seu pati. Lbbj ectiu d’aquesta 
activitat és conèixer quines qualitats dels espais i els elements prioritzen 
els nens i les nenes a l’hora de decidir com els agradaria que fos el seu pati 
d’esbarjo. En total realitzen l’activitat 8 nenes i 9 nens. Mentre les nenes 
i els nens realitzen els dibuixos es va passant per les taules i demanant 
que expliquin els seus dibuixos. 



Entrevistes grupals: Per aconseguir una informació més detallada 
de les experiències, emocions i sentiments de l’alumnat s’han utilitzat 
tècniques orals, en aquest cas, l’entrevista semi-estructurada. Aquesta 
tipologia d’entrevista permet tractar els temes des d’un enfocament 
obert i flexible. Per fer-les més agradables i que els nens i les nenes es 
sentin més còmodes, les entrevistes s’han realitzat per grups. S’han 
realitzat 3 entrevistes grupals, una mixta, una amb nenes i una amb 
nens. A les 3 entrevistes es van plantejar les mateixes qüestions, entorn a 
les activitats i els conflictes al pati, tot i que es van anar adaptant segons 
el desenvolupament de cadascuna. Les entrevistes van durar entre 20 
i 40 minuts. A l’entrevista mixta van participar 3 nenes i 3 nens; a les 
entrevistes no mixtes van participar 7 nenes i 6 nens, respectivament. 
Tots els nens i les nenes de la classe van participar en alguna de les 
entrevistes. 



Escenificació de conflictes al pati: Aquesta activitat es proposa com 
una devolució a l’alumnat sobre les activitats explicades anteriorment i 
també funciona com a activitat de presa de consciència. Es realitzen 4 
sessions de taller de teatre en les que l’alumnat posa en escena algunes 
de les situacions de desigualtat que s’han detectat durant el procés de 
recerca. A partir de la primera improvisació els i les alumnes busquen 
solucions conjuntament a les diferents situacions de desigualtat. Després 

de la primera sessió es realitza un guió que serveix de base per a una 
obra de teatre on es mostren, a través d’escenes curtes, els conflictes i 
les solucions proposades per l’alumnat de tercer curs. Les situacions 
de desigualtat tenen a veure amb les relacions jeràrquiques entre 
gèneres i amb els estereotips però no necessàriament aquests papers 
són interpretats per nens en la posició d’opressors i nenes en la posició 
d’oprimides. El que es pretén mostrar és que un pati més igualitari en 
termes de gènere beneficia a totes les persones que no ocupen el rol 
masculí hegemònic, independentment del seu sexe. La tutora de tercer 
participa en els assajos i en l’elaboració del guió de l’obra de teatre. 
Es busca la forma en que totes les persones de la classe participin en 
condicions d’igualtat: tots els personatges tenen el mateix protagonisme 
i apareixen aproximadament la mateixa quantitat de temps en escena. 
Tots i totes les alumnes de tercer participen en l’activitat. 



6.5 Activitats de sensibilització i difusió 

Les activitats de sensibilització i difusió tenen l’objectiu de donar 
visibilitat al procés i potenciar la participació de l’alumnat, el professorat 
i les famílies. 



Difusió del procés a través del bloc de l’escola: durant el procés de 
recerca s’ha penjat informació sobre les activitats realitzades al bloc de 
l’escola, http://blocs.xtec.cat/ceipjoansolans/, per facilitar que totes les 
persones que utilitzen o treballen al centre i també les famílies puguin 
conèixer el projecte i seguir el procés. 



Reunions transversals: S’han realitzat 3 reunions transversals al 
llarg del procés. La primera es va realitzar al setembre de 2014 amb 
persones tècniques de les Àrees d’Igualtat i d’Educació de l’Ajuntament 
de Granollers i amb càrrecs directius i altres docents de l’escola Joan 
Solans. La segona reunió es va realitzar a l’abril de 2015, per parlar 
sobre el desenvolupament de la recerca i exposar i debatre sobre els 
resultats obtinguts fins al moment. En aquesta reunió també es va 
parlar sobre expectatives de les diferents parts, el grau de satisfacció de 

l’escola i les possibilitats de continuïtat del projecte més enllà del Treball 
Final de Màster. Finalment, s’ha realitzat una exposició pública de les 
conclusions de la recerca i les propostes de millora, al juny de 2015, a la 
que han assistit els càrrecs directius i el personal docent de l’escola i les 
responsables de les Àrees d’Igualtat i d’Educació de l’Ajuntament. 



Representació teatral «El pati de l’escola en igualtat»: El dia 23 d’abril, 
coincidint amb la jornada festiva de Sant Jordi, la classe de tercer va 
realitzar l’obra de teatre elaborada a partir de l’escenificació de conflictes 
al pati. Lbbjectiu d’aquesta activitat era transmetre valors inclusius i no 
sexistes, estenent la participació als membres del professorat i l’alumnat 
que no han participat a la resta d’activitats de la recerca. La representació 
va tenir lloc al pati de l’escola, amb assistència oberta a totes les persones 
que utilitzen o treballen a l’escola i també a les famílies de l’alumnat. 



Difusió en Jornades i Congressos: Es va presentar una comunicació 
sobre el procés de recerca al Segon Congrés Internacional sobre 
Arquitectura i Gènere celebrat a Lisboa del 18 al 20 de març de 2015. 
També està previst participar en altres esdeveniments i fer un treball de 
difusió dels resultats de la recerca mitjançant diferents canals durant el 
curs 2015-2016. 

6.6 Sistematització del procés i recomanacions 

Paral·lelament, s’ha fet un treball de sistematització de la recollida 
d’informació i l’anàlisi dels resultats, elaborant les taules que s’adjunten 
als annexes, de manera que pugui funcionar com a mètode de diagnosi 
de gènere als espais d’esbarjo i que té per objectiu poder ser reproduït, 
a partir d’una posada en pràctica de fàcil execució, en altres centres 
educatius. Per últim, s’han elaborat unes recomanacions i propostes de 
millora a partir dels resultats obtinguts a la recerca. 

7. ANÀLISI DE RESULTATS 

7.1 Impacte del context social i cultural 

El context social i cultural del barri on s’ubica l’escola i, en conseqüència, 
del seu alumnat és un factor clau per entendre els resultats de les activitats 
realitzades durant la recerca com, per exemple, algunes de les opinions 
del professorat en relació al gènere i a les situacions de desigualtat. Com j a 
s’ha dit anteriorment, l’alumnat de l’escola prové de famílies nouvingudes 
i amb baixos recursos econòmics. Aquest fet, segons el professorat, ha 
creat un estigma sobre l’escola que, segons diuen, està mal considerada 
en comparació amb altres escoles del municipi. A això es suma que és 
una de les més antigues del municipi i que falta manteniment en algunes 
parts de l’edifici i del pati. El barri de Sant Miquel és un dels més pobres 
de Granollers, on hi viu la major part de la població migrada. 

Durant els recorreguts urbans amb les veïnes [Figures 7 i 8] es va 
identificar que al barri de Sant Miquel no existeix una xarxa quotidiana 
de proximitat que faciliti els desplaçaments diaris i la conciliació de la 
vida familiar, personal i laboral, degut a que el petit comerç de barri 
gairebé ha desaparegut i les voreres estretes i la predominança de la 
prioritat del trànsit de vehicles dificulta l’autonomia dels infants i, per 
tant, la dependència de les persones cuidadores. Durant el recorregut 
es fa èmfasi en la manca de relació amb les persones comerciants com, 
per exemple, la que hi havia amb les de les antigues parades del mercat. 
S’identifiquen alguns espais molt utilitzats per les veïnes, essent utilitzats 
per persones d’una amplia franja d’edat, com la plaça de Sant Miquel, 
que està molt ben situada en relació amb l’escola Joan Solans. També 
destaquen la presència de fonts als espais públics com a factor positiu. 
Malgrat això, manca un major nombre de bancs per tal de generar 
trobades que enforteixin les relacions entre la comunitat. Aquests han de 
ser adequats a l’ús intensiu de la plaça, especialment per a persones que 
vigilen el joc de les criatures. També falten serveis públics arreu del barri 
i hi ha una queixa generalitzada de falta de manteniment i neteja dels 
espais públics i els carrers. També s’identifiquen places infrautilitzades 
en alguns punts del barri. Com a comentari generalitzat, es troben a 
faltar zones per a adolescents. La percepció d’inseguretat al barri de 
Sant Miquel està associada en general a la manca d’il·luminació i de 

Figura 7 (esquerra). Recorreguts pel barri realitzats durant el taller. 
Figura 8 (dreta). Anotacions d’una veïna sobre el recorregut pel barri. 




Font: Associació Equal Saree 



manteniment dels carrers i els espais i, en alguns casos, per trobar-se en 
un estat degradat produït per un canvi d us, com és el cas de l’antic mercat. 
La manca d’il·luminació, a vegades, es deu a que el tipus de lluminàries 
no són adequades i queden ocultes entre els arbres. Aquest fet s’agreuja 
en zones infrautilitzades, com els voltants del Palau d’esports i l’antic 
edifici del mercat o en espais que es tanquen a la nit, com el parc situat 
als carrers Francesc Macià amb Indústria. Les zones limítrofs acostumen 
a ser llocs que generen percepció d’inseguretat. La zona del barri on està 
ubicada l’antiga presó (antic límit de la ciutat), s’identifica amb la venda 
de drogues i la manca d’activitats diverses. S’identifica clarament com 
una zona conflictiva on la majoria dels caps de setmana ha d’intervenir 
la guàrdia urbana. Molts espais d’aquesta àrea estan dominats per homes 
i moltes dones es senten incòmodes al passar. Aquest fet pot ser degut a 
la població d’homes sols del barri, majoritàriament nouvinguts que han 
deixat les seves famílies al país d’origen. Pel que fa a la representativitat 
de les dones, de tots els carrers del barri de Sant Miquel només un 
està nomenat amb nom de dona, Carrer Mare de Deu de Montserrat. 
Aquest, representant a un Verge, perpetua els estereotips i els models 
de gènere associats tradicionalment a les dones. Per saber més sobre 
els recorreguts urbans realitzats amb les veïnes de Sant Miquel es pot 
consultar l’informe sobre el taller participatiu (Camina Tamshi, 2014). 

7.2 Distribució i ús de l’espai segons el gènere 

7.2.1 Resultats de Pobservació general 

A partir de l’observació directa es va donar resposta a la guia de 
preguntes que s’havien elaborat prèviament en relació als temes centrals 
de la recerca: flexibilitat, diversitat, relació, confort i representativitat 
(veure Annex 2). Pel que fa a la flexibilitat, el disseny del pati i els seus 
elements es podria millorar. D’una banda, el fet de comptar amb un espai 
central pavimentat ampli i sense mobiliari ni arbrat permet la realització 
d’activitats que reuneixin un gran nombre de persones, com celebracions 

0 jocs en equip, encara que l’espai no està adaptat perquè aquestes puguin 
tenir lloc. Es podria considerar que l’espai permet un ús polivalent, tot i 
que no compta amb elements mòbils o temporals, excepte les cordes de 
saltar que es fan servir alguns dies a l’hora d’esbarjo. Els pocs elements 
amb que compta el pati són fixes: arbres, bancs, porteries; no hi ha 
elements que puguin ser modificats o desplaçats per l’alumnat i adaptats 
a les necessitats dels diferents jocs. La flexibilitat dels elements i espais 
permet donar cabuda a un major nombre d’usos i activitats, adaptant-se 
a les formes de joc de les diferents persones i podent modificar-se segons 
les necessitats, sense prioritzar un ús o activitat sobre un altre. Un espai 
flexible permet ser modificat al llarg del temps, adaptant-se als canvis 
dels usuaris i les usuàries. Un espai poc flexible no s’adapta a activitats 

1 usos diferents, ancorant l’espai a un o uns pocs usos determinats en 
detriment dels altres. 

Tot i ser un espai petit compta amb alguns elements que permeten 
delimitar àrees diverses: espais de joc en equip, zones de descans o 
espera. Léspai permet realitzar diversos jocs adaptats per a nens i 
nenes de diferents edats, ja que no existeixen desnivells ni elements 
que puguin resultar perillosos o inaccessibles. Tot i així, no existeixen 
diferents colors o textures que permetin identificar àrees diferenciades 
de l’espai d’esbarjo i l’espai destinat al joc tranquil o simbòlic és mínim o 
inexistent. Els dos únics elements de joc a part de la pista de futbol i la 
pista de bàsquet són dues xarranques i dos twisters pintats al terra. Els 
espais per seure i xerrar són limitats: uns pocs bancs, la majoria situats 
de cara a la pista de futbol, i el graó entre el pati i l’edifici de l’escola que 
s’utilitza per seure durant l’esbarjo. La manca de diversitat d’elements 
i espais dona prioritat a unes poques activitats i usos dominants, que 

ocupen la major part de l’espai del pati, excloent altres activitats que 
podrien ser realitzades per una major diversitat de persones i amb un 
repartiment més igualitari de l’espai. 

Els paràmetres de relació són els relacionats amb la visibilitat, 
l’accessibilitat i la proximitat entre els espais i els elements. Al tractar- 
se d’una escola petita, la proximitat no és un àmbit problemàtic en 
aquest cas. Els elements d’ús bàsic, com les fonts d’aigua, les papereres 
i els lavabos estan com a màxim a un minut i mig de distància des de 
qualsevol punt del pati. Pel que fa als lavabos, no existeix una entrada 
directa des del pati, havent d’entrar a l’edifici de l’escola per utilitzar-los. 
Els de nenes són els més allunyats en tots els casos, situant-se sempre al 
fons dels passadissos de distribució de les aules, mentre que els de nens 
es situen a l’entrada dels passadissos. En el cas de la classe de tercer això 
no perjudica el temps d’esbarjo de les nenes, ja que es destina un temps 
abans a classe per poder anar al lavabo. El pati no té desnivells ni elements 
que dificultin l’accessibilitat arreu d’aquest ni entre aquest i l’exterior. Per 
accedir a l’edifici de l’escola existeix un petit desnivell que pot dificultar 
l’accessibilitat. L’accés a les aules del primer pis i a la biblioteca es realitza 
únicament a través d’unes escales i el centre no compta amb ascensor. La 
relació visual des de l’interior de l’edifici de l’escola permet la vigilància 
informal, augmentant la percepció de seguretat. La relació visual amb 
l’exterior, a través d’una tanca permeable, permet una major sensació 
d’amplitud i connecta visualment el pati de l’escola amb l’espai públic 
que hi ha just al davant. És important tenir en compte els paràmetres 
de relació per no crear desavantatges ni privilegis a determinats grups 
o persones. 

El confort té a veure amb la sensació de benestar, la satisfacció de les 
necessitats i la percepció de seguretat a l’entorn. L’adaptació al clima, 
oferint espais de confort a l’estiu i a l’hivern i que permetin utilitzar 
el pati quan plou, facilita l’ús de l’espai al llarg de l’any, a la vegada 
que impedeix una apropiació desigual dels espais més confortables 
quan aquests no són suficients (zones d’ombra a l’estiu, zones de sol a 
Fhivern). El pati de l’escola Joan Solans no compta amb espais coberts 
per protegir-se de la pluja o l’assolellament intens. Compta amb alguns 
arbres que proporcionen ombra a l’estiu però aquesta és insuficient. A 
l’hivern, hi ha una gran part del pati que es troba en ombra, projectada 
pels edificis alts del voltant. El control visual de l’entorn del pati des de 

qualsevol punt, la manca de racons i zones obscures i la relació visual 
amb l’interior de l’edifici de l’escola augmenten la percepció de seguretat, 
fet que afavoreix als col·lectius més vulnerables, com les criatures més 
petites. Al pati no existeixen murs alts, racons o altres elements que 
impedeixin la visibilitat i la il·luminació és adequada durant el dia però 
insuficient a la tarda o el vespre, especialment durant l’hivern. 

Pel que fa a la representativitat de les dones i els homes, tan literal com 
simbòlica, aquesta no és igualitària. La distribució dels elements no és 
uniforme en els diferents espais del pati ni totes les zones del pati tenen 
la mateixa importància. L’espai central del pati té molta importància i 
s’utilitza pels grups grans i per realitzar activitats que requereixen molt 
d’espai. Pel que fa al professorat, la presència de dones i homes al pati 
tampoc és igualitària, sempre hi ha més dones que homes vigilant al 
pati. Aquest fet pot ser degut a què el nombre de professores del centre 
és major al de professors però aquestes participen i intervenen més en 
el joc dels nens i les nenes i també a l’hora de resoldre conflictes. Al pati 
no hi ha murals que puguin transmetre construccions estereotipades 
dels gèneres. Dintre de l’escola, almenys durant la realització d’aquest 
estudi, la presència de representacions masculines en murals, dibuixos 



Figura 9. Fotografies del pati de l’escola Joan Solans. 




Autoria: Associació Equal Saree 

o treballs és més elevada que la de dones, que és quasi inexistent. La 
participació en Fembelliment i el manteniment dels espais és igualitària 
quan aquesta s’organitza i es realitza al centre, implicant a l’alumnat i el 
professorat. No obstant, l’AMPA també s’encarrega de bona part de les 
millores que es realitzen al pati i altres espais del centre. La major part de 
les persones de l’AMPA són dones, encara que el president és un home. 



7.2.2 Resultats de les observacions per grups 

A partir de l’anàlisi de les relacions que s’estableixen entre nenes i nens en 
les formes de joc, activitats i distribució a l’espai de les i els alumnes de la 
classe de tercer observem que les nenes juguen en grups més reduïts (de 
2 a 5 persones) i majoritàriament només del seu mateix sexe. En canvi, 
els nens juguen en grups més grans (de 4 a 8 persones) i generalment 
mixtes, tot i que amb un nombre superior de nens que de nenes. Pel que 
fa a la relació amb el joc i el tipus d’activitat, veiem que els nens no tenen 
diversitat, sempre juguen a un mateix joc, aquest és motriu i cooperatiu 



Figura 10. Taula de resultats de les observacions per grups. 

Font: Elaboració pròpia 

i sol ser en equip amb un objectiu específic, el que podem dir un joc 
típicament «masculí». En canvi les nenes desenvolupen una gran varietat 
de jocs de tots els tipus: interacció verbal, joc simbòlic i motriu amb 
estructura fixa o amb objecte i joc en equip. Aquestes activitats poden 
tenir o no un objectiu definit. Podem trobar tant nenes com nens en 
actituds inactives. Quan observem que els nens estan inactius és perquè 
no són integrants del joc sinó que són observadors externs d’algun fet, 
en canvi la major part de nenes que estan inactives tenen aquest rol dins 
del joc. 

Tot això es reflecteix de manera directa en la ubicació de nenes i nens a 
l’espai. Les nenes es mouen per tant per zones perifèriques com centrals, 
resten poc temps al mateix lloc i, per tant, no estableixen un control 
sobre els espais que ocupen. En canvi els nens s’estableixen en una zona, 
ja sigui central o perifèrica, i es mantenen en aquella zona durant més 
temps, apropiant-se-la. 



7.2.3 Resultats de les observacions per sectors 

A partir de l’anàlisi dels sectors espacials al principi i al final de l’esbarjo 
es perceben les dominacions que hi ha. Aquestes tenen a veure amb la 



Figura 11. Taula de resultats de les observacions per sectors. 

ubicació del sector en relació a tot al pati i amb els elements que conté. 

Els sectors més nombrosos a l’inici són els que estan relacionats més 
directament amb l’entrada de l’edifici, els sectors 1 i 4. Els altres sectors 
es troben més allunyats de l’entrada i per tant tenen una variació de 
nombre més significativa entre l’inici i el final. Es pot entendre, doncs, 
que l’estabilització del pati no comença a produir-se fins que no passa 
una estona d’esbarjo, i que la situació inicial és transitòria. Quan els 
espais són més oberts i no contenen elements fixes o en contenen pocs, 
no hi ha dominació per part de cap sexe (sectors 1 i 2), ja que són espais 
més polivalents i es poden dur a terme jocs diversos i variables tot i 
que majoritàriament aquests són motrius. Contràriament, a la resta de 
sectors sí que trobem una dominació. Els elements fixes afavoreixen una 
apropiació de l’espai per part de nenes o nens, ja que són referents durant 
el joc o passen a formar part d’aquest, potenciant jocs més estereotipats. 
Els nens dominen l’espai de forma clara i constant al llarg de l’esbarjo. 
Veiem que a l’estat inicial dominen 1,5 dels 5 sectors i a l’estat final 2 de 
5. En canvi, en les nenes no existeix una dominació clara, aquesta és 
variable i indefinida al llarg de l’esbarjo. A l’estat inicial dominen 1,75 
dels 5 sectors i al final només el 0,75 de 5. L’activitat majoritària que 
hi ha a un sector es pot relacionar directament amb la dominació dels 
espais. Si hi ha un domini per part de les nenes, el joc majoritari és el 
simbòlic, i si els nens dominen l’espai, el joc majoritari és el motriu. 
Quan no existeix una dominació d’un espai per part de nenes o nens, els 
jocs motrius són els majoritaris. 



Figura 12. Esquema del pati dividit per sectors. 

FaK prtfvArUx. pati. infantil 




Font: Elaboració pròpia 

7.2.4 Resultats dels mapes de recorreguts 

A partir de l’anàlisi dels recorreguts de diferents nenes i nens de tercer 
de primària durant l’hora d’esbarjo trobem que, generalment, la majoria 
d’alumnes de tercer es concentren a la zona d’accés a l’escola [Figura 
13]. Dintre d’aquesta zona o sector, les nenes es distribueixen per tot 
l’espai, tant al centre com a la perifèria i els racons, mentre que els nens 
solen ocupar les zones més centrals [Figura 14]. A nivell general del 
pati, aquesta distribució es repeteix. Podem dir que, dins de l’espai 

Figura 13. Mapes de recorreguts. 



Font: Elaboració pròpia 





utilitzat per la classe, els nens ocupen les àrees principals o centrals i 
que no deixen d’ocupar-les en cap moment. Les nenes, tot i que també 
ocupen àrees centrals en algun moment, de vegades es desplacen a 
zones de menor centralitat. Per tant, observem en les nenes una major 
flexibilitat en l’ús de l’espai i en els nens una tendència a mantenir-se i 
defensar la seva posició en els llocs considerats privilegiats de l’espai. 
Els recorreguts de les nenes són més fragmentats, realitzant activitats 
diverses durant els desplaçaments: menjar, beure aigua, seure, parlar... 
En canvi, els recorreguts dels nens són més directes i relacionats amb el 
desenvolupament d’una acció concreta. El tipus de joc majoritàriament 
desenvolupat per nenes o per nens també varia. Els jocs dels nens 
utilitzen en major mesura els elements fixes, interaccionant amb aquests 
de forma indirecta, de manera que els elements delimiten l’espai on es 
desenvolupa el joc. Per exemple, quan juguen a carreres utilitzen l’espai 
delimitat per les porteries de futbol; quan juguen a «polis i cacos» l’àrea 
de joc queda delimitada pels bancs, els arbres i la porta d’entrada. És a 
dir, els jocs considerats «masculins» tenen una clara definició de l’espai 

on es desenvolupen i ocupen una gran proporció del pati. Fàcilment 
s’associa un espai amb un joc, impedint que se’n puguin portar a terme 
d’altres. Les activitats desenvolupades majoritàriament per nenes, com 
jugar a la corda o parlar, no tenen un espai definit al pati i, per tant, s’han 
de portar a terme en els espais sobrants, els que no estan ocupats per les 
activitats «privilegiades» [Figura 15]. 



Figura 14. Àrees de recorregut (Nens: imatge esquerra; Nenes: imatge dreta). 




Font: Elaboració pròpia 



Figura 15. Àrees d’ocupació de l’espai per activitats (Carreres: esquerra; Corda: dreta) 




Font: Elaboració pròpia 



7.2.5 Interpretació dels resultats 

Les observacions ens permeten analitzar com diferents paràmetres 
de l’espai, la diversitat, la flexibilitat, la relació, el confort i la 
representativitat es relacionen amb les actituds i les posicions que 
ocupen a l’espai les criatures en funció del gènere. 

A nivell general, observem que es reprodueix l’anomenat comportament 
territorial (Weisman, 1994), relacionat amb la diferent educació espacial 
que reben els nens i les nenes. Aquest comportament posa en relació 
l’estatus social d’una persona amb l’espai que ocupa i desplega estratègies 
de control i defensa de l’espai propi i d’apropiació de l’espai dels altres. 
Hem pogut veure com determinades qualitats de l’espai poden facilitar 
o no aquest tipus de conductes. 

Podem considerar que, en general, l’espai del pati és flexible, encara que 
no està preparat específicament per a que hi puguin tenir lloc activitats 
variades. La manca d’elements i espais diversos dóna prioritat a unes 
poques activitats i usos dominants que ocupen la major part de l’espai 
del pati. Per exemple, l’espai destinat a joc tranquil o simbòlic és mínim, 
pràcticament inexistent. D’altra banda, hem pogut comprovar que els 
elements fixes amb un ús definit com, per exemple, les porteries de futbol, 
potencien l’apropiació per determinats grups i el desenvolupament de 
jocs més estereotipats. Així, els jocs considerats «masculins» tenen una 
clara definició de l’espai on es desenvolupen i ocupen una gran proporció 
del pati. Les activitats majoritàriament desenvolupades per nenes no 
tenen un espai definit al pati i s’han de portar a terme als espais residuals, 
és a dir, els que no estan ocupats per les activitats «privilegiades». En 
referència al comportament territorial, els nens solen jugar sempre al 
mateix joc en el mateix espai, creant una relació associativa entre espai i 
activitat. Aquesta ocupació clara i constant de l’espai fa que sigui difícil 
realitzar en el mateix altres activitats que no siguin la dominant. Les 
nenes, en canvi, varien més en tots els sentits, canviant de joc (incloent 
tipus de jocs molt diversos) i desplaçant-se a diferents llocs del pati amb 
major freqüència. D’aquesta manera, com apuntava Weisman (1994), les 
nenes ocupen l’espai però no el controlen. Altres factors també influeixen 
en l’ocupació de l’espai en funció del gènere, com la relació d’aquest amb 
l’edifici de l’escola o els límits entre uns espais i altres, o les zones de 
confort, que poden crear una segregació entre els espais privilegiats i 
els incòmodes. En aquest cas, degut a les petites dimensions del pati, 
els paràmetres de relació i confort no són determinants per l’ocupació 
dels espais, tot i que influeixen en aspectes com la invasió de les àrees 
de joc tranquil i el poc espai disponible per a aquest tipus d’activitats. 
Pel que fa a la representació masculina i femenina, hem pogut observar 
que les professores interaccionen més amb l’alumnat durant l’esbarjo, 
participen més en el joc (generalment en jocs «femenins») i intervenen 
més en la resolució de conflictes. 

7.3. Percepcions i creences del professorat 

7.3.1 Resultats de l’entrevista amb el claustre de professores i professors 

Quan es pregunta als professors i professores participants què entenen 
per desigualtat de gènere a l’espai d’esbarjo el primer que surt és el futbol, 
la dominació de la pilota i els jocs «masculins» i «femenins». De manera 
indirecta posen en relació la dominació en el joc amb la dominació de 
l’espai. Ho podem veure als comentaris del professorat (transcripció de 
l’entrevista complerta a l’Annex 9). 



[Víctor] Els nens juguen a futbol i no deixen jugar a les nenes. Això és una des- 
igualtat de gènere. Quan elles també podrien jugar a futbol o podrien jugar al 
que els donés la gana. No tenen perquè jugar a futbol sempre. . . 

[Maria] I dominar la pilota ells, i en canvi elles no hofan. 

[Martí] I això d’alguna manera també determina que l’espai majoritari que és 
un camp de futbol sigui molt més, o sigui, abasti molta més superfície que no pas 
la part que teòricament en termes de gènere està adjudicada a les nenes. 



En general, pensen que els nens ocupen més espai quan juguen i que 
juguen a jocs més «moguts». Les nenes juguen a jocs tranquils en grups 
més petits que els nens. Com diu la Sònia «en general els nens tenen 
una manera de jugar molt més moguda i agressiva que no pas les nenes. 
Les nenes juguen molt més en petit grup o grup reduït, en canvi els nens 
abasten tot i corren amunt i avall». 

A l’escola s’està fent un treball amb els nens per trencar els estereotips de 
gènere en relació als jocs. Els nens, generalment no volen jugar a jocs 
femenins, en canvi, com ha aparegut abans amb el tema del futbol, a 
les nenes no les deixen jugar a jocs masculins. Això significa que hi ha 
una desvalorització dels jocs tradicionalment considerats «femenins» i 
també una menysvaloració de les capacitats de les nenes per jugar a jocs 
«masculins». Aquest fet també reflexa tàcitament la històrica prohibició 
de l’accés de les dones als espais socials del homes i a les activitats 
masculines. També apareix la idea que a través de l’educació es poden 
canviar les actituds i que els nens que han estat educats en aquesta escola 
tenen actituds menys sexistes que la resta. Aquesta última idea té relació 
amb els estereotips culturals, dels quals es parlarà més endavant. A 

continuació ho veiem a les intervencions del professorat: 



[Sònia] Quan veuen que no hi ha les cordes al pati les demanen perquè no no- 
més juguen a saltar sinó que juguen afer salts d’alçada, campionats, diferents 
activitats que se’ls hi acudeixen. 

[Maria] Les cordes ens van molt bé. I, algun nen que no ha estat escolaritzat en 
la nostra escola quan ve nou aquí no vol jugar a saltar corda, perquè el nen se 
sent mascle i creu que és un joc de nenes. En canvi els nens que han sigut educats 
aquí aquest problema no el tenen. 

[Laura] Això és veritat. No ho veuen com una cosa femenina. I amb el futbol ho 
hem d’aconseguir al revés també. 



Quan fan referència a les qualitats dels elements, com la flexibilitat i 
la diversitat, diuen que són beneficioses per un ús més igualitari. La 
diversitat d’elements o en les característiques dels mateixos és bona, ja 
que dóna peu a més jocs. Pensen que falta varietat de jocs i materials: per 
enfilar-se, fer equilibris, casetes, vegetació baixa per amagar-se darrere, 
etc. En general, parlen de manca d’elements relacionats amb el joc 
simbòlic. També identifiquen que els elements que simbòlicament fan 
referència a espais masculins o femenins poden produir un ús desigual 
de l’espai, com podem veure a les paraules del Xavier: 



[Xavier] Jo, per exemple, eliminaria qualsevol espai que signifiqués haver de 
mantenir un rol masculí o un rol femení. Per exemple, perquè això implica pos- 
sessió de terreny, d’espai. Per exemple, les porteries de futbol sala o de handbol, el 
que t’està dient és que aquest espai està limitat per als qui juguen a aquest tipus 
de jocs. Això que vol dir? Normalment hi juguen els nens, llavors els nens diuen 
que aquest espai és seu i juguen ells. I qualsevol que molesta el llencen perquè 
destorba i l’empenten i el fan fora. Llavors jo per començar no tindria uns espais 
fixes. Per exemple, les porteries a mi no m’agraden en un pati d’escola. La meva 
opinió. Tenir-les fixes. Perquè això implica domini de territori. I aquest espai 
està exclusivament pensat pels qui juguen a futbol. Perquè després la baralla 
sempre ve pel mateix: és que s’estan posant al mig a jugar a no sé que, és que es- 
tan jugant a la xarranca, i al final s’apropien de la majoria de pati els que juguen 
a futbol perquè la resta ni juga a handbol ni juga a res més que futbol. 



Són conscients que els conflictes entre nens són més visibles i més físics 

i, per això, el temps destinat a solucionar-los és major que el destinat 
als conflictes entre nenes o entre nenes i nens. Tanmateix, tot i mostrar 
un alt grau d’implicació per l’eradicació de les desigualtats de gènere, el 
professorat conserva idees sobre el gènere arrelades en la cultura i que 
tenen a veure amb els estereotips de gènere i culturals, l’eurocentrisme i 
la naturalització de les diferències entre sexes. 

Pel que fa als prejudicis culturals i Teurocentrisme, el professorat 
identifica la violència i el sexisme com un tret present a les cultures no 
occidentals i superat als països europeus. Ho podem veure en el següent 
diàleg: 



[Víctor] En aquesta agressivitat dels nens entren dues coses: d’una banda la vio- 
lència de gènere però d’altra també la diferència cultural. 

[Montserrat] La cultural és brutal, eh? perquè per exemple a l’hora, això parlo 
de la classe, eh?, a l’hora de l’ordre i neteja és brutal. Les nenes, les «negritas» i 
les «magrebís» sobretot són molt currantes, m’entens? 

[Maria Dolors] Les veus com si fossin a casa. A casa deuen fer això (...). 

[Xavier] Jo crec que el Víctor està parlant de conflictes que s’acaben resolent de 
diferents maneres, en funció de la cultura. A l’hora de resoldre conflictes i pro- 
blemes es resolen de diferent manera. 

[Laura] És el que veuen a casa, també influeix. 

[Víctor] La cultura el que és molt més pactista, va més de pactar coses, de jo tinc 
unes normes... mentre que les altres cultures fora d’Europa això no ho tenen, 
això és fins aquí perquè ho dic jo ipunto. 

[Xavier] I a partir d’aquí la llei del més fort. 



Els estereotips de gènere més freqüents són en referència a les qualitats 
físiques o psíquiques dels nens i les nenes, que es construeixen en base 
a les dicotomies força/fragilitat, agressivitat/tranquil·litat, explícit/ 
implícit, impuls/control. 



[Maria] Les nenes són molt mandones. En general són mandones (...). 

[Martí] En temes potser d’espai i gènere (...) potser el nen el veus més, quan hi ha 
conflicte el pilles més ràpid, no? o s’evidencia més en termes d’espai però perquè 
és més extravertit i és una qüestió de gènere això i la nena el rotllo aquest de “va 

per sota”. I és veritat això en general, no? 



Existeix un discurs que naturalitza les diferències entre sexes, atribuint 
als nens qualitats que justifiquen la violència com «agressivitat», 
«impuls» i «actitud primària». En canvi a les nenes se les atribueixen 
qualitats referents a la seva capacitat de manipulació psicològica com 
«perversitat», «ser mandones» o «anar per sota». El fet que les nenes 
juguin a jocs més tranquils i ocupin menys espai del pati que els nens es 
presenta com una diferència «natural» de conducta. Al següent fragment 
de l’entrevista ho podeu veure de forma molt explícita: 



[Sònia] En els temes lingüístics, hi ha molts estudis científics que ho diuen, no- 
saltres utilitzem les dues parts del cervell a l’hora de parlar i llavors per això 
nosaltres en lloc d’anar a pegar a algú li anem a fer mal però dient-li una pa- 
raulota, o... 

[Laura] Més recargolat... 

[Sònia] Més de paraula. En canvi els nens tenen més l’instint primitiu de pegar 

(■■■)■ 

[Martí] (...) Hi ha una qüestió muscular i física de més fragilitat, vull dir, és 
evident (...). 

[E2] Jo crec que sí que té a veure una mica amb els rols tradicionals i amb el 
gènere perquè al final a la dona sempre se li ha associat la fragilitat i la que ha 
de ser cuidada. 

[Martí] Just aquesta setmana hem parlat d’això, sobretot a nivell físic de fins 
on pot arribar una dona, parlàvem de les curses i on pot arribar un home i és 
un 30% més i això va a missa, és físic. Llavors aquí s’hauria de veure que és de 
gènere, que és construït i que no. Vull dir, quan enfrontes una persona que apa- 
rentment és fràgil perquè és fràgil (...). 

[Glòria] Jo he rebut [quan solucionava un conflicte al pati], sort que hi ha els 
homes forts (...). 

[Montserrrat] Jo tinc un curs la mitat nens i la mitat nenes i això també és un 
avantatge. Jo em dono compte que les nenes (...) són molt més tranquil·les, en 
general, sí o no? vosaltres que penseu? (...) Bueno, agressivitat sí que n’hi ha, jo 
n’hi veig i més en els nens. Als nois jo els hi veig que tenen «pronto», és el que 
deieu de que el noi o el nen... 

[Martí] Explícit. 

[Montserrat] És més impulsiu. 

[Maria] Primari. 

[Montserrat] I salta de seguida. La nena no s’atreveix: «clar, és que jo...» 

[Maria Dolors] Doncs, jo penso que no perquè sigui nen i més impulsiu ha de 
recórrer a l’agressivitat o la violència. 



7.3.2 Resultats de les entrevistes amb les tutores 

Les entrevistes individuals (veure Annex 10) han servit per profunditzar 
sobre algunes qüestions que ja s’havien tractat a l’entrevista grupal o per 
parlar sobre alguns temes que no havien aparegut i que es consideraven 
importants. Per això es va escollir per les entrevistes individuals a 
persones que haguessin tingut molt contacte amb la classe de tercer, com 
són la tutora del curs actual i la tutora del curs anterior. S’han tractat els 
temes de tipus de joc, ús dels elements del pati, conflictes i gestió durant 
l’esbarjo i incorporació dels valors de cura. 

Pel que fa al tipus de joc, tant la Maria com la Laura veuen diferències 
entre nenes i nens. Com ja apareixia a l’entrevista grupal, les nenes 
juguen a jocs més tranquils i ocupen menys espai. La Maria creu que els 
jocs de les nenes són menys agressius i la Laura que canvien de joc amb 
major freqüència que els nens. Ho veiem a continuació: 



[M] Sí que hi ha diferències, i sí que juguen junts. Hi ha de tot, perquè depèn. 
Les diferències són que els jocs dels nens són més violents i més agressius i més 
de moviment i les nenes, doncs, estan més quietes i no hi ha tanta agressivitat, 
és diferent, juguen més a mames i papes en canvi els nens juguen més a polis i 
a cacos. 

[L] Per exemple les nenes, precisament avui ho he vist molt clarament, juguen 
ajocs més tranquils, després potser canvien de joc més sovint, i després els nens, 
sobretot amb els que m’he fixat jo, juguen amb joc més mogut que fan servir tot 
el pati. I després també el tipus de joc en els nens de vegades és una miqueta més 
agressiu encara que a ells els hi sembla que no ho és perquè estan jugant, i estan 
reproduint moltes vegades coses que veuen a la televisió. 

de Baylina, Ortiz i Prats (2006) sobre espais de joc infantils en àrees 
urbanes de Catalunya també s’observa que la segregació de nens i nenes 
en el joc augmenta amb l’edat. La Laura diu que juguen en grups mixtes 
depenent del tipus de joc, però que normalment hi ha una predomini de 
nenes o de nens en els grups. La Maria no s’ha fixat mai si la diferència 
de jocs implica desigualtat en l’ús de l’espai. La Laura, en canvi, diu que 
els jocs que ocupen més espai, com «polis i cacos» són invasius per les 
persones que juguen a jocs més estàtics com la xarranca, les cordes, etc. 
Considera que l’edat és un factor que determina l’ús d’alguns espais, com 
podrien ser els racons. Encara que al principi ho nega, acaba reconeixent 
que hi ha diferències en l’ús dels elements del pati entre nens i nenes. Els 
nens utilitzen més espai, jugant a jocs moguts com «polis i cacos» o 
futbol, en canvi les nenes utilitzen més els nous elements del pati com la 
xarranca i les cordes. 



[E] Creus que els elements del pati (bancs, pistes, arbres, pilotes, xarr anques...) 
influeixen en un ús diferenciat de nens i nenes? 

[L] Jo les cordes no, i a la xarranca no té perquè diferenciar. I lo de “polis i cacos” 
generalment els hi agrada més als nens. Però alguna nena s’hi cola també. 

[E] Creus que generalment no influeix el gènere? 

[L] Home, i si influeix hem d’intentar evitar-ho, però jo no ho sé. Pel que he vist, 
potser aquest tipus més del futbol quan n’hi havia futbol sí, i aquest de “polis i 
cacos” si mires juguen nens i nenes però juguen més nens que nenes, a les cordes 
i a la xarranca em sembla que no hi ha tanta diferència, encara que potser les 
cordes i la xarranca potser juguen més nenes que nens. 



La Laura ens confirma que els elements i els espais tenen un impacte en 
les conductes i en les relacions entre l’alumnat i que poden contribuir a 
canviar-les. Veiem-ho: 



[L] Per exemple, si posem un element, com hem vist amb la corda, que hem 
vist que canvia tot, potser hi ha altres elements que podem anar incorporant 
i que canvien el pati. Perquè aquests mateixos nens en un espai més gran no 
passa això, no vull disculpar-los ni molt menys. Però l’espai influeix molt, potser 
aquests nens que s’estan comportant tan violentament, potser és que no han 
trobat el joc que necessitarien, potser els podem donar alguna nova idea. . . amb 
aquest provem aquest joc. Un joc que puguem reduir... M’agrada compartir i 

agafar idees per poder-les aplicar. 



Segons la Maria, fa 20 anys que treballen el tema de la igualtat a l’escola, 
per exemple, educant des del parvulari a no fer una segregació sexista 
dels jocs i les joguines. Insisteix que els nens i nenes que venen de fora 
tenen problemes però els educats al centre juguen junts i no tenen cap 
problema. Aquesta idea de la diferència cultural ja havia aparegut a 
l’entrevista grupal. La Maria pensa que les diferències de gènere en l’ús 
dels elements són educatives. Segons ella, els nens que han estat educats 
a l’escola des de petits no fan diferència entre elements masculins 
o femenins, però els nous sí. Pensa que les famílies influeixen en les 
actituds de l’alumnat, animant als nens a utilitzar la violència. 



[M] Mira, ara ha vingut un nen nou i aquest nen mostra aquesta actitud. Quan 
veu jocs que a ell li semblen que són de nenes com és el joc de la xarranca o saltar 
corda ell ni s’acosta allà. Però els altres nens participen, els nens que han estat 
educats amb nosaltres participen dels jocs indistintament, no fan diferència. 

[E] I per què creus que hi ha aquesta major agressivitats en funció de si ets nen? 

[M] Jo penso que ve de casa, de l’educació familiar. Perquè alguns nens responen 
quan tu dius “home perquè has pagat?”, “és que el meu pare em diu que si em 
peguen jo pegui”. 



Igual que la Maria, la Laura també pensa que les famílies tenen un paper 
important a l’hora de transmetre valors. Segons Laura, els nens i les 
nenes copien els rols tradicionals que veuen a casa. Aquests es veuen 
més al pati, quan tenen més llibertat, a classe no es visibilitzen tant. 

La Maria reconeix que les nenes també tenen conflictes però com que 
aparentment no són tan violents, és a dir, no hi ha violència física, no 
es tenen en compte i es prioritza solucionar els conflictes entre nens. 
En relació amb això trobem la idea que les nenes, com les dones, tenen 
formes més premeditades d’agressió, en oposició a l’impuls de pegar 
dels nens, formes més «recargolades» i «perverses». L’altre tipus de 
conflicte, que anomena assetjament, no és visible. A l’escola el treballen 
amb activitats d’autoestima i gestió de les emocions. La Maria pensa 
que els problemes d’agressivitat i els enfrontaments estan motivats per 
la competitivitat en els jocs. La Laura explica que tracten de solucionar 

els conflictes escenificant-los, verbalitzant la situació i després debatent- 
la conjuntament. Considera que s’ha de potenciar que les solucions les 
trobin els i les alumnes. 

Pel que fa a la cura dels espais, la Laura diu que qui s’encarrega en gran 
mesura és l’AMPA. Tot i que el president és un home, hi ha un major 
nombre de dones que hi formen part. Considera que per tenir temps 
de dedicar-se a l’AMPA no han de tenir una feina remunerada i que la 
majoria de persones en aquesta situació són dones. La Maria comenta 
que fa 15 anys es va treballar amb les famílies la millora del pati i que 
va sorgir el pati que hi ha actualment. Considera que s’hauria de tornar 
a fer, perquè els usuaris i usuàries han canviat. D’altra banda, no veu 
diferències de gènere a l’hora de cuidar i embellir els espais. 



7.3.3 Interpretació dels resultats 

Les activitats amb el professorat ens han permès obtenir informació 
sobre la gestió del pati, sobre els conflictes i les situacions de desigualtat; 
sobre la representativitat real i simbòlica dels gèneres, especialment 
sobre els estereotips i els valors socials i culturals i sobre l’impacte de 
les qualitats dels elements i els espais en la desigualtat entre gèneres, 
especialment els paràmetres de diversitat, flexibilitat i relació. 

En primer lloc, tot el professorat es capaç de detectar les situacions de 
desigualtat, jerarquia i violència. També detecten, en molts casos, les 
implicacions espacials d’aquestes desigualtats. No obstant, tendeixen a 
ocultar i/o negar la influència del gènere en les desigualtats, encara que 
reconeixen que existeixen diferències entre nenes i nens. 

Pel que fa a la gestió del pati, el professorat considera que hi ha una 
participació igualitària de homes i dones i que, tant professores i 
professors col·laboren en la cura de l’espai i en pensar estratègies de 
resolució de conflictes. Consideren que el principal problema del pati és 
l’agressivitat i les baralles que impliquen violència física i creuen que estan 
motivades pel tipus de joc i per la influència dels models que es difonen 
a la televisió i a les famílies. Aquests conflictes es donen majoritàriament 
entre nens. Per tant, la major part del temps que el professorat destina 
a la gestió del pati s’ocupa en resoldre els conflictes entre nens, tant a 
les tutories de cada curs com a les reunions de claustre. Les estratègies 

de cada professora o professor a l’hora de resoldre conflictes varien; 
les de la Laura, tutora de tercer, van destinades a que l’alumnat sigui 
capaç de solucionar els conflictes a través del diàleg, sense recórrer a 
una figura d’autoritat. Tot i tractar-se d’estratègies no autoritàries, on 
l’alumnat participa i pren decisions de forma col·lectiva, la perspectiva 
de gènere no es té en compte i, per tant, no es garanteix una participació 
igualitària de les nenes i els nens en la presa de decisions. Tampoc 
existeixen estratègies específiques destinades a assolir la igualtat efectiva 
entre nenes i nens a l’escola i, especialment, al pati. D’altra banda, el 
pati es considera un espai on el professorat ha d’intervenir menys que a 
l’aula, deixant a l’alumnat una major llibertat. Aquesta idea fa que només 
s’intervingui en les situacions en que es considera estrictament necessari 
i aquestes solen ser les que impliquen violència física. Per tant, un altre 
cop, es prioritza la resolució de conflictes entre nens i s’invisibilitzen 
altres tipus de situacions de desigualtat que no impliquen la violència 
física i que afecten en major mesura a les nenes o totes aquelles 
situacions de desigualtat que no generen conflictes visibles degut a que 
són socialment acceptades o assumides. 

Pel que fa a la representativitat real i simbòlica dels gèneres, tot i que la 
major part del professorat considera necessària una educació igualitària 
per a nens i nenes, existeixen en els seus discursos estereotips i valors 
socials sexistes i eurocentristes, que formen part de la cultura occidental 
en la que ens hem socialitzat. Els estereotips sexistes més freqüents són 
en referència a les qualitats físiques o psíquiques dels nens i les nenes, 
que es construeixen en base a les dicotomies força/ fragilitat, agressivitat/ 
tranquil·litat, explícit/ implícit, impuls/control. Existeix un discurs que 
naturalitza les diferències entre sexes, atribuint als nens qualitats que 
justifiquen la violència com «agressivitat», «impuls» i «actitud primària». 
En canvi a les nenes se les atribueixen qualitats referents a la seva capacitat 
de manipulació psicològica com «perversitat», «ser mandones» o «anar 
per sota». El fet que les nenes juguin a jocs més tranquils i ocupin menys 
espai del pati que els nens es presenta com una diferència «natural» de 
conducta. No obstant, es reconeix que existeix una desvalorització per 
part dels nens dels jocs tradicionalment «femenins» i, per tant, un rebuig 
a jugar a aquests jocs. Aquests jocs solen ser poc invasius i ocupen poc 
espai. D’altra banda, existeix un qüestionament de les capacitats de les 
nenes per jugar a jocs considerats «masculins» pel que no les deixen 

jugar o ocupen els papers més desvaloritzats en aquests jocs. Aquests jocs 
solen ocupar molt d’espai i ser invasius amb el joc de les altres persones. 
Apareix de manera reiterada la idea que les cultures no europees són 
més sexistes i es justifiquen les actituds sexistes d’alguns alumnes pel fet 
de provenir de famílies d’origen no occidental. Aquest prejudici cultural 
impedeix detectar el sexisme en la pròpia cultura i no reconeix que el 
patriarcat és un sistema que oprimeix a les dones i que està present en la 
majoria de les societats, siguin aquestes o no occidentals. 

Per últim, tenen molt clar que l’espai influeix en les actituds dels nens i 
les nenes i que, d’alguna manera, això pot influir en una major o menor 
igualtat d’oportunitats entre gèneres. Pensen que una major diversitat 
d’espais i elements permetria jugar a més jocs diferents i que això 
beneficiaria a les persones que no juguen als jocs dominants que solen 
ocupar els espais centrals del pati. Han constatat que els nous elements 
del pati, les cordes i les xarranques, són més utilitzats per les nenes. 
Aquests elements han substituït a la pilota, que era considerada una font 
de conflictes, especialment entre nens. Una major flexibilitat dels espais 
i els elements ajuda a evitar la dominació territorial. Els espais amb 
usos fixes i delimitats, com la pista de futbol o les porteries, faciliten 
l’apropiació per determinats grups. Els espais amb usos fixes i de grans 
dimensions en relació a la totalitat del pati, fomenten un ús desigual de 
l’espai i beneficien als grups dominants, deixant molt poc d’espai per la 
resta d’activitats. 

7.4 Percepcions i vivències de l’alumnat 

7.4.1 Resultats del qüestionari sobre percepcions i ús de l’espai 

A partir de les respostes de les nenes i els nens sobre les preguntes del 
qüestionari s’ha elaborat la taula de resultats [Figura 16]. Les dades 
mostren informació quantitativa. Tot i que la mostra és molt reduïda i 
que la metodologia emprada és principalment qualitativa, considero que 
les dades quantitatives suposen un bon punt de partida per analitzar, 
posteriorment, la informació de manera qualitativa. 

Segons les respostes obtingudes, el 100% de les nenes i els nens de 3r de 
primària expressen que quan surten al pati juguen, encara que alguns 
especifiquen amb qui juguen o a quin joc. Un nen també especifica que 

Figura 16. Taula de resultats del qüestionari a l’alumnat 



Pl. Què fas quan surts al pati? 




Activitat motriu 
intensa 


Activitat motriu 
suau 


Joc simbòlic o 
conversa 


No s’especifica 


- 


N° de nenes 


0 


0 


0 


9 




N° de nens 


0 


0 


0 


9 




P2. Amb qui jugues? 




Amb 1 persona 


Fins a 5 persones 


Més de 5 persones 


Grups del mateix 
sexe 


Grups mixtes 


N° de nenes 


1 


2 


6 


3 


6 


N° de nens 


2 


3 


4 


4 


5 


P3. Quins són els teus jocs preferits? 




Joc únic 


Diversos jocs 


Activitat motriu 
intensa 


Activitat motriu 
suau 


Joc simbòlic o 
conversa 


N° de nenes 


0 


9 


6 


6 


2 


N° de nens 


6 


3 


5 


3 


1 


P4. A quins jocs jugaries amb les teves amigues? 




Joc únic 


Diversos jocs 


Activitat motriu 
intensa 


Activitat motriu 
suau 


Joc simbòlic o 
conversa 


N° de nenes 


2 


5 


3 


5 


2 


N° de nens 


6 


1 


3 


4 


0 


P5. A quins jocs jugaries amb els teus amics? 




Joc únic 


Diversos jocs 


Activitat motriu 
intensa 


Activitat motriu 
suau 


Joc simbòlic o 
conversa 


N° de nenes 


4 


2 


4 


3 


0 


N° de nens 


6 


0 


6 


0 


0 


P6. A quina part del pati jugues? 




Centre 


Perifèria 


Tot 


- 


- 


N° de nenes 


1 


4 


4 






N° de nens 


2 


1 


5 






P7. Quin lloc t’agrada més del pati? Per què? 




Centre 


Perifèria 


Motius a veure 
amb qualitats de 
l’espai 


Motius NO a veure 
amb qualitats de 
l’espai 


- 


N° de nenes 


5 


2 


2 


2 




N° de nens 


6 


0 


3 


2 




P8. Quin lloc t’agrada menys del pati? Per què? 




Centre 


Perifèria 


Motius a veure 
amb qualitats de 
l’espai 


Motius NO a veure 
amb qualitats de 
l’espai 


- 


N° de nenes 


0 


3 


3 


3 




N° de nens 


0 


3 


3 


3 





Font: Elaboració pròpia 

primer esmorza i després juga. Tot i que la majoria juguen en grups 
mixtes de més de 5 persones aquesta tendència és major en les nenes. 
En canvi, una major proporció de nens diu jugar en grups reduïts (2 
persones) del mateix gènere. El joc preferit de la majoria (7 nenes i 4 
nens) és «polis i cacos» i és el joc al que normalment juguen al pati en 
grups grans. Entre les nenes existeix una major diversitat de jocs preferits 



68 



Anàlisi de resultats 



i en nombren diversos (100% de les nenes). En canvi els nens nombren 
només 1 joc preferit (75% dels nens). Entre els jocs que nombren les 
nenes estan el «escondite», «pillar», «arrenca-cebes», saltar a la corda, la 
«comba», jocs de taula, o parlar. Entre els jocs preferits dels nens trobem 
el «tren xuxú», a «pillar» o jugar a ninja. Amb les amigues, els nens i les 
nenes de 3r jugarien majoritàriament a «polis i cacos», a «pillar», a saltar 
a la corda i al «tren xuxú». També jugarien a passejar amb els ulls tancats, 
a la xarranca, al «escondite», a «arrenca-cebes» i a jocs de palmes («el 
conejo de la suerte»). Amb els seus amics jugarien majoritàriament a 
«polis i cacos» i a «pillar». Només algunes nenes proposen jocs diferents 
per a jugar amb els seus amics, com «arrenca-cebes», saltar a la corda, 
el «escondite» o «gallinita ciega». De les preguntes referents al tipus 
d’activitats podem concloure que, tot i que no hi ha una forta segregació 
per gèneres i que la major part de la classe juguen junts a jocs motrius, 
sí que podem identificar algunes diferències en les preferències de joc. 
Entre les nenes apareixen una major diversitat de jocs i de persones amb 
les que jugarien. Es nombren també amb major mesura jocs tranquils o 
que no necessiten una gran quantitat d’espai per desenvolupar-se. 

La major part de nens i nenes juguen per tot el pati però hi ha una 
predominança dels nens (75% dels nens i 50% de les nenes), un dels 
quals especifica que juga a la part del mig. Quan diuen que els agrada 
tot el pati, emfatitzen que els agrada perquè té més espai, el que em fa 
pensar que quan diuen tot el pati es refereixen a la part central, sense 
mobiliari ni arbres. Un nen especifica que juga a la pista de bàsquet i 
un altre a la xarranca. Un altre nen mostra sentiment de desarrelament 
i falta de pertinència ja que diu que “no té un lloc” al pati i que no li 
agrada cap part del pati. Dues nenes juguen a la part dels bancs i els 
arbres i dues altres a l’espai de l’entrada. Podem concloure que la majoria 
de nens i nenes utilitzen tot el pati sense restriccions. No obstant, quan 
especifiquen, els nens diuen que juguen a la part central o als espais amb 
un ús definit per al joc motriu, com la pista de bàsquet i la xarranca. 
En canvi, les nenes diuen que juguen a l’espai de la porta (perifèria) i 
als espais per a activitats tranquil·les, com la zona de bancs amb arbres. 
En aquest sentit, destacar que la zona de l’entrada, la pista de bàsquet i 
la zona del mur i la porteria, és a dir, tota la perifèria del pati, han estat 
identificades com a zones que no els agraden, per la manca d’espai i 
la formació de bassals quan plou. Les nenes han identificat una major 

varietat d’espais de confort i malestar que els nens. Per exemple, una 
nena identifica el pati d’infantil com un lloc agradable i una altra la zona 
del menjador perquè hi pot trobar ombra. En canvi, la zona de la font no 
és confortable perquè fa massa sol. 



7.4.2 Resultats de l’activitat de dibuix 

Els dibuixos realitzats per les nenes i nens de tercer es van analitzar a 
partir de la guia de preguntes que es pot consultar a l’Annex 12. Tant 
nens com nenes dibuixen una major diversitat d’elements dels que 
hi ha actualment al pati. Els elements nous que dibuixen són els que 
troben al parc, majoritàriament gronxadors i tobogans. Cal destacar 
que han aparegut 3 casetes, que identifiquen com espais recollits on 
desenvolupar activitats tranquil·les (jocs de taula, jugar a mares i pares, 
menjar). Els jocs en equip són més protagonistes als dibuixos dels nens 
(futbol, bàsquet i handbol). En canvi, tot i que als dibuixos de les nenes 
aquests espais també apareixen, estan ocupats per altres activitats. 
Tant nens com nenes dibuixen majoritàriament el terra d’herba. En el 
cas de les nenes apareix més diversitat de paviments: sorra i terra dur. 
A partir de l’anàlisi dels dibuixos trobem que tant als nens com a les 
nenes els agradaria tenir una major diversitat d’espais i elements al pati. 



Figura 17. Dibuixos realitzats per l’alumnat (esquerra: nena; dreta : nen). 

Font: Alumnat de 3r curs 

Tenint en compte les reduïdes dimensions del pati, tant nens com nenes 
consideren que és possible realitzar múltiples activitats simultàniament. 
Això requereix que els espais i elements siguin flexibles en la capacitat 
d’acollir diversos usos. 

Apareixen representats elements de vegetació a la major part dels 
dibuixos, especialment als de les nenes. Alguns nens dibuixen arbres i la 
majoria de nenes dibuixen arbres, plantes i flors. La font és un element 
que apareix representat als dibuixos de 3 nenes, en canvi cap nen 
dibuixa la font. El clima (Sol) apareix com un element important per 
les nenes, ja que 5 dels 8 dibuixos representen un Sol. En canvi, només 
1 nen dibuixa el Sol. Podem concloure que els elements de confort són 
molt més importants per les nenes que pels nens. Aquest fet també s’ha 
comprovat en altres recerques amb criatures que utilitzen el dibuix com 
a eina de recollida d’informació (Ortiz et al., 2012). Les nenes marquen 
més els límits entre espais i elements i tenen més en compte la perifèria 
del pati: la tanca, el mur. Els nens destaquen més la relació entre el pati 
i l’edifici de l’escola. 

Pel que fa a la representació de persones, els nens representen 
majoritàriament persones de gènere masculí als seus dibuixos. Un d’ells 
identifica als nens amb super-guerrers. En un dibuix apareixen dues 
persones sense gènere explícit. Només apareix una nena en un dels 

dibuixos. En el cas de les nenes, apareixen majoritàriament persones de 
gènere femení que s’identifiquen pels cabells llargs, faldilla o color (rosa 
per a femení i blau per a masculí) . Una d’elles dibuixa una nena vestida de 
princesa. Un dibuix mostra diferents persones sense un gènere explícit. 
En general no apareix cap figura d’autoritat als dibuixos, excepte al d’una 
nena que dibuixa una mestra. 



7.4.3 Resultats de les entrevistes grupals amb l’alumnat 

A les entrevistes grupals es van tractar aspectes relacionats amb les 
qualitats físiques de l’espai d’esbarjo i també amb les actituds i els 
conflictes en relació al domini de l’espai i sobre la presa de decisions. 
En total es van realitzar 3 entrevistes grupals: una mixta, una amb 
nenes i una amb nens. Crec que val la pena destacar les diferències en 
el desenvolupament de l’activitat en sí. En primer lloc, el grup mixte, 
composat per 3 nenes i 3 nens, va funcionar bé, es van respectar els 
torns de paraula i, tot i que va haver major participació d’unes persones 
que d’altres, aquesta no va ser deguda a interrupcions forçades o a falta 
d’escolta. A l’entrevista grupal amb nenes, aquestes van mostrar una 
gran solidaritat entre elles, identificant-se com a col·lectiu oprimit i 
expressant sense dificultat les situacions de discriminació, de les que són 
molt conscients. D’altra banda, amb el grup de nens va haver-hi moltes 
dificultats per portar a terme l’entrevista, ja que aquests no s’escoltaven 
entre ells ni respectaven el torn de paraula, en molts casos no responien 
a les preguntes realitzades o intentaven boicotejar l’activitat. En general, 
es va detectar un comportament competitiu, individualista i una manca 
de col·laboració entre ells. 

Pel que fa al contingut, a l’entrevista mixta es va parlar més sobre les 
qualitats del pati (veure Annex 13). Totes i tots coincidien que els 
agradaria un pati amb més diversitat d’elements i textures. En general, 
volen tenir paviments més tous, com herba o sorra. Les nenes són les 
que fan més èmfasi en els paràmetres de confort, en aquest cas climàtic. 
També els agradaria tenir elements més flexibles, amb uns usos no tan 
condicionats. En aquest sentit, les nenes estan més condicionades a 
l’hora d’actuar per les normes de l’escola, les normes «socials». En canvi, 
els nens consideren que poden saltar-se les normes sempre i quan no els 
vegin. 

[Marta] A mi la part que m’agrada és la part on fa Sol (...) Un lloc que no 
m’agrada molt és on fa la foscor, allà, que no hi ha Sol... allà al fons. 

[E] La pista de bàsquet? 

[Marta] Sí. Fa molt fred allà. 

[Marco] Yo me congelo (...) 

[E] I sobre el terra què? Us agrada tot el terra? O us agradarien coses més tove- 
tes? 

[Cristina] Com al palau d’esports. 

[Marta] Per saltar com una colxoneta. 

[Reins] Que ningú es faci mal. 

[Marco] Conyerba. 



En aquesta entrevista ja apareix la dominació dels nens en la presa de 
decisions i una segregació entre nenes i nens en els jocs. Aquests fets 
apareixeran amb més força a l’entrevista amb les nenes. Ho veiem en 
l’exemple següent: 



[Reins] Avui hem jugat a “polis i cacos” els nens contra les nenes. 

[Albert] Jo, el Reins, el Brian i el Roman contra totes les nenes. 

[E] I per què us dividiu nens contra nenes? 

[Marta] Alguns diuen “ninos contra ninas”. A vegades som menys nenes i més 
nens. 



Una qüestió que va ocupar molt de temps a l’entrevista grupal mixta 
va ser la dominació d’un nen sobre la resta de la classe. Tant nenes 
com nens estaven molestes pel fet que aquest nen imposava les seves 
decisions sobre la resta, utilitzant amenaces i coacció. La Marta semblava 
especialment preocupada i proposava estratègies conjuntes per evitar 
l’opressió. El Reins semblava acceptar la seva posició subordinada si 
aquesta li permetia mantenir-se al costat del «fort». Això és el que deien 
les criatures: 



[Marta] El Brian dice “j quién quiere ir conmigo? a un lado los que quieren jugar 
al pilla pilla otro lado los que quieren jugar a polis y cacos”. Entonces el Brian se 

va a polis y cacos y todos le siguen y queda muy poca gente para el pilla pilla y al 
final todos nos quedamos con polis y cacos y hay gente que no quiere. 

[E] I les cordes què, us agrada que hi hagi cordes? 

[Marta] No perquè el Brian dice “si queréis iros a jugar con las cuerdas iros 
porque manana no vais a jugar con nosotros”. 



A l’entrevista amb les nenes es va parlar sobretot dels conflictes i de les 
discriminacions que pateixen al pati. Segons les nenes, normalment 
juguen separades per gènere. Quan juguen amb els nens, sempre 
juguen al mateix joc (“polis i cacos”), que és escollit per alguns nens que 
imposen els rols en el joc. Aquests rols són discriminatoris per les nenes, 
ja que les assignen sempre el paper de «polis» que és el més avorrit. Pel 
que fa a les agressions, pateixen agressions físiques i verbals per part 
dels nens. Les agressions verbals tenen connotacions sexistes i racistes. 
També discuteixen entre elles, però això no ho veuen com un problema. 
Les nenes, especialment en els conflictes amb els nens, es posicionen 
en el paper de víctima, no es senten capaces de solucionar-ho per sí 
mateixes, es senten vulnerables i busquen la intervenció d’una persona 
d’autoritat. D’altra banda, veuen com una possible solució organitzar-se 
entre elles per tenir més força en les decisions. 

A l’entrevista grupal amb nens parlem sobretot dels valors i els conflictes 
al pati. Al principi els nens han dit que juguen tots junts, nens i nenes. 
Després han reconegut que les nenes també juguen «a altres coses». Els 
nens tenen molt clar que qui decideix en els jocs és el Brian, però ho 
veuen com una cosa “natural”, perquè corre més, perquè és el millor en 
el joc. El Brian té molt assumit el seu lideratge: 



[Brian] Como soy el que mas corre todos quieren jugar en mi equipo. 
[Randy] Pero tu siempre eliges a los mismos... 

[Brian] Pues claro. que quieres que haga? 



Entre els nens hi ha molts conflictes de baralles i agressivitat. Li donen 
molta importància a ser forts, són molt competitius entre ells. Amb 
les nenes a vegades juguen a «atacar-les». Quan els demanem com els 
agradaria que fos el pati no s’ho prenen seriosament. Alguns aprofiten 

per provocar. Apareixen elements com tobogans, tobogans d’aigua o 
elements de lluita (làsers) i també pistes de diferents esports. En general 
s’interrompen molt i no s’escolten els uns als altres. Cadascú vol dir el 
que pensa encara que no tingui relació amb el que han dit els companys. 



7.4.4 Resultats de Eescenificadó de conflictes 

Un cop realitzades les activitats anteriors, es proposa realitzar una 
escenificació de les situacions de desigualtat que ens han semblat més 
rellevants. Després de discutir els resultats de les activitats anteriors amb 
la Laura, tutora de tercer, escollim 4 temes a treballar: la invasió de l’espai 
de joc, la gestió dels conflictes al pati, l’equitat en la presa de decisions 
i els valors. L’alumnat escenifica situacions relacionades amb els temes 
descrits anteriorment i conjuntament busquen solucions per un pati més 
igualitari. Aquesta activitat funciona com a devolució per a l’alumnat 
per la seva participació en les activitats anteriorment descrites i també té 
l’objectiu de fer prendre consciència sobre les situacions de desigualtat i 
potenciar un canvi a partir de la cerca conjunta d’estratègies per evitar- 
ies i prevenir-les. Entre les solucions proposades, trobem estratègies per 
a una presa de decisions més igualitària i per a repartir l’espai del pati 
d’una manera més equitativa. Aquesta activitat ens ha permès veure que 
els i les alumnes detecten les situacions de desigualtat, les identifiquen 
com a negatives i són capaces de buscar solucions conjuntes a través del 
diàleg. A partir dels exercicis d’escenificació de conflictes s’ha elaborar, 
conjuntament amb la tutora, un guió per a una obra de teatre que la 
classe de tercer ha preparat per fer una representació pública el dia de 
Sant Jordi. S’ha lliurat una filmació de la representació al centre, el guió 
complet de la qual es pot veure a l’Annex 14. 



7.4.5 Interpretació dels resultats 

Les activitats amb l’alumnat ens han permès obtenir informació sobre 
les seves vivències al pati en referència als conflictes i les situacions de 
desigualtat; sobre la representativitat real i simbòlica dels gèneres en 
els valors i els models de referència i sobre l’impacte en la desigualtat 
de gènere de les diferents qualitats dels elements i els espais: diversitat, 
flexibilitat, confort i relació. També s’ha treballat la presa de consciència 



75 



El pati de l’escola en igualtat 



i les estratègies de gestió que poden ajudar a combatre les desigualtats. 

Pel que fa a la diversitat, en totes les activitats apareix el desig, tant 
de nens com de nenes de tenir al pati més varietat d’espais i elements. 
Una major diversitat d’espais i elements beneficia a les persones que no 
ocupen els espais principals on es desenvolupen les activitats dominants, 
potenciant la realització d’activitats simultànies i variades i impedint la 
monopolització de l’espai per un o pocs usos dominants. Generalment, 
les nenes manifesten una tendència major a la diversitat en tots els 
aspectes: juguen a una major varietat de jocs que els nens i en grups 
més heterogenis. També ocupen espais més diversos al pati i varien més 
d’activitat al llarg del temps d’esbarjo. 

Una de les desigualtats que genera major malestar en l’alumnat és el 
domini d’algunes persones en la presa de decisions en el joc. Una de les 
estratègies que proposen és planejar anticipadament activitats diferents 
per a cada dia de la setmana, per que totes les persones puguin jugar al 
seu joc preferit almenys un cop a la setmana. Per que això sigui possible, 
en un pati de dimensions acotades com el de l’escola Joan Solans, la 
flexibilitat dels elements i espais és essencial per permetre variar les 
activitats en funció de les necessitats. 

El confort és quelcom que molts cops no es té en compte a l’hora de 
dissenyar els espais d’esbarjo o es considera com secundari o superflu. 
Com hem pogut comprovar al llarg de les activitats, el confort és un 
element important per les nenes, que apareix en relació al benestar 
físic i psicològic: fonts per beure aigua, adaptació dels espais al clima, 
vegetació i flors per embellir els espais. El confort està relacionat amb el 
benestar de les persones i, en aquest sentit, no és estrany que les nenes 
en siguin més conscients de la seva importància, ja que té a veure amb 
la cura i el manteniment de la vida, rol que culturalment s’associa a les 
dones. 

La relació entre les diferents parts del pati i la delimitació entre espais 
amb usos o activitats diferents pot influir en una major o menor invasió 
d’unes activitats sobre les altres. La invasió de l’espai sol donar-se per 
part de les persones que juguen a jocs d’alta intensitat motriu i que són 
portats a terme en les parts centrals del pati ocupant una gran proporció 
d’espai. Les activitats motrius de baixa intensitat o el joc simbòlic són 
interrompudes amb freqüència i acaben desenvolupant-se en les àrees 

residuals que han deixat lliures les activitats dominants. Una qüestió a 
treballar és com es delimiten els diferents espais o activitats i quines 
característiques han de tenir aquests límits. 

La representativitat dels nens i les nenes i els valors associats a la 
feminitat i la masculinitat és quelcom que té un gran impacte en les 
formes de joc i en les situacions de desigualtat que es viuen al pati. 
Els valors tradicionalment «masculins» com la força, la velocitat o la 
competitivitat són els més valorats entre l’alumnat. Aquests valors 
beneficien a les persones que compleixen el model de masculinitat 
hegemònica i exclouen a la resta. Existeix, per tant, una relació directa 
entre el model de masculinitat hegemònica i la dominació social i 
territorial del grup. Per a l’alumnat, ser «el millor» en el joc justifica la 
imposició de la pròpia voluntat sobre la dels altres i la dominació en la 
presa de decisions col·lectives. L’acceptació d’aquests valors influeix en 
les actituds que prenen els nens i les nenes: els nens accepten la seva 
posició de lideratge i les nenes assumeixen la posició de víctima en els 
conflictes. 

Algunes de les activitats realitzades ens han demostrat que l’esbarjo 
és un espai educatiu i que, precisament per ser l’espai on els nens i les 
nenes gaudeixen d’una major llibertat, és on aprenen a organitzar-se i a 
conviure. Per això és tan important una bona gestió de l’esbarjo, que no 
sigui autoritària i que fomenti l’autoconsciència i la presa de decisions 
de l’alumnat, tot incloent estratègies per aconseguir una participació 
igualitària de totes les persones. 

7.5 Impacte de les accions de difusió i sensibilització 

Les activitats de difusió i sensibilització han estat un punt important 
d’aquesta recerca-acció, ja que es consideren fonamentals per al canvi 
social. En primer lloc, s’ha intentat utilitzar el bloc de l’escola com a 
plataforma de difusió del treball, ja que aquesta s’utilitza de manera 
quotidiana per difondre les activitats que es realitzen a l’escola i ens 
semblava una manera fàcil de fer arribar la informació a les professores, 
professors i criatures que no ha participat a les activitats de la recerca 
i també a les famílies. La difusió al bloc no ha estat tan activa com 
ens hagués agradat però, sens dubte, ha servit per donar a conèixer el 

projecte a l’entorn més proper. 

Pel que fa a accions concretes, la representació de l’obra de teatre «El 
pati de l’escola en igualtat» realitzada per la classe de tercer de primària 
va servir per estendre algunes de les conclusions i les primeres propostes 
de canvi a la resta d’alumnes, professores i professors i als familiars que 
van assistir a l’esdeveniment. Per la classe de tercer, el fet de representar 
en públic escenes sobre les conclusions i les propostes de canvi que elles 
i ells mateixos havien desenvolupat, ha sumat valor al treball que s’està 
realitzant. 

Al llarg del projecte s’han fet diverses reunions transversals amb les 
diferents entitats implicades en la recerca: l’Ajuntament, especialment 
les Àrees d’Educació i Igualtat, l’escola i les persones investigadores. Les 
reunions transversals han servit per garantir la transparència del procés 
de recerca, discutir els passos a seguir i definir els objectius a assolir. Però, 
sobretot, aquestes trobades han servit per entendre que aquest treball 
forma part d’un procés social i polític que transcendeix els objectius 
concrets i els límits temporals d’aquesta recerca. S’ha lliurat un informe 
final sobre el procés que inclou els resultats finals, les conclusions i les 
propostes de millora, tant a l’Ajuntament com a l’escola. El 30 de juny es 
va realitzar l’última trobada per tal de rebre les aportacions i resoldre els 
possibles dubtes del professorat un cop llegit l’informe. El professorat 
està satisfet amb la feina realitzada i pensen que ha estat una experiència 
molt positiva per l’escola. Troben especialment útils les conclusions i 
propostes de canvi que, segons diuen, els i les han fet reflexionar sobre 
les seves pràctiques educatives. Des de l’Ajuntament també han trobat 
útils les aportacions d’aquest estudi i creuen que seria interessant aplicar- 
lo en altres centres educatius del municipi, especialment als centres de 
secundària, que és on detecten més sexisme. 

Per últim, la difusió en jornades i congressos ha posat de manifest que 
falta establir un vincle entre les disciplines que estudien l’espai, en aquest 
cas l’arquitectura i la geografia i la pedagogia i les ciències relacionades 
amb l’educació. Eespai és un factor bàsic en el desenvolupament de les 
persones i en les relacions que s’estableixen entre elles. Al seu torn, la 
forma en que els espais estan assignats i són utilitzats és quelcom cultural 
que s’integra i es reprodueix a través de l’educació. Tant unes com les altres 
i, especialment, la seva relació, són imprescindibles per anabtzar(nos) 
des d’una la perspectiva de gènere i actuar en conseqüència. 

En aquest apartat, a mode de conclusions, s’intenta donar resposta a 
les preguntes de recerca formulades inicialment a partir dels resultats 
obtinguts durant el procés de recerca. 



La diversitat d’espais i elements afavoreix un repartiment i un ús més 
igualitari del pati. 

A les observacions s’ha pogut comprovar que les nenes realitzen una 
major diversitat d’activitats que els nens durant el temps d’esbarjo. Les 
activitats que realitzen varien més entre elles, des del joc simbòlic o 
xerrar fins a l’activitat motriu intensa. També es desplacen més entre 
els diferents espais del pati i no mantenen el domini dels espais tant 
com els nens. La manca d’elements i espais diversos dóna prioritat a 
unes poques activitats i usos dominants que ocupen la major part 
de l’espai del pati. Les activitats dominants són els jocs considerats 
típicament «masculins», que impliquen joc en equip i activitat motriu 
intensa. Aquestes activitats ocupen la major part de l’espai del pati. En 
canvi, l’espai destinat al joc simbòlic o tranquil és mínim o inexistent. El 
professorat confirma aquestes idees i manté la creença que una major 
diversitat d’espais i elements permetria jugar a més jocs diferents i que 
això beneficiaria a les persones que no juguen als jocs dominants que 
solen ocupar els espais centrals del pati. Pel que fa a l’alumnat, en totes les 
activitats apareix el desig de tenir al pati més varietat d’espais i elements. 
A les activitats realitzades amb l’alumnat es confirmen les idees extretes 
de les observacions: les nenes manifesten una tendència major a la 
diversitat en tots els aspectes; juguen a una major varietat de jocs que 
els nens i en grups més heterogenis. També ocupen espais més diversos 
al pati i varien més d’activitat al llarg del temps d’esbarjo. A partir de 
l’anàlisi realitzat podem concloure que una major diversitat d’espais i 
d’elements beneficia a les persones que no ocupen els espais principals 
on es desenvolupen les activitats dominants, potencia la realització 
d’activitats simultànies i variades, impedeix la monopolització de l’espai 
per un o uns pocs usos dominants i que permet un repartiment més 
equitatiu de l’espai. 

La flexibilitat dels elements i els espais permet el desenvolupament 
d’unes activitats menys estereotipades i menys segregades per gènere. 

A les observacions del pati s’ha pogut veure que els elements fixes i amb 
un ús definit restringeixen el tipus de joc i potencien la realització de 
jocs més estereotipats en funció del gènere. A més, els elements fixes 
s’utilitzen per delimitar àrees i faciliten l’associació d’un espai amb un 
joc específic, restringint el desenvolupament d’altres activitats. S’ha 
observat que els jocs típicament «masculins», com les carreres o altres 
jocs motrius en equip, tenen un lloc clar i delimitat, mentre que els jocs 
considerats «femenins», com saltar a la corda, no tenen un lloc propi 
i es desenvolupen en els espais residuals, és a dir, els que han deixat 
lliures les activitats motrius d’alta intensitat. A partir de les activitats 
amb el professorat arribem a conclusions similars: una major flexibilitat 
dels espais i els elements ajuda a evitar la dominació territorial. Els 
espais amb usos fixes i delimitats, com la pista de futbol o les porteries, 
faciliten l’apropiació per determinats grups. Si, a més, aquests elements 
s’associen socialment amb la identitat femenina o masculina, tindrà lloc 
un ús encara més segregat i estereotipat. Una de les desigualtats que 
genera major malestar en l’alumnat és el domini d’algunes persones en 
la presa de decisions en el joc. Les estratègies que proposen per evitar-ho 
es basen en espais i elements flexibles que permetin variar les activitats 
en funció de les necessitats o els desitjós de cada moment. 



Una relació adequada entre els diferents espais o elements fomenta 
un ús més igualitari dels mateixos. 

La relació entre les diferents parts del pati, les seves proporcions en 
relació amb la totalitat de l’espai i el tipus de delimitació entre espais amb 
usos o activitats diferents pot influir en la jerarquia d’usos i en una major 
o menor invasió d’unes activitats sobre les altres. La invasió de l’espai 
sol donar-se per part de les persones que juguen a jocs d’alta intensitat 
motriu, que es porten a terme en les parts centrals del pati o d’un 
sector del pati i que ocupen una gran proporció d’espai en comparació 
amb altres activitats. Les activitats motrius de baixa intensitat o el joc 
simbòlic són interrompudes amb freqüència i acaben desenvolupant- 
se en les àrees residuals que han quedat lliures. Les distàncies entre les 

diferents parts del pati i entre aquestes i l’entrada a l’edifici de l’escola o 
els lavabos també són factors a tenir en compte. 



El confort és una qualitat de l’espai que s’ha de tenir en compte per 
incorporar la perspectiva de gènere. 

El confort és una qualitat que poques vegades es té en compte a l’hora 
de dissenyar els espais escolars, especialment els patis. El confort està 
relacionat amb el benestar de les persones i té a veure amb la cura i el 
manteniment de la vida, rol que culturalment s’ha associat a les dones. 
En cap activitat amb el professorat s’ha fet referència als paràmetres de 
confort del pati, probablement perquè actualment es considera un tema 
secundari. Però tampoc sembla ser un paràmetre important per a la 
majoria dels nens. No obstant, com hem pogut comprovar al llarg de 
les activitats amb l’alumnat, el confort és un element important per les 
nenes, que apareix en relació al benestar físic i psicològic de les persones: 
fonts per beure aigua, adaptació dels espais al clima, vegetació i flors per 
embellir els espais, etc. 



Una representativitat real i simbòlica igualitària de les dones i els 
homes fomenta valors i conductes no sexistes que es reflecteixen en 
l’ús dels espais. 

La representativitat dels nens i les nenes i els valors associats a la 
feminitat i la masculinitat és quelcom que té un gran impacte en les 
formes de joc i en les situacions de desigualtat que es viuen al pati. 
Els valors tradicionalment «masculins» com la força, la velocitat o la 
competitivitat són els més valorats entre l’alumnat. Aquests valors 
beneficien a les persones que compleixen el model de masculinitat 
hegemònica i exclouen a la resta. Aquesta escala de valors estableix una 
relació directa entre el model de masculinitat hegemònica i la dominació 
social i territorial del grup. Entre l’alumnat, es desvaloritzen els jocs 
tradicionalment considerats «femenins» alhora que es menysvaloren les 
capacitats de les nenes per jugar a jocs tradicionalment «masculins». Tot 
i que la major part del professorat considera necessària una educació 
igualitària per a nens i nenes, existeixen en els seus discursos estereotips 
i valors socials sexistes i eurocentristes, que formen part de la cultura 

occidental en la que ens hem socialitzat. Apareix de manera reiterada 
la idea de que les cultures no europees són més sexistes i es justifiquen 
les actituds sexistes d’alguns alumnes pel fet de provenir de famílies 
d’origen no occidental. Aquest prejudici cultural impedeix detectar el 
sexisme en la pròpia cultura i no reconeix que el patriarcat és un sistema 
que oprimeix a les dones i que està present en la majoria de les societats, 
siguin aquestes occidentals o no. 



Una gestió activa i no sexista del professorat és imprescindible per a 
un ús igualitari de l’espai d’esbarjo. 

Generalment, el pati es considera un espai on el professorat ha 
d’intervenir menys que a l’aula, deixant a l’alumnat una major llibertat. 
Aquesta idea fa que només s’intervingui en les situacions en que es 
considera estrictament necessari i aquestes solen ser les que impliquen 
violència física. Aquesta es dóna majoritàriament en els conflictes 
entre nens, per tant, es prioritza solucionar els conflictes masculins i 
s’invisibilitzen altres tipus de situacions de desigualtat que no impliquen 
la violència física i que afecten en major mesura a les nenes o totes 
aquelles situacions de desigualtat que no generen conflictes visibles 
degut a que són socialment acceptades o assumides. Algunes de les 
activitats realitzades ens han demostrat que l’esbarjo és un espai educatiu 
i que, precisament per ser l’espai on els nens i les nenes gaudeixen d’una 
major llibertat, és on aprenen a organitzar-se i a conviure. Per això és 
tan important una gestió activa per part del professorat que, sense ser 
autoritària, estigui destinada a introduir uns valors més inclusius i a 
aconseguir una igualtat efectiva en l’ús de l’espai del pati. 

Aquest bloc consta de dos apartats. El primer són unes recomanacions 
de caràcter general, fetes a partir de l’estudi de cas, però que podrien 
aplicar-se a qualsevol altre pati escolar i, algunes d’elles, inclús a altres 
àrees urbanes de jocs infantils. El segon apartat inclou propostes con- 
cretes per al cas particular de l’escola Joan Solans. Les recomanacions 
i propostes de millora s’han fet pensant en intervencions que no su- 
posin una gran inversió econòmica i proposant solucions que generen 
canvis efectius en el pati modificant el mínim possible les condicions 
físiques del mateix. Per a l’elaboració de les recomanacions s’han tingut 
en compte altres treballs sobre gestió igualitària de patis escolars i sobre 
aplicació de la perspectiva de gènere als espais públics (Parra, 2007; Ro- 
set et al., 2008; Muxí, 2009; Col·lectiu Punt 6, 2014). 

9.1 Recomanacions generals 

Espai: Aquest bloc tracta els temes en relació a la configuració de l’espai 
del pati, amb recomanacions per dissenyar uns espais no jeràrquics ni 
androcèntrics. 

• Organitzar el pati en diferents sectors que permetin desenvolupar 
activitats en equip, motrius de diferents intensitats, joc simbòlic i altres 
tipus d’activitats tranquil·les. 

• Destinar una proporció d’espai equitativa als diferents sectors, evitant 
deixar racons o espais residuals. 

• Ubicar les àrees destinades a joc en equip o motriu d’alta intensitat a les 
zones considerades perifèriques sense interrompre el pas a altres zones 
del pati, a l’edifici de l’escola o al carrer. 

• No situar sectors amb activitats molt diferents un al costat de l’altre. És 
recomanable que hi hagi una gradació d’intensitats en les activitats dels 
diferents sectors. 



• Evitar espais que s’identifiquin simbòlicament amb el rol masculí o 
femení eliminant línies o geometries associades a un joc o esport concret. 

• Tenir diferents textures, paviments i colors potencia una major 
diversitat de jocs, adequant-se millor a les diferents activitats. 

• Per ubicar els diferents sectors del pati, tenir en compte l’assolellament 
i les zones d’ombra en funció de la intensitat de les activitats que es 
realitzen. 

• Al costat d’un sector amb activitats d’alta intensitat situar espais de 
transició per protegir i evitar la invasió dels espais adjacents. 

• No generar barreres entre els diferents sectors amb elements lineals, 
com una tanca. En lloc d’això, potenciar que aquests “límits” puguin ser 
utilitzats com, per exemple, una zona d’arbrat o un desnivell amb grades. 

• Tenir en compte els recorreguts per arribar als elements que ens 
permeten satisfer les necessitats bàsiques: fonts, lavabos, etc. evitant 
situar-hi elements o activitats que puguin obstaculitzar-los. 

• Deixar una zona de suficients dimensions entre el pati i l’accés a l’edifici 
de l’escola per facilitar l’entrada i sortida a l’edifici amb comoditat. 

• El perímetre entre el pati i el carrer ha de facilitar la integració de l’escola 
en el barri, per exemple, amb paraments que permetin la visibilitat. 

• A l’accés des del carrer proveir una zona amb bancs i ombra, de 
dimensions suficients per permetre el joc dels infants i l’espera de les 
persones cuidadores. 

• És recomanable situar un espai públic de relació (plaça, parc o àrea per 
a vianants) adjacent o de fàcil accés des de l’escola. 

• Les activitats motrius d’alta o mitja intensitat requeriran espais lliures 
d’obstacles, amb paviment dur i sense desnivells. És recomanable no 
associar l’espai amb un joc determinat (per exemple, pista d’esports). 

• Per les activitats motrius d’alta intensitat, com que necessiten molt 
d’espai concentrat, es destinarà només una o poques zones, depenent 
de les dimensions totals del pati. Per les activitats motrius de mitja 
intensitat, l’espai pot distribuir-se més uniformement per tot el pati. 

• El joc simbòlic i les activitats motrius de baixa intensitat requeriran 
espais preferiblement amb paviments tous i amb textura com graveta, 
sorra o herba. S’ha de configurar l’espai amb desnivells, diferents alçades, 
textures i colors i crear àrees recollides. 

Elements: En aquest apartat es fa referència al tipus d’elements que es 
poden introduir al pati, amb l’objectiu d’aconseguir una major diversitat 
de jocs i que aquests no siguin estereotipats en funció del gènere. 

• Introduir temporalment al pati elements multifuncionals neutres, 
per exemple, cèrcols, cordes, rodes o guixos. Introduir cada tipus 
d’element en diferents dies de la setmana. La quantitat d’elements que es 
proporcionen ha de ser suficient per permetre que tothom pugui jugar i 
hi hagi més diversitat de jocs. 

• Si s’introdueixen temporalment elements d’ús específic, com porteries 
mòbils, xarxa de volei o «bibliopati», tenir en compte que puguin 
desplaçar-se amb facilitat per posar i treure en funció de les necessitats 

0 desitjós. A l’hora de decidir quins elements d’ús específic introduir, 
tenir en compte que aquests satisfacin tant els desitjós de nens com els 
de nenes i que potenciïn diferents tipus d’activitat: motrius de diferents 
intensitats i joc simbòlic. 

• Evitar que els elements fixes que es troben permanentment al pati 
s’identifiquin amb un ús específic. Per aconseguir-ho, els elements han de 
tenir diferents geometries, alçades i mides. Com a exemple, en comptes 
de tenir bancs tradicionals per seure es poden dissenyar elements 
graonats que permetin sumar altres usos. Incorporar al pati elements 
que potenciïn el joc simbòlic i els jocs motrius de baixa intensitat com 
zones d’estar, elements per a l’equilibri o la motricitat fina. 

• Introduir vegetació pot servir tant per generar confort climàtic com per 
embellir els espais o utilitzar-se com a element educatiu. Per exemple, 
pot servir per conèixer els cicles de les estacions de l’any, la vegetació 
autòctona o les herbes aromàtiques i les seves propietats. 

Gestió: Entenem per gestió les eines que permeten fer funcionar 
l’esbarjo com un espai educatiu, on s’aprenen valors d’igualtat, llibertat 

1 cooperació. 

• Decidir els jocs col·lectivament i equitativament a través de dinàmiques 
participatives. Les activitats han de ser diverses i fomentar la participació 
per igual de tot l’alumnat en el joc. És important que tothom conegui les 
regles dels jocs que s’han escollit. 

• Organitzar activitats on tota l’escola participa. Per exemple, que 

l’alumnat de cicle mitjà i superior organitzen jocs per als nens i nenes 
d’educació infantil i cicle inicial. Aquests tipus d’activitats fomenten la 
interacció de nens i nenes de diferents edats i desenvolupen les capacitats 
de cura i atenció dels més grans. 

• Decidir normes específiques per les zones del pati per evitar que 
les activitats més intensives envaeixin les àrees de jocs més tranquils. 
Aquestes es decidiran amb l’alumnat a través de diferents dinàmiques 
participatives. 

• Ampliar el coneixement de l’alumnat sobre jocs diversos que es poden 
realitzar al pati. Les famílies o l’AMPA poden explicar els seus jocs de la 
infància o l’alumnat se’n pot inventar de nous. 

• Integrar l’escola al barri obrint el pati a altres activitats en horaris no 
lectius, com als caps de setmana, o utilitzar espais públics propers per a 
l’esbarjo o altres activitats escolars. 

• Proposar nous jocs o nous esports considerats neutres o no practicats 
entre l’alumnat (corfbol, voleibol, joc del «pitxi», hoquei...). Es pot 
incorporar a l’assignatura d’educació física com a treball de recerca o 
poden participar les famílies explicant els jocs tradicionals de la seva 
infància. 

• Potenciar les capacitats de les nenes per a jugar a jocs considerats 
masculins, organitzant campionats mixtes o donant a conèixer referents 
femenins en el món de l’esport. 

• Posar en valor les activitats tradiconalment femenines, com el joc 
simbòlic, les activitats motrius de baixa intensitat o de cura. Per exemple, 
organitzant campionats mixtes de gomes, xarranca o corda, o introduir 
un hort de cura compartida entre tota l’escola. 

• Incorporar usos acadèmics a l’espai del pati per a fomentar que totes les 
persones utilitzin tots els espais, augmentant el sentiment de pertinença, 
desjerarquitzant i evitant la identificació d’espais amb determinats grups 
o persones. 

• Dotar d’eines de gestió amb perspectiva de gènere al professorat. 

• Organitzar xerrades informatives a les famílies sobre el sexisme en 
els jocs i les joguines, per a què coneguin diversitat d’aquests i altres 
referents. 

9.2 Propostes de millora a l’escola Joan Solans 



Figura 18. Proposta per al pati de l’escola Joan Solans. 




Font: Elaboració pròpia 

Limitar la zona destinada a l’activitat motriu intensa i oferir zones 
que potenciïn el joc simbòlic i motriu de baixa intensitat. 

Es proposa destinar l’espai que actualment ocupa la pista de bàsquet per 
a activitat motriu intensa i jocs en equip. Aquest espai està situat en un 
extrem del pati i les activitats que es realitzin allà no obstaculitzen els 
recorreguts d’altres persones als serveis bàsics, a l’entrada de l’edifici de 
l’escola o a l’accés des del carrer. Aquest espai ja compta amb paviment 
dur, per tant, l’únic canvi que es proposa seria treure les cistelles de bàs- 
quet, actualment fixes, i les línies de la pista de joc, per tal de no identi- 
ficar aquest espai amb un únic esport. A més, aquesta zona és la que té 
més ombra de tot el pati, pel que és la més adequada per activitats mo- 
trius intenses. Es proposa aprofitar la zona d’arbres i bancs que separa 
l’actual pista de bàsquet de la de futbol per crear una àrea de joc simbòlic 
i motriu de baixa intensitat [Figura 18]. Es proposa definir un límit amb 
un petit desnivell (d’uns 20 o 30 cm. d’alçada) i emplenar la zona amb 
graveta [Figura 19]. Si es planten més arbres, aquests hauran de ser de 
fulla caduca, per fer ombra a l’estiu i deixar passar el Sol a l’hivern. Per 
últim, es proposa situar una zona de grades al mur de divisió entre els 
patis de primària i d’infantil. Les grades serveixen tant per seure com 

per altres activitats i poden utilitzar-se si es fan esdeveniments a l’escola, 
com obres de teatre [Figura 20]. Liespai restant entre les grades i l’àrea de 
graveta resta amb paviment dur i conserva una xarranca i dos twisters, 
tot i que es treuen les porteries de futbol, servint com a espai multifun- 
cional o per activitats motrius d’intensitat mitja (xarranca, corda, etc.) 
[Figura 21]. També es proposa situar una zona de plantes aromàtiques 
vertical en algunes parts de la tanca del perímetre del pati. Alguna part 
del mur de separació entre ambdós patis, vora les grades, es pot pintar 
amb pintura negra de pissarra. 



Figura 19. Àrea de joc simbòlic i motriu de baixa intensitat (esquerra: estat actual; dreta : 
proposta). 




Font: Elaboració pròpia 



Introduir elements diferents cada dia de la setmana per afavorir 
la diversitat de jocs, evitant els elements fixes associats amb una 
activitat concreta. 

Com ja s’ha comentat anteriorment, es proposa eliminar els elements 
fixes associats a un joc específic, com les porteries de futbol i les cistelles 
de bàsquet. Es proposa comptar amb elements que puguin posar-se i 
treure, com una xarxa de volei i porteries mòbils (poden utilitzar-se cons 
per delimitar l’àrea de les porteries) que poden situar-se temporalment 
a l’espai destinat per a activitat motriu intensa i jocs en equip. A l’àrea 
amb graveta, es poden col·locar elements per equilibris o motricitat fina. 
Es proposa introduir nous elements al pati, com rodes, cordes, cèrcols o 
guixos, un diferent cada dia de la setmana. Els guixos poden servir tant 
per dibuixar a les zones pintades de pissarra al mur com per dibuixar 
elements de joc al terra. Tenir en compte que el nombre d’elements in- 
troduïts sigui suficient perquè tothom pugui jugar. 



88 



Recomanacions i propostes de millora 



Figura 20. Zona degrades (esquerra: estat actual; dreta: proposta). 




Font: Elaboració pròpia 



Eradicar valors i estereotips sexistes i potenciar la participació de 
l’alumnat i les famílies. 

Es proposa ampliar el ventall de jocs coneguts pels nens i les nenes, mi- 
tjançant la participació de l’alumnat i les famílies. Es proposa ampliar a 
tota l’escola una estratègia que ja està portant a terme la classe de tercer 
de primària: escollir col·lectivament un joc diferent per a cada dia de la 
setmana, perquè tothom pugui jugar almenys un dia al seu joc preferit. 
És important tenir en compte que la participació al debat sigui equi- 
tativa entre totes les persones de la classe i que els jocs escollits siguin 
variats. Una altra activitat que es pot realitzar és que cada alumne o 
alumna pregunti a la seva família a quins jocs jugaven de petits per ex- 
plicar-los a tota la classe i posar-los en pràctica al pati. Aquesta activitat 
pot ser especialment interessant a l’escola Joan Solans, ja que l’alumnat 
té famílies de diferents orígens culturals. 

Un altre punt que es considera important és incloure a les nenes en 
els jocs motrius d’alta intensitat, especialment als esports en equip, en 
igualtat de condicions. Per això es proposa fer un treball de recerca, per 
exemple a l’assignatura d’Educació Física, sobre diferents esports no 
practicats entre l’alumnat i després realitzar un campionat mixte d’un 
esport escollit entre tota l’escola. Una altra cosa que es pot fer és realitzar 
treballs sobre dones que siguin referents en el món de l’esport. 

A l’hora d’evitar conflictes al pati, és important acordar unes normes 
d’ús adequades per a cadascun dels espais definits anteriorment. És im- 
portant decidir-les i consensuar-les col·lectivament i, un cop fet això, 
establir una conseqüència per les accions que les incompleixen. Aques- 
tes normes no tenen una voluntat autoritària, només que tot el món es 
trobi bé al pati i no existeixin actituds d’abús o dominació, per això, si 

no funcionen bé, s’han de poder modificar a través del debat col·lectiu. 
La proposta de fer una plantació vertical de plantes aromàtiques, va 
destinada a treballar les responsabilitats de cura i compartir-les entre 
tot l’alumnat de l’escola. Les plantes aromàtiques són adequades per al 
clima local i no requereixen grans quantitats d’aigua ni gaire temps de 
dedicació i, a més, poden servir com a eina educativa. Als escocells que 
actualment existeixen buits al pati es poden plantar arbres fruiters, es- 
pecialment als que estan situats a prop de les àrees proposades per a les 
plantes aromàtiques. 



Figura 21. Espai multifuncional per activitats motrius d’intensitat mitja (esquerra: estat 
actual; dreta: proposta). 




Font: Elaboració pròpia 

Annexos 



ANNEX 1. Taula d’objectius, resultats i activitats. 



Objectiu general: Conèixer com les qualitats de l’espai influeixen en la perpetuació del sexisme i els rols de gènere als espais d’esbarjo, sistematitzar el procés de diagnosi i potenciar un canvi. 


Contextualització 

prèvia 


Objectiu específic 1: Conèixer l’escola i el seu entorn a nivell 
social i educacional. 


Resultat 1.1: Tenir informació sobre el context socio-cultural del 
barri. 


Activitat 1.1.1: Recorreguts pel barri. 


Activitat 1.1.2: Trobades amb el veïnat. Tallers amb dones en el marc del Seminari “La ciutat de les dones”. 


Activitat 1.1.3: Reunions amb els representants públics (persones responsables de l’àrea d’educació de l’Ajuntament de Granollers). 


Resultat 1.2: Tenir informació sobre la metodologia educativa del 
centre i la seva experiència en coeducació. 


Activitat 1.2.1: Trobades amb càrrecs directius del centre (Directora, Cap d’estudis, tutora classe de 3r de primària) 


Objectiu específic 2: Obtenir informació gràfica sobre el pati 
de í’escola, els seus espais i elements. 


Resultat 2.1: Informació gràfica, en forma de plànols i fotografies de 
l’espai a analitzar. 


Activitat 2.1.1: Realització de fotografies i amidaments de l’espai d’esbarjo. 


Activitat 2.1.2: Elaboració de plànols. 


Recollida de 
dades 


Objectiu específic 3: Conèixer els tipus d’activitats i formes 
de joc, distribució i ús de l’espai i relacions entre nens i nenes 
a l’hora de l’esbarjo de l’alumnat d’una classe de 3r curs de 
primària. 


Resultat 3.1: Tenir el material per poder realitzar les activitats. 


Activitat 3.1.1: Elaboració de material necessari per a registrar les observacions. 


Resultat 3.2: El professorat està preparat per realitzar les 
observacions. 


Activitat 3.2.1: Formació metodològica del professorat que participarà en les activitats. 


Resultat 3.3: Generació de dades i informació per a l’anàlisi. 


Activitat 3.3.1: Observació general de l’espai d’esbarjo. 


Activitat 3.3.2: Observació per sectors. 


Activitat 3.3.2: Mapeig de recorreguts. 


Resultat 3.4: Conclusions sobre les dades i la informació obtinguda. 


Activitat 3.4.1: Anàlisi i interpretació de les dades i informació recollida. 


Objectiu específic 4: Conèixer les percepcions de l’alumnat i 
el professorat d una classe de tercer curs en relació a les seves 
vivències a l’espai d’esbarjo. 


Resultat 4.1: Percepcions i desitjós de l’alumnat sobre l’espai 
d’esbarjo. 


Activitat 4.1.1: Realitzar dibuixos: com m’agradaria que fos el pati. 


Resultat 4.2: Actituds i conflictes a l’espai. Vivències de l’alumnat. 


Activitat 4.2.1: Qüestionari alumnat. 


Resultat 4.3: Percepció del professorat sobre els conflictes i les 
vivències de l’alumnat a l’espai d’esbarjo. 


Activitat 4.3.1: Entrevistes semi-estructurades. 2 professores. 


Resultat 4.4: Conclusions sobre la informació obtinguda. 


Activitat 4.4.1: Anàlisi i interpretació de la informació recollida. 


Presa de 
consciència 


Objectiu específic 5: Potenciar una presa de consciència 
sobre la problemàtica de gènere al pati de l’escola de l’alumnat 
i el professorat d’una classe de tercer curs. 


Resultat 5.1: L’alumnat pren consciència sobre els conflictes de 
gènere a l’espai i debat sobre les causes. 


Activitat 5.1.1: Entrevista grupal mixte. 


Activitat 5.1.2: Entrevista grupal nenes. 


Activitat 5.1.3: Entrevista grupal nens. 


Activitat 5.1.4: Taller de teatre. Escenificació de conflictes de gènere. 


Resultat 5.2: El professorat pren consciència sobre els conflictes de 
gènere a l’espai i debat sobre les causes. 


Activitat 5.2.1: Entrevista grupal amb el professorat. 


Resultat 5.3: Conclusions sobre la informació obtinguda. 


Activitat 5.3.1: Anàlisi i interpretació de la informació recollida. 


Objectiu específic 6: Sensibilitzar el professorat i les famílies 
dels infants sobre com condicionen els rols de gènere en l’ús 
de l’espai d’esbarjo. 


Resultat 6. 1 : Les famílies i la resta de professorat i persones que 
utilitzen o treballen al centre coneixen el procés a través del bloc. 


Activitat 6.1.1: Difusió del procés a través del bloc de l’escola. 


Objectiu específic 7: Donar visibilitat al procés i potenciar la 
participació. 


Resultat 7.1: Les persones que treballen o utilitzen el centre coneixen 
el procés a través d’una acció puntual de gran impacte al centre. 


Activitat 7.1.1: Realització d’una acció simbòlica relacionada amb el contingut del projecte. 


Objectiu específic 8: Informar i discutir els resultats 
obtinguts amb totes les persones implicades en el procés. 


Resultat 8.1: les persones implicades en el procés obtenen una 
devolució. 


Activitat 8.1.1: Trobada amb el professorat per discutir els resultats obtinguts. 


Activitat 8.1.2: Escenificació dels conflictes de gènere més rellevants per part de l’alumnat. 


Activitat 8.1.3: Reunions transversals amb els responsables de les àrees d’educació i d’igualtat de l’Ajuntament de Granollers i amb representants del professorat. 


Accions per al 
canvi 


Objectiu específic 9: Sistematitzar un procés de diagnosi de 
gènere basat en les qualitats espacials del pati d’esbarjo. 


Resultat 9.1: Sistema de diagnosi de gènere dels espais d’esbarjo 


Activitat 9.1.1: Elaboració d’un sistema de diagnosi de gènere dels espais d’esbarjo. 


Objectiu específic 10: Generar criteris de gestió i disseny 
espacial per la transformació efectiva de l’espai d’esbarjo i el 
seu ús en condicions d’igualtat de gènere. 


Resultat 10.1: Propostes de canvi físic i de gestió de l’espai d’esbarjo. 


Activitat 10.1.1: Elaboració de recomanacions i propostes de canvi en general i en particular per a l’escola Joan Solans, a partir de les activitats realitzades amb 
el professorat i l’alumnat. 



Font: Elaboració pròpia 

ANNEX 2. Llistat de preguntes per a realitzar l’observació 
general. 

1. FLEXIBILITAT 

Existeixen espais i/o elements que permeten 

• un ús polivalent? 

• el joc simultani de nenes i nens de diferents edats i/o diferents capacitats físiques? 

• el desenvolupament simultani de diferents activitats? 

• ser desplaçats i/o ocupar diferents posicions al pati? 

• ser desplaçats i/o modificats pels nens i nenes? 

• reunir un grup gran de gent (per exemple, per fer celebracions)? 



2. DIVERSITAT 

Existeixen espais i/o elements 

• que delimiten zones diferenciades? 

• de joc en equip? 

• de descans o espera? 

• de joc imaginatiu o cognitiu? 

• de joc individual? 

• amb diferents paviments, textures i colors? 

• adaptats a les diferents edats dels nens i les nenes de l’escola? 

• que permeten el joc de persones de nens i nenes amb diverses capacitats físiques? 



3. RELACIÓ 

3.1. Proximitat: 

Quin és el temps de recorregut 

• des del pati fins a la classe més llunyana? 

• fins als serveis d’ús bàsic - papereres, aigua i WC.? 

• des del lloc més allunyat del pati fins l’entrada de l’edifici de l’escola? 

3.2. Accessibilitat: 

Existeixen elements que impedeixen que de totes les persones puguin desplaçar-se amb facilitat 

• de l’exterior al recinte de l’escola? 

• del pati a l’edifici de l’escola? 

• a totes les aules? 

• entre les diferents àrees del pati? 

3.3. Visibilitat: 

Espot establir una connexió visual 

• entre les diferents àrees del pati? 

• entre el pati i l’exterior de l’escola? 

• entre el pati i l’interior de l’edifici de l’escola? 



4. CONFORT 

4.1. Adaptació al clima 

Existeixen 

• espais exteriors coberts per protegir del sol o de la pluja? 

• vegetació que doni ombra a l’estiu i permeti l’assoleïlament a l’hivern? 



4.2. Percepció de seguretat 
Existeix 

• il·luminació suficient? 

• protecció de les àrees de joc amb pilota? 

• espais o elements que generen sensació d’inseguretat (racons, murs alts)? 

• alternativitat de recorreguts entre unes zones i altres del pati? 

• manteniment i neteja adequat? 

4.3. Senyalització i informació 

S’identifica amb facilitat 

• l’accés al recinte des de l’exterior i del pati a les aules? 

• la situació dels punts d’aigua i dels lavabos més propers? 

4.4. Adequació a les activitats 

• existeixen espais silenciosos on poder parlar, llegir o realitzar activitats tranquil·les? 

• espais d’espera per a les famílies que faciliten la socialització? 



5. REPRESENTATIVITAT 
És igualitària 

• la distribució d’elements en tot el pati? 

• la importància de les diferents zones i espais del pati? 

• la presència de mestres homes i dones al pati? 

• la presència d’homes i dones en els murals i/o elements de reconeixement? 

• la forma en que homes i dones són representats en aquestos? 

• la participació dels nens i les nenes en la cura i l’embelliment dels espais? 

• la participació dels i les mestres en la cura i l’embelliment dels espais? 

Font: Elaboració pròpia 



101 



El pati de l’escola en igualtat 



ANNEX 3. Instruccions i fitxa d’observació per grups. 



INSTRUCCIONS PER A L’OBSERVACIÓ PER GRUPS 


Objectiu 


Recollir informació sobre les relacions que s estableixen entre nenes i nens a partir de les formes de joc i el tipus 
d’activitat i la seva distribució a l’espai. Es tracta d’observar els paràmetres de conducta d’una persona en relació 
amb el grup amb el que interactua i en referència al lloc on s’ubica en el pati. 


Procediment 


En primer lloc, abans de realitzar l’observació emplenarem les dades referents a la persona observadora i a les 
condicions de l’espai a observar. A la part superior de la fitxa trobem un apartat per emplenar amb les dades de 
la persona observadora (Dades de l’observador/a), un apartat per emplenar amb dades sobre les persones que hi 
ha al pati (Escenari). A continuació emplenarem les dades de la persona observada, referents al gènere i l’edat. 
En cap cas s’explicitarà la identitat de la persona observada. Un cop emplenades totes les dades començarem 
l’observació, durant un interval de 15 minuts. Aquí trobem dos tipus de paràmetres: de conducta i d’ubicació a 
l’espai. Els paràmetres de conducta ens donen informació sobre el tipus d’interacció social de la persona amb el 
grup i sobre el tipus d’activitat que es realitza i amb quantes persones la realitza. 






Joc solitari (persona que juga o fa alguna activitat sense interaccionar amb les altres, per exemple llegir, jugar 
amb fulles, etc.) 




Interacció 

social 


Joc associat (persona que juga o fa alguna activitat amb altres sense un objectiu específic, per exemple pujar als 
arbres o jugar amb una estructura) 






Joc cooperatiu (persona que juga o fa alguna activitat amb altres amb un objectiu concret, per exemple un joc 
en equip o una representació teatral) 


Paràme- 




Interacció verbal (parlar, discutir) 


tres 


Tipus 

d’activitat 


Activitat simbòlica (llegir, jugar als escacs, jugar amb fulles o sorra) 




Activitat motriu en estructura fixa (la xarranca) 




Activitat motriu en joc en equip (jugar a enxampar, jugar a handbol) 






Activitat motriu amb objecte (jugar a la corda) 




Ubicació a 
l’espai 


Aquests paràmetres recullen informació sobre la situació de la persona al pati (central o perifèrica) i sobre l’ús 
d’elements fixes o temporals. A l’apartat “Especificacions” podem afegir informació addicional que considerem 
rellevant de l’observació que hem realitzat. 



Font: Elaboració pròpia 



FITXA D’OBSERVACIÓ PER GRUPS 


Dades de l’observador/a: 


Nom: 


Càrrec: 


Edat: 


Data: 


Clima: 


Escenari 


N° dones 


N° homes 


% sobre total 


Dades de la persona observada 


Professorat al pati 








Gènere: 


Edat: 


N° Alumnes al pati 








H. inici: 


H. final: 


N° Alumnes a l’aula (hora d’esbarjo) 








Observacions: 


Franja d’edat de l’alumnat 








ACTIVITAT: (Nom de l’activitat. Afegir tantes activitats com sigui necessari) 


Paràmetres de conducta 


Paràmetres d’ubicació a l’espai 


Interacció Social 


Activa 


Inactiva 


Situació 


Sí 


Sí 


Joc Solitari 






Central 






Joc Associat 






Perifèrica 






Joc Cooperatiu 






Ús d’elements 


Sí 


Sí 


Tipus d’activitat 


N° nenes 


N° nens 


Fixes 






Interacció verbal 






Temporals 






Activitat simbòlica 






Especificacions 


Activitat motriu en estructura fixa 








Activitat motriu en joc en equip 






Activitat motriu amb objecte 







Font: Elaboració pròpia 

ANNEX 4. Instruccions i fitxa d’observació per sectors. 



INSTRUCCIONS PER A L’OBSERVACIÓ PER SECTORS 


Objectiu 


Recollir informació sobre la masculinització o feminització dels diferents sectors del pati i de les activitats que 
es desenvolupen en cadascun d’aquests. Por poder realitzar aquesta observació prèviament s’hauran d’haver 
delimitat diverses zones del pati, en funció de les característiques de cadascuna i del tipus de joc i activitats que 
puguem intuir que es porta a terme a partir d’observacions més informals. Podem definir tants sectors com 
creguem necessaris. Aquesta fitxa permetrà visibilitzar si existeixen espais de dominància masculina o femenina 
al pati i si això es relaciona amb el tipus d’activitats que es realitzen i amb la posició d’aquests en relació a la 
totalitat del pati. 


Procediment 


En primer lloc, abans de realitzar l’observació emplenarem les dades referents a la persona observadora i a les 
condicions de l’espai a observar. A la part superior de la fitxa trobem un apartat per emplenar amb les dades de 
la persona observadora (Dades de l’observador/a), un apartat per emplenar amb dades sobre les persones que 
hi ha al pati (Escenari). A continuació trobarem l’espai per emplenar les dades relatives a cada sector. Un cop 
emplenades totes les dades començarem l’observació, durant un interval de 15 minuts. A l’inici, observarem el 
nombre de persones i les activitats que es realitzen a cada sector i si hi ha una dominància de nens o nenes en 
algun d’ells. Aquesta informació l’escriurem a l’apartat “Inici de l’observació” de la graella, repetint l’operació a les 
graelles dels diferents sectors. Al cap de 15 minuts tornarem a observar el mateix en cada sector i emplenarem 
els apartats “Final de l’observació” relatius a cadascun dels sectors. 



Font: Elaboració pròpia 



FITXA D’OBSERVACIÓ PER SECTORS 


Dades de l’observador/a: 


Nom: 


Càrrec: 


Edat: 


Clima: 


Observacions: 


Data: 


Hora inici: 


Hora final: 


Esquema de sectors: 




Escenari 


N° dones 


N° homes 


% sobre total 














3 


' 1 1~\ F 

sss ° A ‘ 1 1 




Professorat al pati 










— 


i y’. 


N° Alumnes al pati 










| Y n 

'W 




N° Alumnes a l’aula 
















Franja d’edat de l’alumnat 












m7 


'! ! l· V-J 


i i i r rr=?= i irT?=?=r- 


Sector 1 


N° persones 


Dominància 


Tipus de joc 


menys 15 


15-30 


més de 30 


Nenes 


Nens 


Mixte 


Motriu 


Simbòlic 


Inici de l’observació 


















Final de l’observació 


















Sector 2 


N° persones 


Dominància 


Tipus de joc 


menys 15 


15-30 


més de 30 


Nenes 


Nens 


Mixte 


Motriu 


Simbòlic 


Inici de l’observació 


















Final de l’observació 


















Sector N 


N° persones 


Dominància 




Tipus de joc 


menys 15 


15-30 


més de 30 


Nenes 


Nens 


Mixte 


Motriu 


Simbòlic 


Inici de l’observació 


















Final de l’observació 



















Font: Elaboració pròpia 

ANNEX 5. Instruccions i fitxa per al mapeig de recorreguts. 



INSTRUCCIONS PER AL MAPEIG DE RECORREGUTS 


Objectiu 


Grafiar els recorreguts que realitzen els diferents infants per posteriorment analitzar si tenen alguna relació 
amb el gènere i amb les característiques espacials. Un sistema de codis ens permetrà registrar les parades que 
realitzen els infants en el seu recorregut, quin és el motiu de la parada i si té relació amb algun element o 
característica de l’espai, Lobjectiu final és obtenir un document amb la superposició de tots els recorreguts, 
per poder identificar les àrees de moviment dels infants en funció del gènere i reconèixer les activitats que es 
desenvolupen en relació als diferents espais. 


Procediment 


En primer lloc, abans de realitzar l’observació emplenarem les dades referents a la persona observadora i a les 
condicions de l’espai a observar. A la part superior de la fitxa trobem un apartat per emplenar amb les dades de 
la persona observadora (Dades de l’observador/a) i un apartat per emplenar amb dades sobre les persones que 
hi ha al pati (Escenari). A continuació emplenarem les dades de la persona observada, referents al gènere i l’edat. 
En cap cas s’explicitarà la identitat de la persona observada. Un cop emplenades totes les dades començarem 
l’observació, durant un interval de 15 minuts. La major part de la fitxa l’ocupa un espai destinat a l’esquema o 
plànol de l’espai d’esbarjo, amb tots els elements que l’integren. En aquest espai traçarem el recorregut de l’infant 
per l’espai d’esbarjo, marcant les parades i l’activitat que realitza segons els codis següents: 

X- Parada 

V- Interacció verbal 

S- Activitat simbòlica 

M- Activitat motriu en estructura fixa 

E- Activitat motriu en joc en equip 

O- Activitat motriu amb objecte 

(També es poden escriure notes sobre les activitats i posteriorment classificar-les) 



Font: Elaboració pròpia 

ANNEX 6. Taula d’anàlisi de resultats observació per grups. 





Gènere 


Paràmetres de conducta 


Persones 


Paràmetres espacials 


Interacció 


Actitud 


Tipus de 
joc 


N° nenes 


N° nens 


Total 


Posició 


Ús 

d’elements 


Ob. 1 






































Ob. 2 






































Ob. N 







































Font: Elaboració pròpia. 

Podem trobar informació sobre els diferents paràmetres a l’Annex 3. 



ANNEX 7. Taula d’anàlisi de resultats observació per sectors. 



OBSERVACIÓ A L’INICI DE L’ESBARJO 


Sector 


N° Persones 


Dominació (femenina/masculina) 


Tipus de joc (motriu/simbòlic) 


Ob. 1 


Ob. 2 


Ob. 3 


Ob. N 


Ob. 1 


Ob. 2 


Ob. 3 


Ob. N 


Ob. 1 


Ob. 2 


Ob. 3 


Ob. N 


SI 


























S2 


























S3 


























S4 


























SN 



























OBSERVACIÓ AL FINAL DE L’ESBARJO 


Sector 


N° Persones 


Dominació (femenina/masculina) 


Tipus de joc (motriu/simbòlic) 


Ob. 1 


Ob. 2 


Ob. 3 


Ob. N 


Ob. 1 


Ob. 2 


Ob. 3 


Ob. N 


Ob. 1 


Ob. 2 


Ob. 3 


Ob. N 


SI 


























S2 


























S3 


























S4 


























SN 



























Font: Elaboració pròpia. 

ANNEX 8. Pautes d’anàlisi dels mapes de recorreguts. 

Per a analitzar l’ocupació de l’espai del pati hem separat en primer lloc, les àrees totals ocupades 
en funció del gènere a partir de la superposició dels recorreguts de tots els mapejos. 




Àrea total ocupada per nens. Àrea total ocupada per nenes. 



Font: Elaboració pròpia 

També podem veure l’ocupació de l’espai de les diferents activitats realitzades, observant 
si aquestes són realitzades per nenes o per nens. En aquest cas, les persones observades 
realitzaren les activitats de polis i cacos, carreres i saltar a la corda. 




Àrea ocupada per l’activitat de polis i cacos, realitzada 
per nens i nenes. 



Àrea de l’activitat carreres, realitzada exclusivament 
per nens. 




Àrea ocupada per l’activitat saltar a la corda, realitzada 
per nenes. 



Font: Elaboració pròpia 

ANNEX 9. Transcripció de l’entrevista grupal amb el 
professorat. 

Entrevista realitzada el 13 de gener de 2015. Duració: 45 minuts 

Participants: Joan Antoni, Sònia, Maria Dolors, Maria, Martí, Laura, Víctor, Xavier i 
Montserrat. 



Joan Antoni, sóc el mestre de cinquè. 

Jo sóc la Sònia i sóc la tutora de sisè i coordinadora de primària. 

Jo sóc la Maria Dolors, especialista en educació física. 

Sóc la Maria, sóc la cap d’estudis de l’escola i coordino aquest projecte amb la Laura. 

Hola, sóc el Martí, sóc interí, sóc mestre substitut i estic fent reforços a infantil i a cicle inicial. 
Jo sóc la Laura, sóc la tutora de tercer i la coordinadora del projecte. 

Jo sóc el Víctor i sóc el professor de castellà. 



[El] Ara farem el debat, només hi ha tres preguntes i doncs una mica anem parlant. La 
primera pregunta és: Què enteneu per desigualtat de gènere en Tús de l’espai d’esbarjo? És 
més teòrica. 

[E2] És difícil, eh? és per començar a reflexionar. 

[Diverses persones] Pots tornar...? 

[El] Què enteneu per desigualtat de gènere en l’ús de l’espai d’esbarjo? Com l’ús de l’espai 
d’esbarjo pot influir en la desigualtat de gènere? 

[Víctor] Els nens juguen a futbol i no deixen jugar a les nenes. Això és una desigualtat de 
gènere. Quan elles també podrien jugar a futbol o podrien jugar al que els donés la gana. No 
tenen perquè jugar a futbol sempre. . . 

[Maria] I dominar la pilota ells, i en canvi elles no ho fan. 

[Víctor] A vegades juguen millor elles que ells però la qüestió és com que vosaltres no sabeu 
jugar no podeu jugar a futbol i. . . 

[E2] Aquí parlem de dominació, no? 

[El] Dominació de l’espai i el joc. 

[Laura] La tendència és que sempre pensen que els millors en jugar a futbol són els nens i a 
vegades poden haver sorpreses. A part que jo penso que se les ha de dir que van a jugar, doncs, 

independentment del resultat que vagin a obtenir, van a passar-s’ho bé i ja està. I ja aniran 
aprenent. 

[Martí] I això d’alguna manera també determina que l’espai majoritari que és un camp de 
futbol sigui molt més, o sigui, abasti molta més superfície que no pas la part que teòricament 
en termes de gènere està adjudicada a les nenes. 

[Laura] Nosaltres abans sí que l’utilitzàvem aquest espai, el de futbol, però arrel de que 
suposaven conflictes de moment s’ha aturat, no sé si tornarem a utilitzar-lo, ja heu vist que no 
s’hi juga i mira què s’ho passaven bé però sempre era un niu de conflictes, niu de conflictes. 
I ara hem de pensar quina solució podem fer, perquè jo també, jo personalment penso que 
anar prohibint-ho tot penso que no és la solució, però clar, quan veus que cada dia, cada dia, 
són conflictes al final ho treus per veure si es consciencien una mica i poden tornar a jugar 
més endavant. 

[El] I a part del futbol que és com l’exemple més visible i com més típic, a nivell d’espai 
creieu que poden generar-se altres desigualtats? 

[Sònia] Home, en general els nens tenen una manera de jugar molt més moguda i agressiva 
que no pas les nenes. Les nenes juguen molt més en petit grup o grup reduït, en canvi els 
nens abasten tot i corren amunt i avall. 

[Víctor] La majoria. 

[Maria] Sí, jo estic d’acord. 

[Laura] No tots, però la majoria. 

[E2] Sí, perquè hi ha alguns nens que juguen a cromos.. .no? hi ha un grupet també que 
està... 

[Maria] Sí, també utilitzen un espai reduït. 

[Laura] Les cordes també van molt bé. 

[Maria] Les cordes ens van molt bé. I, algún nen que no ha estat escolaritzat en la nostra 
escola quan ve nou aquí no vol jugar a saltar corda, perquè el nen se sent mascle i creu que és 
un joc de nenes. En canvi els nens que han sigut educats aquí aquest problema no el tenen. 

[Laura] Això és veritat. No ho veuen com una cosa femenina. I amb el futbol ho hem de 
conseguir al revés també. 

[Sònia] Quan veuen que no hi ha les cordes al pati les demanen perquè no només juguen a 
saltar sinó que juguen a fer salts d’alçada, campionats, diferents activitats que se’ls hi acuden. 
Sempre i quan controlant, perquè a vegades hi ha algú que vol jugar a cavall o a lligar-la a un 
arbre i llavors no es deixa, però en general sí sí, es fa servir per això. 

[Laura] I per això també es van dibuixar les xarranques i, com es diu l’altre joc? 

[E2] El twister. 

[Laura] twister! 

[E2] Clar, jo al twister, l’altre dia... el divendres vam fer una observació i vaig veure un 
exemple de desigualtat però molt subtil, no? estaven 3 nenes jugant al twister i de sobte 
va aparèixer un nen, les nenes es van apartar del twister i van començar a ser elles qui 
donaven les directrius al nen i el nen era el protagonista. Això al final és una desigualtat, 
molt petita, no es veu, no es molt perceptible però existeix. 

[Martí] Té a veure amb la maternitat. . . 

[E2] Sí, era el nen protagonista i les nenes observaven al nen. També el dirigien, eh? 
L’organitzaven. 

[Martí] Per això. . . 

[Laura] Hi havia una mica de cada. 

[E2] Una mica de cada. 

[Maria] Les nenes són molt mandones. En general són mandones. . . 

[Martí] Jo veig que és una actitud paternal, no? per part d’elles. . . 

[Laura] Però també que s’apartin per deixar-lo passar, mmmm, no és maternal això. Sembla 
que vulgui dir... 

[El] Dominació de l’espai. 

[Laura] Jo sóc més que vosaltres. 

[Martí] Clar, en termes d’espai. . . 

[Víctor] també hem de tenir en compte d’on i de quina casa venen aquests nanos. 

[Laura] Clar, hi ha una qüestió cultural també, no? Vols dir això? 

[Víctor] Però si a casa seva veuen que la mare sempre és la que ha de callar i fer el que el pare 
diu, llavors ells també fan el mateix. 

[Maria] Ho viuen molt, eh? Ho tenen molt clar. 

[El] Per exemple, la dominació de l’espai és un factor, és molt típic masculí, perquè normalment 
els homes sempre, excepte a l’espai privat que és la cuina i. . . entre altres coses... 

[E2] Tradicionalment, eh? 

[El] L’espai públic està dominat per l’home llavors és el que rebem al final tots, vull dir, 
homes i dones. Llavors no sé, és molt típic al sofà, per exemple, que l’home domini més el 

sofà que la dona. Encara que potser ho cedeixis tu o no. Llavors en el pati passa una mica 
a vegades això també. És com que sempre els nens poden arribar a dominar més l’espai 
sense que se’n adonin o sense que nosaltres ens n’adonem que és quelcom que pot generar 
desigualtat, que serien aquestes petites actituds que a vegades tenim tan interioritzades i 
normalitzades que no veiem. Llavors aquí passaríem a la segona pregunta... 

[E2] Se us acudeixen més exemples de desigualtats? No? Tots vosaltres vigileu el pati algun 
dia? 

[Sònia] Sí. 

[Martí] Per exemple, a l’hora de confecció, de fer les files, per exemple, qui intenta ocupar els 
primers espais o els espais teòricament privilegiats són els nens. Hi ha la majoria de disputes. . . 

[Laura] Qui corre més ràpid i arriba primer, eh? A vegades. . . 

[Maria Dolors] És qüestió d’ordre, eh? Tothom vol ser primer. . . 

[Laura] Quan senten el timbre hi ha les corregudes, vull dir. . . 

[Martí] Però en general són nens, no? 

[Laura] (fa que no amb el cap) Qui està més a prop... 

[Maria] Jo crec que qui té ganes de ser primer. 

[Maria Dolors] Sí, penso que té més importància qui vol ser primer. 

[Laura] És el qui vol ser primer, independentment de si és nen... I a vegades també hi ha 
baralles entre nens i nenes, eh? 

[Martí] Sí, a vegades sí, però en general són nens. 

[Sònia] Jo és que sempre tinc al mateix el primer... Els altres van variant però el primer 
sempre és el mateix. I és un nen. 

[Manuel] Però no precisament perquè es baralli amb els altres, sinó precisament perquè 
és molt complidor i ja sap que toca el timbre i es posa a la fila. I ja està, mentre que els 
altrescontinúenn jugant i passant de tot. 

[El ] O per exemple, situacions verbals. Que una nena jugui a futbol i que li diguin “macho” 
per jugar a futbol. 

[Maria Dolors] Jo sóc d’educació física. A l’àrea d’educació física a vegades m’ho trobo. Bueno, 
fan futbol moments molt concrets, eh? Jo no ho tinc dins la programació. Però en ocasions 
molt concretes fan activitats relacionades amb el futbol. Però, com que l’escala de valors la 
treballem a tots els esports, a totes les activitats i sempre, doncs ja sabem que no passa. Que 
no cola, no? o nens o nenes, o bons i dolents. . .no... no. Al pati el problema és el futbol, més... 

[Maria] Jo crec que si entre ells s’insulten o es menyspreen o fan aquests atacs verbals ho fan 
quan el mestre no ho sent perquè saben que nosaltres els hi dirien alguna cosa i crec que són 
prou llestos per mirar i després si no hi ha ningú al voltant atacar l’altre. Perquè de vegades et 
venen i et diuen: “m’ha dit” i bueno, a vegades com que vigiles, mira, dius “és l’hora del pati. . .” 
o, intervens i vas allà “li heu dit? vols dir?” I els encares i ho aclareixes però n’hi ha que no 
diuen res. Però jo crec que si s’ho diuen ho fan quan el mestre no ho sent. 

[Maria Dolors] Sí, perquè ho tenen molt clar això, eh? 

[Laura] Nosaltres ho hem estat treballant contínuament, però és difícil, eh? 

[El ] Per exemple, ahir ens vam fixar quan estaven jugant a polis i a cacos. Eren tot nens i hi 
havia una nena. La nena sempre estava com en posició, o sigui, estava jugant i intervenint 
en el joc però era com diferent. . . la tractaven. . . no eren tan agressius amb ella per exemple, 
no? la tractaven com que era una “nena”. Hi havia com aquestes situacions de. . . potser ells 
s’agafaven més fort i a ella no l’estiraven tan fort, o... 

[Maria] Era més imperceptible, eh? Quan t’hi fixes, llavors t’adones de la diferència. 

[Sònia] Jo a la meva classe noto, jo és que a la meva classe són dinou nens i cinc nenes, hi ha 
un desequilibri brutal. 

[E2] I a sisè ja... 

[Sònia] A sisè. Jo veig que a vegades juguen a uns jocs així una mica moguts i les nenes reben 
igual que els nens. No hi ha discriminació, això t’ho puc ben dir. . . perquè juguen ara. . . 

[E2] A collejas, no? 

[Sònia] I tothom dona. 

[Martí] Bueno, el cas aquest, d’afrontar una intensitat major o menor, depenent de... jo no 
crec que sigui de gènere això. Vull dir, que a l’hora d’enfrontar-te tu per exemple o jo per 
exemple... jugar amb una nena, no? Hi ha una qüestió muscular i física de més fragilitat, vull 
dir, és evident. . . Vull dir que no és de gènere en aquest sentit, penso jo. . . 

[Sònia] No, però ella es refereix al fet que jo si sóc un nen i vaig contra un nen a ell li donaré 
més fort que no a ella que és una nena. 

[Martí] Hi ha que veure com és aquesta nena... perquè potser és una nena... era una nena 
fortota? 

[Maria Dolors] Ariadna devia ser, potser, no? 

[El] No. Estava jugant a polis i a cacos. 

[Laura] És que també faltava una que juga molt. . . 

[Maria Dolors] De quart? 

[Laura] De tercer. La Erica que també està malalta. I avui qui hi havia? 

[Manuel] Avui només hi havia tres nens. 

Laura: Sí, no hi havia cap nena. 

[El] Hi havia una nena allà a la porta jugant. 

[Manuel] Sí però estava en un altre grup no en el que jo tenia. El grup que jo hi era eren només 
cinc nens. Quatre o cinc nens però un es va afegir després. 

[Laura] És que avui faltaven. 

[E2] Home, jo crec que sí que té a veure una mica amb els rols tradicionals i amb el gènere 
perquè al final a la dona sempre se li ha associat la fragilitat i la que ha de ser cuidada. 

[Martí] Sí, sí. Està claríssim, però crec que s’hauria de veure a partir d’ara que actua. . . és que 
just aquesta setmana hem parlat d’això, sobretot a nivell físic de fins on pot arribar una dona, 
parlàvem de les curses i on pot arribar un home i és un 30% més i això va a missa, és físic. 

[E2] Clar, que si... 

[Martí] Llavors aquí s’hauria de veure que és de gènere, que és construït i que no. Vull dir, 
quan enfrontes una persona que aparentment és fràgil perquè és fràgil. 

[El] És en relació a actitud i gènere. Perquè l’actitud sí que es construeix socialment, 
llavors tot el que, per exemple, quan associes més a una nena els temes de la cura. Típic de 
les nenes si estan els germans petits pel pati que vagin més a jugar amb ells perquè tenen 
més aquest sentiment de cura perquè se’ls hi associa més en canvi potser, no vol dir que 
els nens no ho facin, però potser hi ha més nenes que ho farien. 

[Martí] Això està clar. 

[El] Que no és que sigui algo dolent, però també com els nens agafen aquests valors de 
cura i com les nenes també agafen els valors de... de... més de competitivitat. 

[E2] Competitivitat. Perquè una pregunta que també us volíem fer... Els conflictes, 
normalment, que són, intervenen nenes i nens per igual, de classes diferents...? 

[Sònia] En el meu nivell tot són nens, pràcticament, de nenes no, clar també en tinc molt 
poquetes. 

[Martí] Clar, proporcionalment també és més lògic, no? 

[Sònia] Sí, sí, però ja et dic, de cinc nenes no m’han generat cap conflicte mai. I una vegada 
va ser però perquè una altra li estava tocant els nassos i la nena va estar allà i va dir fins aquí 
arribo. Però normalment són els nens els provocadors. I ara, per exemple, amb els meus i els 

seus (de Joan Antoni) són els nens els que tenen el conflicte, les nenes no hi ha cap problema. 

[Maria Dolors] És que són molt poc tolerants. Són molt intolerants i de seguida estan 
impulsius, agressius... i mira que utilitzem el diàleg, que fem reflexions... Jo us parlo per 
educació física, sobretot, que ara no ve al cas, però també pel pati, no? Val la pena? aquest és 
el mitjà que has d’utilitzar? què et portarà això? I clar. . . Però has de fer-ho avui, has de fer-ho 
ahir, has de fer-ho demà. . . és un constant. 

[E2] Clar, però l’agressivitat és una mica per ser mascle, no? Socialment has de ser 
agressiu. . . És el que es ven als dibuixos animats, per tot, a les famílies. . . Juguen a baralla. 

[Laura] I et diuen “si jo estic jugant”, però ja veureu com acabarà. I no, no, “jo estic jugant. . .” 

[Maria Dolors] I es peguen i al cap de mitja hora ja són amics, eh? 

[E2] Sí, es que juguen a això. 

[Maria Dolors] Es peguen fort, eh? No es que es facin carícies, no no no, es peguen fort. Llavors 
els separes, et sap greu, els hi fas reflexions i ells normalment, sempre hi han excepcions, al 
cap de poca estona ja són amics. 

[Laura] I moltes vegades els mateixos companys són els que ajuden, abans de que tu arribis, 
ajuden a... i després et venen a avisar. Això també passa, ajuden als seus propis companys a 
fer-los veure que no estan actuant bé. Però els hi surt, tenen un pronto. . . no compten fins a 
deu, no. . . hi ha molta violència, eh? 

[Sònia] A mi a vegades em diuen “ jo pego si em peguen”, “però és que no cal que tu tornis a 
pegar”, dic, “s’atura en el moment que tu deixes de. . .” 

[Maria Dolors] I alguns diuen, a mi em diuen, que si em peguen. . . 

[Maria] Sí, “el pare em diu que pegui quan em peguen”. Això molts nens ho diuen. 

[Martí] En temes potser d’espai i gènere, quan ho visibilitzen, no sé si esteu d’acord, potser 
generalitzant, potser el nen el veus més, quan hi ha conflicte el pilles més ràpid, no? o 
s’evidencia més en termes d’espai però perquè és més extravertit i és una qüestió de gènere 
això i la nena el rotllo aquest de “va per sota”. I és veritat això en general, no? que el conflicte 
femení no està tan visibilitzat. 

[Sònia] En els temes lingüístics, hi ha molts estudis científics que ho diuen, nosaltres utilitzem 
les dues parts del cervell a l’hora de parlar i llavors per això nosaltres en lloc d’anar a pegar a 
algú li anem a fer mal però dient-li una paraulota, o. . . 

[Laura] Més recargolat. . . 

[Sònia] Més de paraula. En canvi els nens tenen més l’instint primitiu de pegar. 

[E2] I potser els nens les baralles les tenen més a la zona central del pati, no? Els hi és igual 

on la tenen? I potser és com més visible. O no té res a veure amb l’espai del pati? 

[Maria] Depèn... 

[E2] Demano, eh? 

[Sònia] Jo això no m’hi he fixat. 

[E2] A tot arreu, quan sorgeix, sorgeix. 

[Joan Antoni] No busquen espais. . . 

[Martí] Però en general aquesta reproducció social adulta de que les noies van entre bambolines 
i els nois són més aaaaaü! això és el món adult el que es reprodueix. . . és gènere tot això. 

[El] I així tipus situacions... ja hem parlat una mica de violència, hem parlat també de 
domini sobre l’espai, que tampoc n’hem parlat gaire, però abans quan hi havia el futbol 
potser sí que era més clar. Ara que no hi ha el futbol. . . 

[Laura] Bueno, el futbol quedava delimitat per un espai que els altres no hi podien entrar. És 
que com tenien un espai tan petit, ells havien d’estar allà, si jugaves a futbol havies d’estar allà. 
I si no. . . (fa un gest cap a l’altra banda) 

[E2] Els nens estaven a la part central abans i ara, al haver eliminat la pilota sembla que 
nenes i nens ocupen tota... 

[Maria] Tenen més espai. 

[E2] I penseu que l’ocupen igual? 

[General] Sí. 

[Laura] Quan jugaven a futbol sempre havíem de vigilar que no travessesisin. 

[Maria] Jo crec que a l’escola tenim el problema de que tenim uns metres quadrats determinats 
de pati i un número d’alumnes, llavors hauria de ser el doble de gran aquest pati o el triple per 
aquest número d’alumnes. I llavors tindríem molt més solucionats els conflictes. El cas és que 
el dia que un grup surt d’excursió, el pati es nota, no és tan conflictiu ni la meitat. 

[Laura] I les vegades que hem sortit tota l’escola a fora no hi ha hagut problema. 

[Maria] Cap. Perquè tenen molt més espai 

[Laura] A vegades ho hem comentat en el pati tenim problemes, que a vegades l’espai petit. 

[Maria Dolors] No afavoreix. Jo m’ho havia plantejat, fer racons. Però a última hora jo sempre 
he arribat a la mateixa conclusió de que falta espai 

[Martí] I encara que el pati fos un espai educatiu, que hauria de ser així, que sempre s’ha dit, 
no? que el pati ha de ser un espai ben educatiu, que els mestres s’han de bolcar. . . 

[Laura] Jo això no. . . no hi estic totalment d’acord. Jo penso que al pati, ja prou dirigits que els 
tenim a l’aula jo penso que han d’estar donant-los eines per jugar. . . 

[Martí] Això és un espai educatiu, eh? educatiu no vol dir dirigir 

[Laura] Vale. 

[El] Jo entenc com abans era res, una pista, un paviment com qui diu. Ara heu fet una 
xarranca, cordes . . . 

[Laura] Els has de donar eines perquè no saben. 

[Martí] Que es jugui a futbol o no és una decisió educativa. 

[Laura] Abans no tenien res. . . 

[Maria] Però el pati era de terra i amb la terra també juguen molt i aquí no n’hi ha de terra. I 
ho van treure perquè com que relliscaven i es feien molt mal ho van enrajolar, ai, bueno, ho 
van cimentar. 

[Martí] Abans tot era terra? 

[Laura] Ara ja la utilitzen la dels forats dels arbres. 

[Maria] Aquests forats que hi ha això ho fan servir per jugar i no voldríem pas que ho tapin 
ni que ho treguin perquè això ajuda, clar, és un joc més, una variant. 

[El] Quan més elements tens, encara que no siguin concrets, també ajuden a que hi hagin 
altres tipus de jocs. 

[Maria] Clar, i el que falta és varietat. Hi haurien d’haver uns tubos perquè es puguin enfilar i 
fer equilibris o coses d’aquestes per poder saltar a un cantó i l’altre o variar 

[Maria Dolors] Ja jugarien amb aquests jocs i materials, però falta espai. 

[Víctor] I calers, i calers. 

[Maria] Però sí que aniria bé tenir varietat de jocs. 

[Martí] I casetes, d’aquestes amb alçades, podries fer mil coses. 

[Maria] I plantes baixes, per poder-se amagar darrere. . . 

[Martí] Es fan cursos del pati com a espai educatiu. El departament en fa molts. Si, si, el que 
passa que és això, aquí és petitíssim. 

[Laura] Aquí falta espai. I quan s’ajunten i quan ha plogut el dia abans damunt a més a més 
s’ajunten els de parvulari que no poden anar al pati bueno després ja. . . 

[Sònia] És un jaleo. Perquè els grans no vigilen i passen els petits per allà i els petits es volen 
enfilar als arbres i els has d’anar perseguint. 

[E2] Aleshores, partint de la base que l’espai és el que és i el pati no es pot fer més gran, 
com resoldríeu aquestes desigualtats que hem estat parlant? 

[El] Per exemple totes aquestes activitats o... 

[E2] L’espai és el que és. 

[El] Elements del pati per dir, fem un pati més educatiu. Clar, per fer-ho amb igualtat de 
gènere hauríem de mirar quins elements afavoreixen més al es nenes i quins afavoririen 
més als nens perquè es senten més identificats amb aquest tipus d’element. Per exemple 
corda, ara ja no passa tant, però va ser com una aposta forta, dir va posem cordes com 
a element principal que potser al principi només jugaven nenes i ara ja s’han anat 
acostumant com algo de nens i nenes. 

[Maria] Sí, perquè hi ha un treball a tutoria i hi ha un treball a educació física i perquè tothom, 
els tutors i tots els mestres estan d’acord, aquesta educació al llarg dels anys ha donat fruits, ja 
us dic, la prova és que quan ve un nen, una incorporació nova que no ha estat escolaritzat o 
que ha estat en un altre lloc i no té els nostres hàbits culturals no volen jugar a corda els nens 
perquè és un joc de nenes i ho verbalitzen, ho diuen. 

[El] O sigui, més o menys, els jocs que aneu introduint, o els elements els aneu treballant. 

[Xavier] Jo per exemple eliminaria qualsevol espai que signifiqués haver de mantenir un rol 
masculí o un rol femení. Per exemple, perquè això implica possessió de terreny, d’espai. Per 
exemple, les porteries de futbol sala o de handbol, el que t’està dient és que aquest espai està 
limitat per als qui juguen a aquest tipus de jocs. Això que vol dir? Normalment hi juguen els 
nens, llavors els nens diuen que aquest espai és seu i juguen ells. I qualsevol que molesta el 
llencen perquè destorba i l’empenten i el fan fora. Llavors jo per començar no tindria uns espais 
fixes. Per exemple les porteries a mi no m’agraden en un pati d’escola. La meva opinió. Tenir- 
les fixes. Perquè això implica domini de territori. I aquest espai està exclusivament pensat pels 
qui juguen a futbol. Perquè després la “baralla” sempre ve pel mateix: es que s’estan posant al 
mig a jugar a no sé que, es que estan jugant a la xarranca, i al final s’apropien de la majoria 
de pati els que juguen a futbol perquè la resta ni juga a handbol ni juga a res més que futbol. 

[Maria Dolors] Però no juguen amb les porteries. 

[Joan Antoni] No juguen a futbol. 

[Xavier] Però s’ho fan seu. Encara que no juguin amb les porteries s’ho fan seu. Aquest terreny 
(delimita amb les mans) o sigui, tot aquest terreny està pensat únicament pels qui juguen amb 
les porteries. Ningú més pot jugar entremig, perquè els que estan jugant de porteria a porteria 
es vindran a queixar perquè s’estan ficant pel mig. Això que implica, doncs que hi ha menys 
espai per la resta de nens. 

[Laura] Jo mai m’havia fixat que juguessin de porteria a porteria. 

[Joan Antoni] Lespai per jugar a futbol no és aquest, l’espai de jugar a futbol és de cantonada. 
[Xavier] Però els que juguen a futbol. 

[Joan Antoni] No juguen mai a futbol. 

[Xavier] Però els que juguen de porteria a porteria fan igual. 

[Joan Antoni] Mai no s’ha jugat. 

[Xavier] Si no juguen a futbol juguen a polis i cacos o com es digui i fan de porteria a porteria 
i tot el que passa pel mig se’l enduen per davant. Si no us heu fixat. . . 

[Laura] Polis i cacos, jo parlo pels de tercer, juguen a la porta principal. 

[Xavier] Sí, però hi ha molts nens, els petits juguen a futbol amb les pilotes d’alumini perquè 
els molesten els grans. 

[Maria] Se les fabriquen. Això estava prohibit. 

[E2] Sí, jo avui ho he vist. 

[Xavier] Com que no hi ha un espai que digui que es per jugar a futbol però com l’espai del 
camp, de pista de futbol hi ha menys terreny per la resta de gent. 

[El] Bueno encara queda com molt identificat la porteria com a element... 

[E2] Territorial masculí. 

[Xavier] La porteria i el seu voltant, el que està delimitat per línies. 

[Víctor] Jo crec que el que tu estàs dient, que els petits, precisament per això, els grans ja no 
ho fan perquè no els hem deixat mai jugar. 

[Joan Antoni] Mai els hem deixat. 

[Xavier] Quan no juguen a pilota i juguen a polis i cacos i juguen de porteria a porteria fixeu- 
se bé que tot el que passa entremig siguin mestres, siguin nens, a tothom se l’enduen per 
davant. 

[Maria Dolors] Per manca d’espai. 

[Laura] És per manca d’espai no crec que ho facin conscientment. 

[Xavier] Perquè aquest joc, ells fan servir molt espai, per fer aquest joc. 

[El] Però la majoria d’actituds de desigualtat no són conscients. Vull dir, al dia a dia, tots 
fem actituds de desigualtat de gènere. 

[Xavier] Ho fan però, per què ho fan? perquè tot l’espai de porteria a porteria el consideren 

zona de joc. si les porteries per exemple estigueren a lo millor més a prop, l’espai que està entre 
porteria i porteria seria la zona de joc. Com que la porteria està aquí i l’altra està aquí la zona 
de joc és tot. I tot és seu, ho consideren seu. 

[Maria] Jo no m’hi he fixat mai. 

[Xavier] Quan juguen a polis i cacos juguen tots a córrer però que... s’enduen tot el que no 
juga a polis i cacos. Que ho hem parlat més d’un cop. 

[Laura] Bueno això és perquè van directes al joc de polis i cacos i no se’n donen compte del 
que hi ha. Però no perquè no vulguin que en aquell espai no hi juguin sinó que si jugue. . . 

[Xavier] que jo no estic dient això. Jo estic dient que ells fan servir tot aquell espai perquè el 
consideren part de l’espai de joc. Si la porteria que tenim aquí estigués fins al pati d’infantil 
farien exactament igual. 

[Maria] Sí, ja t’entenc, ja. 

[Xavier] Perquè és de porteria a porteria, o sigui, ells fan servir tot l’espai. . . per tant la resta de 
nens poden interferir poc en aquell espai. O sigui, no està ben repartit. 

[Montserrat] Jo els he vist jugar als meus, amb això de la pilota de plata. . . és que jo vigilo poc, 
només 1 cop. 

[Maria] Només fan servir 1 porteria. 

[Montserrat] Una porteria. 

[Maria] Ara sí que estic d’acord, ara sí. 

[Xavier] Però a més a més has de sumar: els que fan servir una porteria, hi has de sumar a més 
a més els que juguen a polis i cacos que són la tira i mitja. 

[Montserrat] Però els de polis i cacos juguen a la porta de l’entrada. 

[Xavier] De porteria a porteria. 

[Montserrat] No. 

[E2] Avui n’hi havia a la porteria. N’hi havia a l’entrada i a la porteria. 

[Xavier] O sigui molts cops hem dit ostres com corren aquests nens que és que ni miren. 
[Maria Dolors] La part competitiva. De competitiva per ells té, vaja. . . molt. 

[E2] I són majoria nens que juguen a polis i cacos? 

[Xavier] Normalment la competició la tenen els nens. 

[Maria Dolors] Les nenes? Potser no tant. Però en general. . . 

[Xavier] Qui són altament competitius són els nens. 

[Maria Dolors] A tots els nivells. 

[Montserrat] Jo tinc un curs la mitat nens i la midat nenes i això també és un avantatge. Jo em 
dono compte que les nenes, almenys aquestes que tinc, són molt més tranquil·les, en general, 
sí o no? vosaltres que penseu? I aleshores les nenes al ser més tranquil·les dominen també la 
situació a nivell de classe. Jo a nivell de pati no puc parlar massa perquè estic un dia sols amb 
ells, que és el dia que anem a educació física, i l’altre dia que hi sóc tampoc no he observat. . . 
bueno, agressivitat sí que n’hi ha, jo n’hi veig i més en els nens. Als nois jo els hi veig que tenen 
pronto, és el que dèieu de que el noi o el nen. 

[Martí] Explícit. 

[Montserrat] És més impulsiu. 

[Maria] Primari. 

[Montserrat] I salta de seguida. La nena no s’atreveix, clar és que jo. 

[Maria Dolors] Doncs jo penso que no perquè sigui nen i més impulsiu ha de recórrer a 
l’agressivitat o la violència. Encara que sigui més impulsiu se’ls ha d’acostumar. . . 

[Maria] És clar. . . 

[Maria Dolors] Però és perquè volen ser els primers i jo ho veig a educació física, ells fan 
trampa per ser els primers i t’ho discutiran per guanyar. . . vull dir, fem molta feina en aquest 
sentit 

[Víctor] En aquesta agressivitat dels nens entren dues coses: d’una banda la violència de 
gènere però d’altra també la diferència cultural. 

[Montserrat] La cultural és brutal, eh? perquè per exemple a l’hora, això parlo de la classe, eh?, 
a l’hora de l’ordre i neteja és brutal. Les nenes, les negritas i les magrebís sobretot són molt 
currantes, m’entens? 

[Maria Dolors] Les veus com si fossin a casa. A casa deuen fer això. 

[Sònia] Jo m’he trobat nens que també col·loquen i els que sempre estan disposats i més que 
les nenes. 

[General] Si? 

[Sònia] Jo els meus sí, tinc uns quants que sempre volen ser encarregats de tot. Que volen ser 
encarregats de tot, que a l’hora de recollir un va a buscar l’escombra, l’altre no sé que. . . 

[Xavier] Jo crec que el Víctor està parlant de conflictes que s’acaben resolent de diferents 
maneres, en funció de la cultura. A l’hora de resoldre conflictes i problemes es resolen de 
diferent manera. 

[Laura] És el que veuen a casa, també influeix. 

[Víctor] La cultura el que és molt més pactista, va més de pactar coses, de jo tinc unes normes. . . 
mentre que les altres cultures fora d’Europa això no ho tenen, això és fins aquí perquè ho dic 
jo i punto. 

[Xavier] I a partir d’aquí la llei del més fort. 

[Sònia] Jo avui he sentit uns de la teva classe (la del Xavier) no, a una dona no la peguis que a 
les dones no se les pot pegar. No sé qui era però ho ha dit així. I m’he quedat. . . 

[Víctor] Algo és algo. . . per algun punt has de començar. . . si comences per aquí mira, està bé. 

[El] Bé, no sé si voleu comentar alguna cosa més. 

[Laura] I la vostra opinió? 

[E2] Jo he estat ja 2 dies fent observació amb les fitxes i un dia de manera més informal. 
No sé, jo he vist molta diferència entre divendres passat i avui, moltíssima. A nivell de 
conflictes, avui n’hi havia moltíssims conflictes. Suposo que és perquè ja tenen energia, no 
venen... divendres em deies que era just després de nadal. 

[General] Divendres falta un curs, no hi eren els de quart. 

[E2] Avui era majoria de jocs, clar els nens la majoria jugant a baralla, a collejas o xerrant, 
alguna nena també, nenes molt per grupets petits, passejant-se, xerrant, jugant a dansa, 
l’altre dia nenes jugaven a pares i mares, però sí que he vist bastant separat. Sí que hi ha 
grups mixtes però sempre hi ha una dominància masculina o femenina. Polis i cacos, no, 
potser? 

[Víctor] Les nenes, sobretot les més grans, es dediquen més a xerrar. El que passa que aquest 
anys com que els de sisè tenim molt poques. . . 

[Maria] No es veu això, no es veu tant. . . 

[Montserrat] Però això és a totes les escoles, eh? les nenes quan arriben a sisè ja és típic. 

[Sònia] Al pati nosaltres les noies ens anàvem a xerrar o a parlar d’aquest noi o d’aquest altres 
que ens agradava i els nois continuaven jugant a futbol com bojos. I nosaltres ja pensàvem en 
altres coses. 

[E2] El que passa que nosaltres no som educadores, eh? són observacions des del punt de 
vista... 

[Laura] Volíem veure vosaltres que havíeu observat, que n’opinàveu. 

[E2] I d’aquí dels dibuixos, que vam fer una activitat de dibuix amb els de tercer, sovint 
sortia... l’activitat era: com m’agradaria que fos el meu pati d’esbarjo? I a molts dibuixos 

sortia alguna caseta dibuixada, un espai recollit i on poder fer activitats més de jugar a 
cartes, escacs... 

[Martí] Psicomotricitat fina, no? 

[Laura] Un iglú. 

[E2] Un lloc recollit. 

[Montserrat] Protegit de l’agressivitat que veuen al voltant. 

[Xavier] És que no hi ha una zona de tranquil·litat. 

[E2] No, és tot obert. 

[El] El mur seria la zona més... 

[Laura] Molts gronxadors sortien... 

[E2] Perquè això ho veuen als parcs. 

[Laura] Però també voldrien tenir-ho al pati. 

[Martí] Jo algun dia això, igual és una tonteria, però vaig estar fent de profe un temps i això 
que fas una ullada ràpida i sents com 4 frases i els codis segons quin dia de molta agressivitat 
són els mateixos. És brutal, pots comparar amb nens més grans, cinquè i sisè, que ja són com 
més gallitos i així és un codi totalment violent, o sigui, una hostilitat. . . brutal. I, per exemple, 
amb nens del servei de £? quan juguem tots al pati, això que parlàvem que falten espais de 
reclusió, clar al estar tots tan concentrats és un ambient. . . hostil. Molt tens. Llavors hi ha un 
nen amb un principi d’autisme que no vol sortir al pati. Té por de sortir al pati. És un nen de 
P3, eh? Se t’enganxa aquí al costat quan mai ho fa i és curiós. . . 

[Laura] Et fan patir, eh? 

[Montserrat] clar i quan es barallen posar-te allà al mig per separar-los. . . 

[Maria] Jo he rebut, sort que hi ha els homes forts. . . 

[Sònia] Jo m’hi tiro de cap. Aquesta setmana em van donar una patada, qui va ser que vaig 
anar a separar? i em va pegar una patada i dic: m’has pegat! i es va quedar així. . . 

[Maria] Perquè la intenció no és aquesta però és clar, fan mal. 

[E2] Als dibuixos també sortien verd: plantes, arbres i fruites. Això em va sobtar. 

[Montserrat] Clar, perquè és una mica, devia ser el pati “ideal”, no? 

[E2] Sí, hi havia un iglú i tot. . . 

[Martí] Un iglú de neu? 

[Laura] Tenen una imaginació... les cabanes.... 

[Sònia] Jo havia anat a una escola que hi havien cabanes i tot. 

[Laura] Bueno, el primer que van dir una piscina. Clar, després els hi vam dir es que no és 
gaire factible, però tots deien una piscina, la piscina va ser el primer que van dir. 

[E2] Clar, però al final, clar també és mirar els elements però que volen dir per ells els 
elements, no? recollit... bueno. 

[Laura] Sí, després ja vam parlar amb ells i ens ho van explicar. 

[El ] Bueno, jo en general una mica, del que he vist al debat, que. . . si fem una mica, parlant 
del gènere, doncs que al final la majoria del temps que hem estat parlant al debat era sobre 
els nens com eren, els conflictes que tenien. En canvi una mica el que és socialment les 
noies com són més tranquil·les es deixen com més de banda i no es té tant compte quines 
necessitats tenen quins tipus de joc jugarien o voldrien, no? en canvi, els conflictes doncs 
que és un tema molt important i que sempre també és molt visible doncs clar sempre 
s’acaben com afrontant en primer terme i acaben sent molts cops els temes principals. 
De vegades també serveix, quan parlem de gènere, tenir en compte quin temps destinem 
a parlar sobre les nenes, sobre els nens, encara que no vol dir no donar importància, vull 
dir el tema dels conflictes és molt important. 

[Martí] Clar, nosaltres som els primers en visibilitzar o en ser partícips de la invisibilització. 

[El] Al ser un problema greu se t’acaba menjant... com les nenes en principi són més 
tranquil·les o sembla que a priori no tinguin tants conflictes visibles d’agressions però 
potser si tenen uns conflictes després més verbals que potser no, vull dir jo no sóc, jo 
no ho sé perquè no sóc educadora i llavors tampoc sé, ho sabeu més vosaltres... però 
al pati passa a vegades una mica això, els jocs també a vegades els més visibles, doncs 
abans era el futbol, ara amb la corda ja no tant. A vegades quan fas llistes per exemple de 
jocs a incorporar al pati, doncs tenir en compte quins agradarien més als nens o quins 
agradarien més a les nenes. Els dibuixos s’han d’analitzar a veure que proposen més els 
nens o que proposen més les nenes. Perquè els de hort i tot això que eren més nens o nenes 
o per igual? 

[Laura] Van dibuixar un pomer, ple de pomes. I va ser un nen, vull dir que no. . . 

[Xavier] Autoservei. Com a idea no està malament tenir arbres fruiters. 

[E2] Sí, o horts. 

[Maria] Jo he anat a escoles que hi havia i és molt agradable veure els fruiters perquè veus 
l’evolució de la flor i quan fan el fruit. 

[Xavier] Després l’agafes i te la menges. 

[Víctor] O fan el fruit i d’aquí no passa perquè no el deixen madurar. 



122 



Annexos 



[Xavier] Venen els coloms i els ocells... 

[Laura i Víctor] I els nens també. 

[E2] Doncs, és la una i mitja. Era l’hora que havíem acordat. 

[Montserrat] Això ja s’ha acabat. I algun altre dia s’ha de tornar? Perquè si un cas jo m’hi fixaré, eh? 

ANNEX 10. Transcripció de les entrevistes individuals amb les 
tutores. 

ENTREVISTA I 

Entrevista realitzada el 15 de gener de 2015. Entrevistada: Maria [M], cap d’estudis del CEIP 
Joan Solans. Va ser tutora de la classe que participa a l’estudi el curs anterior. 



[E] Veus diferències en el joc entre nenes i nens? 

[M] Sí que hi ha diferències, i sí que juguen junts. Hi ha de tot, perquè depèn. Les diferències 
són que els jocs dels nens són més violents i més agressius i més de moviment i les nenes 
doncs estan més quietes i no hi ha tanta agressivitat, és diferent, juguen més a mames i papes 
en canvi els nens juguen més a polís i a cacos. 

[E] I quan juguen junts? 

[M] Quan són més grans juguen més junts. Per exemple a parvulari fan un tipus de joc molt 
diferent que el de primària en canvi ja juguen més junts i a partir de 3r ja s’han d’organitzar, 
tenen les seves normes, s’han de posar d’acord, i llavors poden jugar més en equip. 

[E] A l’hora del pati, ocupen llocs diferents? Si fan jocs diferents, ocupen llocs diferents 
del pati els nens i les nenes? 

[M] Sí és clar, quan juguen a pilla-pilla es posen, per exemple els pillats sempre estan al mateix 
lloc i els altres ocupen tot el pati. Després si juguen a corda també ocupen un tros. Però si són 
nens o nenes i ocupen un lloc o un altre això no ho he observat mai, no ho sé. 

[E] Depèn dels jocs que realitzen. Depèn del joc que facin ocupen una posició o una altra. 

[M] No sé, això no ho sé. 

[E] I després, si creus que els elements que hi ha al pati com els bancs, les pistes, els arbres, 
si hi ha pilotes o cordes o les xarranques que ara heu pintat. Si tu creus que això té una 
influència en un ús diferenciat de nens i nenes? 

[M] Mira, ara ha vingut un nen nou i aquest nen mostra aquesta actitud. Quan veu jocs que 
a ell li semblen que són de nenes com és el joc de la xarranca o saltar corda ell ni s’acosta allà. 
Però els altres nens participen, els nens que han estat educats amb nosaltres participen dels 
jocs indistintament, no fan diferència. 

[E] Per què, això que surt ara tu dius que heu treballat el joc inclusiu al pati i la convivència. 
Com ho heu fet? Heu seguit alguns criteris específics? Quins resultats i canvis has observat? 

[M] Clar és que s’ha parlat molt. Des de parvulari que insistim que tothom pot jugar als camions, 
que tothom pot jugar amb les bicicletes, que tothom pot jugar amb la corda i els hi fem fer. 

[E] I com treballeu això? Seguiu una estratègia? 

[M] És que quan a parvulari juguen dins a l’aula sí que la mestra s’hi posa els hi explica que 
poden jugar a la cuineta i que poden jugar a papes i mames i poden jugar a puzles tots els nens 
i nenes indistintament. 

[E] Però si és alguna cosa que està programada des de l’escola o com. 

[M] És clar, perquè nosaltres ja volem que l’educació sigui per tots igual. Això ja n’hem parlat 
clar, però fa anys. 

[E] I des de que heu començat a fer, quan heu començat a treballar aquest tema? I quins 
canvis creus que hi han hagut? 

[M] Sí, sí. Nosaltres fa molts anys, parlo de fa vint anys enrere que ja ens hem preocupat 
d’aquest tema i en mica en mica ha anat canviant. I el que nosaltres observem és que els 
nens que no són de la nostra cultura, catalana i castellana i que no han estat escolaritzat amb 
nosaltres al llarg dels anys, quan venen tenen aquestes diferències, i les mostren amb diferents 
actituds que tenen. De rebutjar el joc de nenes si és un nen o no volen jugar si és una nena 
amb els jocs de nens. I si no han estat educats amb nosaltres fan això. En canvi si han estat 
educats amb nosaltres ara ja són capaços de jugar tot junts i no hi ha cap problema. Això si 
que ho constatem. 

[E] Quants anys fa que treballes aquí? 

[M] Aquí fa 22 anys o 21, si en aquesta escola. 

[E] Temps destinat a la cura i embelliment dels espais. Està programat un temps per a 
això? Qui ho pensa i si s’involucra també a l’alumnat o com? 

[M] Mira, fa uns quinze anys o així o més es va fer una enquesta a les famílies, als alumnes i 
als mestres per arribar a proposar les diferents intervencions que es podien fer per a millorar 
el pati. I d’aquí en va sortir el pati que hi ha ara. Que ens el van construir una mica diferent del 
que nosaltres havíem dit, però bueno, és el que hi ha. Llavors, potser d’aquí uns anys s’hauria 
de fer el mateix, una altra vegada fer un sondeig perquè és clar, la població ha anat canviant 
i també han anat evolucionant les coses i es podria també fer unes propostes de millora per 
posar altres coses al pati que els nens puguin jugar de manera diferent, ja estaria bé també. 
Però no ens ho hem plantejat aquest any això. 

[E] I quan es proposen activitats de decorar els espais, potser no ha de ser el pati, però 
també els corredors o la classe. 

[M] Això cada any volem decorar-ho i ho canviem. Es decora i després es canvia dues o tres 
vegades al llarg del curs. 

[E] I creus que és independentment del gènere? Potser també els professors, tu creus que hi ha 

diferències entre els professors i les professores a l’hora d’involucrar-se en això, que els espais 
estiguin bonics, estiguin cuidats. 

[M] No crec que depengui de l’home o la dona, depèn de la persona. Totalment depèn de la 
persona. 

[E] Quin tipus de conflictes es donen al pati amb més freqüència? 

[M] Conflictes de violència i d’agressivitat, d’alumnes contra alumnes o mitjançant el joc, 
que perdre o guanyar és el motiu de la causa o que fan trampes o que un corre i sense voler 
toca a un altre llavors l’altre s’ha pensat que ha anat contra ell i això genera una discussió. 
Però sempre és violenta i conflictiva, és clar. N’estem fins aquí a d’alt d’aquests problemes. 
Perquè són molt intolerants, hi ha nens molt intolerants, hi ha nens molt agressius. I tenim 
un problema. 

[E] Tu creus que tenen a veure amb el gènere també. Estàs parlant de nens o també et 
refereixes a nenes? 

[M] La majoria de nens són els conflictius. Però el que passa que el problema el tenim també 
concentrat en els grans perquè hi ha un grup que són molts nens i poques nenes i com que 
molts d’aquests nens són conflictius sembla ser que hi ha molts nens que són els conflictius. 
Però és perquè s’ha donat aquesta circumstància. L’any que ve això canviarà perquè la classe 
que ara fa cinquè quan faci sisè és més equilibrada llavors no es nota tant. Però on hi ha més 
conflictes on hi ha nens, això si. 

[E] Llavors si que n’hi ha unes actituds diferenciades en funció de si són nens o nenes. 

[M] I tant. 

[E] I tu creus que a l’hora d’ocupar més espai o de dominar el joc també pot tenir influència 
el gènere? 

[M] És que hi ha nenes molt mandones. I manen i manen i dominen i controlen tant i més 
que un altre nen. Depèn de la persona. Si és mandona doncs dominis aquell sector de grup de 
nens. I n’hi ha, tant són nens com nenes. 

[E] I per què creus que hi ha aquesta major agressivitats en funció de si ets nen. 

[M] Jo penso que ve de casa, de l’educació familiar. Perquè alguns nens responen quan tu dius 
“home perquè has pegat”, “és que el meu pare em diu que si em peguen jo pegui”. 

[E] En canvi les nenes potser no els hi diuen. 

[M] Una nena això no m’ho ha dit mai, en canvi els nens ho diuen moltes vegades, el meu pare 
m’ha dit que pegui o la meva mare m’ha dit que pegui, sí sí. I això és educacional, és cultural. 

[E] I els conflictes entre nenes, quins poden ser. 

[M] També hi són d’agressivitat i verbal d’insults. Però no són tan violents. 

[E] Són més d’insults potser. 

[M] I també es peguen però es peguen a un altre nivell, no tant agressiu. En canvi... 

[E] Poden ser més psicològics també? 

[M] També. Hi ha nenes molt recargolades. Sí, sí que és veritat. 

[E] De marginar més o... 

[M] O de dir també, no li facis cas perquè sinó no seràs la meva amiga. Doncs goita, quin 
control, ella no la vull però tu tampoc la tindràs. Sí, sí, hi ha nenes perverses. I això ho fan 
més les nenes que els nens. 

[E] Però a l’hora de la veritat es treballa per igual el conflicte més físic i el conflicte més 
verbal? A l’escola, per exemple? 

[M] No ho sé a dins les aules com ho gestionen. 

[E] Potser el tema físic com és més visual sembla com que... 

[M] Aquest a les tutories se’n parla molt i fem moltes accions i moltes activitats per baixar 
l’agressivitat i la violència. En canvi no sé si se’n fa per l’altre. Perquè fem activitats de gestionar 
les emocions perquè vagin aprenent a conèixer-se millor en canvi ens sembla que sí és clar, si 
et coneixes millor no faràs cap mal. Però... 

[E] I tu a la teva classe per exemple? 

[M] És que no tinc grup jo. 

[E] O l’any passat? 

[M] L’any passat si. L’any passat fèiem moltes activitats d’aquestes emocionals que en diem 
d’elecció tutorial per baixar la violència i l’agressivitat entre ells. Perquè si un nen perd és 
capaç d’aixecar-se i fer mal. Si si, només perquè ha perdut. I això és cada setmana. Perquè cada 
setmana juguem i fem activitats. Llavors cada setmana conflicte, això s’ha de tractar. I si que 
es treballa. Però el resultat es veu al llarg de la vida, no és immediat. Això costa. 

[E] En canvi els altres potser, els conflictes entre nenes. 

[M] No es treballa tant, si si. 

[E] No és que sigui el de nenes. Sinó que és el psicològic que al final no és tant visible. 

[M] Aquest és el que se’n diu assetjament, que és molt subtil. I aquest domini del grup molts 
nens ho fan quan el mestre no mira, quan el mestre no ho veu. Ho fan molt als passadissos 
fora, quan el mestre està girat. I és clar, això moltes vegades és imperceptible i fa molt mal. I 
llavors això costa molt de treballar a les aules. I has de fer activitats d’autoestima, de gestió de 

les emocions. Perquè es vagin coneixent més i vegin el mal que fan quan fan això. 

[E] I també els nens que poden ser que reben més, també que s’apoderin fent autoestima 
positiva. 

[M] Perquè es puguin defensar. Perquè el que controla poden fer molt mal. I ens ha passat, 
hem tingut grups anys enrere que hi ha hagut molt mal. I han passat moltes coses. Hi hagut 
molt dolor per part de nens que han patit molt. I intervenir tant com puguis per a ajudar als 
dèbils a millorar. Però és clar, això costa molt. I amb un curs no fas res. Tu plantes llavors però 
d’aquí 10 o uns quants anys. Leducació és molt difícil. 

[E] Els resultats no són immediats. 

[M] Exacte, els resultats els veuràs molt endavant. Però bueno, ja ho sabem. 



ENTREVISTA II 

Entrevista realitzada el 15 de gener de 2015. Entrevistada: Laura [L], tutora actual de la classe 
que participa a l’estudi. 



[E] Veus diferències en el joc entre nenes i nens? 

[L] En el tipus de joc? 

[E] Sí. 

[L] Per exemple a les nenes, precisament avui ho he vist molt clarament juguen en jocs més 
tranquils, després potser canvien de joc més sovint, i després els nens, sobretot amb els que 
m’he fixat jo, juguen amb joc més mogut que fan servir tot el pati. I després també el tipus de 
joc en els nens de vegades és una miqueta més agressiu encara que a ells els hi sembla que no 
ho és perquè estan jugant, i estan reproduint moltes vegades coses que veuen a la televisió. Tu 
els hi dius que no, que es poden fer mal i et diuen que no, jo estic jugant. Això és una feina 
que contínuament l’hem d’estar treballant. I les nenes també avui, aquest tipus de joc que 
podríem dir agressiu entre cometes el fan servir més de tipus verbal. Que també hi és però 
sobretot amb els més grans. I això és una qüestió que a nivell de claustre contínuament ens 
hem d’assentar i anar buscant estratègies per millorar-ho. 

[E] Juguen junts entre nens i nenes? 

[L] Jo per exemple potser el joc aquest típic de polis i cacos potser juguen més els nens. 
Després 5è i 6è juguen bastant junts però a vegades no és un joc molt definit. 

[E] En general si juguen junts és més a polis i a cacos i per exemple a 6è juguen més a 
cordes. 

[L] Després també hi ha el grupet aquest. La corda sí que és un joc que jo el veig que tant hi 
juguen nens com nenes. 

[E] Quan són jocs així juguen més per classes, no? 

[L] A vegades sí. A vegades juguen per classes, potser perquè se senten millor així, però si 
hi ha un nen d’una altra classe que vol jugar es posa a la cua i juga. A vegades els mestres 
aprofitem, jo a vegades aprofito per donar corda perquè tens més vista, perquè sobretot amb 
els petits que els hi estem ensenyant i tens més vista de rodar perquè faci bé el salt. I allà si 
que. . . Generalment s’ajunten per cicles, això si que és veritat. 

[E] A l’hora del pati, si hi ha un grup amb més nens o nenes ocupen llocs diferents? 

[L] Si vols dir que hi ha un lloc de nenes i un lloc junt? Així clar no ho veig, no. A vegades hi 
ha un grupet, generalment els de cicle superior, que ara acostumen, ha sigut ara, a vegades 
passen temporades que agafen el costat de P3, aquell raconet, avui precisament estaven allà. 
Que hi hem hagut d’intervenir a vigilar- los perquè a vegades el tipus de joc no era l’adequat. 
Però a vegades si que agafen un raconet i se’l fan una mica seu. 

[E] Però creus que és una qüestió de gènere o d’edat? 

[L] No, no perquè... per edat. Perquè ells si troben bé en allà i si tinguéssim el que deien 
l’altre dia que sortia en els dibuixos les casetes aquelles potser en allà aniria un tipus de nen. 
Això depèn. Després hi ha els que juguen a corda i van allà on hi ha les cordes. O hi van on el 
primer que ha agafat la corda i s’ha instal·lat, també. 

[E] Creus que els elements del pati (bancs, pistes, arbres, pilotes, xarranques. . .) influeixen 
en un ús diferenciat de nens i nenes? 

[L] Jo les cordes no, i a la xarranca no té perquè diferenciar. I lo de polis i cacos generalment 
els hi agrada més en els nens. Però alguna nena s’hi cola també. 

[E] Creus que generalment no influeix el gènere? 

[L] Home i si influeixen hem d’intentar d’evitar-ho, però jo no ho sé. Pel que he vist, potser 
aquest tipus més del futbol quan n’hi havia futbol sí, i aquest de polis i cacos si mires juguen 
nens i nenes però juguen més nens que nenes, a les cordes i a la xarranca em sembla que no 
hi ha tanta diferència, encara que potser les cordes i la xarranca poder juguen més nenes que 
nens. 

[E] I tipus banc i arbres? 

[L] Els arbres, avui m’hi he fixat i el grup que m’ha tocat avui hi havia més nenes i algun nen. 
En els arbres estan els que jugaven a la sorra aquella, a dins del forat de l’arbre. I en els bancs 
a vegades hi van els més grans i s’assenten i xerren, però depèn independentment si són nens 
o nenes. Penso jo. 

[E] Expliqueu que heu treballat el joc inclusiu al pati i la convivència. Com ho heu fet? 
Heu seguit alguns criteris específics? Quins resultats i canvis has observat? 

[L] Amb el tipus d’alumnat que tenim no és una cosa de dir ho treballo a tutoria, no. És 
un treball constant, constant, constant. I jo l’altre dia, per exemple avui, la tutoria ens toca 
els divendres, per exemple avui, a primera hora de la classe l’hem aturat una miqueta i, 
precisament perquè ha sortit la problemàtica d’un nen que jugant a polis i a cacos, doncs 
corrent, va tirar l’esmorzar a una companya de la classe. Doncs és clar, ha vingut, la nena de 
la classe i li he dit: “Jo estava en el pati, les coses s’han de solucionar en el moment del pati 
i es veu que ha passat. M’ho has dit doncs”. Llavors he parat la classe i he mirat que havia 
passat, han verbalitzat el que havia passat. El nen s’ha donat compte que ell va ràpid i potser 
no s’adonen de la gent que tenen davant i ha tirat el bocata a terra, però el que no va fer, va 
continuar jugant. Hem escenificat el que hauria d’haver passat, han demanat perdó. I llavors 
diuen “és que jo em vaig quedar sense esmorzar”, “doncs si a mi m’ho haguessis dit quan passa 
això, doncs intentem compartir l’esmorzar que hi ha”. Després ha sortir un altre que diu “No és 
veritat perquè al final va haver una nena que et va donar galetes”. És veritat que ells a vegades 
expliquen també la veritat a la seva manera, per això va bé parlar entre tots, escoltar les dues 
versions, diu “ no, no, és veritat, al final no vaig quedar amb gana”. I, això ha anat bé per dir, 
si voleu jugar a polis i a cacos compteu que hi ha la xarranca, compteu que hi ha el twister, 
compteu que hi ha les cordes... O vigileu o sinó no podem jugar. No, no i tots hi han estat 
d’acord. I avui m’hi he fixat i no he trobat cap queixa que em vinguessin a dir, m’han tirat. 
Això quan passen les coses jo penso que és quan ho has d’anar resolent i independentment si 
toca o no toca. Perquè jo penso que les tutories són constants. Tot i que a l’hora de tutoria pots 
treballar temes més individuals. I sobretot penso que, la paraula ha de ser seva, els problemes 
els han de veure ells i buscar solucions ells. I generalment ells busquen solucions adequades. 
I a vegades són més rígids que nosaltres mateixos. 

[E] Al llarg de la vostra trajectòria com a mestres, heu notat canvis al llarg dels anys en 
els comportaments de nenes i nens al pati (tipus de joc, posició que ocupen a l’espai, 
apropiació d’elements fixes o temporals...)? 

[L] Si que es noten. Si ells et veuen que tu estàs al tanto i quan et demanen una cosa tu 
intentes solucionar-ho, ells també responen. El que s’ha de fer, jo sempre els hi tinc dit, jo 
no vull resoldre els problemes del pati quan pugem del pati. I s’han de resoldre, perquè hi 
ha persones que estan vigilant el pati. I perquè una altra cosa la nena aquesta ja volia, la seva 
mare volia, venir a parlar amb mi, i volia venir a parlar amb la mare del nen. I li dic “No, som 
gent adulta. Els problemes de l’escola els hem de solucionar nosaltres. Primer vosaltres, ja us 
he ensenyat com s’havien de solucionar, parlant. Si parlant no se soluciona hi ha persones en 
el pati, i nosaltres ho solucionem”. I després d’escenificar-ho i parlar “S’ha quedat solucionat?” 

“Sí” “Necessites la teva mare que parli amb el seu pare?” i diu “No”. “Una altra cosa és que 
hagués passat fora de l’escola, amb això jo no m’hi poso. Però les coses de l’escola les podem 
solucionar nosaltres. I hem parlat moltes vegades i hem buscat estratègies”. I després tenim 
això, el paro, penso i decideixo. I això ho tenen molt clar, i ha sortit aquí. Què hem de fer, paro, 
penso i decideixo, doncs ja està. Parar vol dir, a veure, comptar fins a deu i després pensar, 
i després depèn del que tu decideixis tindràs una conseqüència o una altra. Si tu decideixes 
parlar i arreglar les coses per les bones molt bé. Si després escolleixes una altra cosa, tenim els 
gomets vermells. I això ho treballem per tema de deures i per tema d’actitud. I cada setmana 
se’n porten un gomet a casa. I tenen...- Ensenya cares - I es per treballar el comportament 
tant del pati com el de l’aula. Hi ha tres cares i això a la reunió de pares ja ho saben. Si ho 
tenen tot blanc vol dir que han fet tots els deures i que s’han portat bé. Doncs cada setmana 
s’emporten una cara d’un color. I a l’agenda tenen, en aquí, cada divendres fem autoevaluació. 
Ells mateixos van verbalitzant com s’han portat. I els que tenen vermell van pensant perquè 
els hi hem posat vermell. Ho verbalitzen el divendres. Després ells es pinten del color que els 
hi ha tocat i a casa ho han d’explicar, i a casa firmen. És una manera, ells volen, i inclús han 
arribat a plorar. “Ja m’agrada que ploris, no passa res, però has de fer el propòsit de, ara has 
tret taronja, doncs a la propera verda”, veus. Quan fan el canvi, de taronja a verd, els felicitem 
entre tots, els apludim. Vull dir, sempre intentant dir: “Jo no et puc posar. . . a mi no m’agrada 
donar-te la taronja però no et puc donar la verda perquè no t’ho mereixes, doncs almenys, 
això et servirà com a estímul perquè la setmana que ve aconsegueixis la verda”. I va bé perquè 
la setmana que tu pots fer el canvi, que jo li donc el verd, bueno els altres. . . No, i intento que 
els altres s’alegrin que els companys. Estàs intentant buscar estratègies i en el pati igual. Si 
s’han portat malament en el pati aquí vas posant. Vas buscant idees. 

[E] Jo tinc una pregunta d’això: tu quants anys fa que treballes aquí a l’escola? 

[L] Doncs fa des del 87. 

[E] I tu amb tot aquest temps has vist si hi han hagut canvis d’actitud? 

[L] Molts canvis d’alumnat també. 

[E] Però en qüestió de gènere, tu creus que l’evolució social i així ha fet que potser sigui 
més igual? 

[L] Tenim un professor en allà que també la situació cultural també influeix. Doncs és clar, ells 
estan influenciats per la situació cultural de casa. Ells veuen el paper de la dona i de l’home a 
casa. I aquí coses que els hi intentes fer veure d’una altra manera, doncs és clar, a casa també 
tenen la influència cultural també existeix. Vull dir, estàs intentant fer-lis-hi veure... Jo aquí, 
a l’hora de recollir, aquí recull tothom. I no no, a la classe no he tingut cap problema que em 
diguessin res, potser quan són més grans ho podem verbalitzar, aquí no. 

[E] Potser és el pati on passen més aquestes coses. 

[L] Això sí, a classe no tenen tanta oportunitat. 

[E] Temps destinat a la cura i embelliment dels espais. Qui ho pensa? Qui ho fa? 

[L] És clar, el manteniment depèn de lAj untament, clar, l’Ajuntament ho ha de pressupostar i 
ja sabem com estan els Ajuntaments, els quals quan poden ho fan. 

[E] El que es gestiona des del centre, de cuidar l’espai, potser que estigui recollit, estigui 
net, ordenat, si s’ha de decorar... 

[L] Per a les decoracions hi ha la comissió de festes que són... bueno hi ha comissions que 
donen directrius una miqueta de com. . . i després en els passadissos si que va a nivell de cada 
tutor o de cada grup de professors que estan en el cicle. I després al pati 1AMPA ens ajuda. 
Mira, a principi de curs van ser els que van fer tot això. I pintar el mur aquest, bueno dir mur 
no m’agrada, la separació està pintat per. . . van participar mestres, van participar alumnes, 
van participar pares. 

[E] I tu notes com una diferenciació de gènere en la predisposició a cuidar o curar els 
espais? 

[L] Bueno, a l’AMPA hi ha més. . . El President de l’AMPA és un home però després hi ha més 
dones que homes. Però també no saps si és per la disposició que tenen, això també ho hem de 
mirar. Els que venen aquí han de ser que no tinguin feina, i si la majoria de les que no tenen 
feina són dones. Però aquí a l’AMPA per exemple hi ha més dones que homes. 

[E] I al pati, l’AMPA li dona un valor important. 

[L] Si, si de seguida, només estan, a la que nosaltres diem necessitem... tenim una AMPA molt 
col·laborada. Per Nadal, per exemple, van fer el pessebre, ens ajuda molt. El pa amb xocolata 
que fem, també ho fan ells. . . vull dir, participen, participen, sort que en tenim. 

[E] Quins tipus de conflictes es donen al pati amb més freqüència? 

[L] Segons el tipus de relacions, relacions doncs que per ells a vegades semblen normals però 
molt violentes, però molt violentes, tant físiques com verbals, sobretot amb els més grans. I 
això, és un tema que portem temps lluitant, lluitant, lluitant, has d’estar a l’aguait sempre. 

[E] Aquests alumnes que et refereixes són més de sisè? 

[L] No també pot ser entre... A vegades són entre nens i nens però alguna vegada les nenes hi 
poden posar alguna cullarada verbal. 

[E] I conflictes més de gènere que puguis destacar? 

[L] Potser no, tant de gènere de gènere, no ho he detectat. No. 



132 



Annexos 



[E] A vegades és que també, els conflictes es resolen amb violència física i a vegades verbal, 
com segons heu dit tu i la Maria també, com que aquests els nens són els que resolen els 
conflictes d’aquesta forma, llavors, si el conflicte involucra nenes i les nenes no ho resolen 
d’aquesta manera, doncs què passa? Potser es queden sense la raó. Com que si hi ha un 
conflicte, i la manera que es veu més de solucionar un conflicte és a través de la violència 
física, però això és algo que fan els nens majoritàriament, llavors que passa, que les nenes no 
tenen conflictes o que abans d’estar en el conflicte prefereixen cedir, o no s’enfronten així. . .? 

[L] El que passa és que a vegades entre les nenes és, ah, m’ha dit això, m’ha dit allò. Més que. . . 
psicològic. 

[E] I entre un nen i una nena? 

[L] No, potser no n’hi ha tant, i més que tot comencen com un joc, aquests conflictes així i 
acaben, o, aquell m’ha dit això i l’altre enlloc de dir home no m’ho diguis. . . 

[E] Si vols afegir alguna cosa. 

[L] No, bueno, que m’agrada que vingueu a fer aquest projecte perquè tinc ganes de tenir una 
altra visió vostra, que sempre va bé, i que, recollim suggerències, recollim estratègies, perquè 
ens fan falta. A vegades se t’acaben les idees, què fer per evitar això. I a vegades algú et dona 
aquella que fa que el nens reaccionin i no es comporti d’aquesta manera. Doncs ara amb tota 
la informació que tenim com veieu que pot canviar. Per exemple si posem un element, com 
hem vist amb la corda, que hem vist que canvia tot, potser hi ha altres elements que podem 
anar incorporant i que canvien el pati. Perquè aquests mateixos nens en un espai més gran, 
no passa això, no vull disculpar-los ni molt menys. Però l’espai influeix molt, potser poder 
aquests nens que s’estan comportant tan violentament, potser és que no han trobat el joc que 
necessitarien, potser els podem donar alguna nova idea. . . amb aquest provem aquest joc. Un 
joc que pugui reduir. . . M’agrada compartir i agafar idees per poder-les aplicar 

ANNEX 11. Taula d’anàlisi de resultats del qüestionari amb 
l’alumnat. 



Pl. Què fas quan surts al pati? 




Activitat motriu 
intensa 


Activitat motriu 
suau 


Joc simbòlic o 
conversa 


No s’especifica 


- 


N° de nenes 












N° de nens 












P2. Amb qui jugues? 




Amb 1 persona 


Fins a 5 persones 


Més de 5 persones 


Grups del mateix 
sexe 


Grups mixtes 


N° de nenes 












N° de nens 












P3. Quins són els teus jocs preferits? 




Joc únic 


Diversos jocs 


Activitat motriu 
intensa 


Activitat motriu 
suau 


Joc simbòlic o 
conversa 


N° de nenes 












N° de nens 












P4. A quins jocs jugaries amb les teves amigues? 




Joc únic 


Diversos jocs 


Activitat motriu 
intensa 


Activitat motriu 
suau 


Joc simbòlic o 
conversa 


N° de nenes 












N° de nens 












P5. A quins jocs jugaries amb els teus amics? 




Joc únic 


Diversos jocs 


Activitat motriu 
intensa 


Activitat motriu 
suau 


Joc simbòlic o 
conversa 


N° de nenes 












N° de nens 












P6. A quina part del pati jugues? 




Centre 


Perifèria 


Tot 


- 


- 


N° de nenes 












N° de nens 












P7. Quin lloc t’agrada més del pati? Per què? 




Centre 


Perifèria 


Motius a veure amb 
qualitats de l’espai 


Motius NO a veure 
amb qualitats de 
l’espai 


- 


N° de nenes 












N° de nens 












P8. Quin lloc t’agrada menys del pati? Per què? 




Centre 


Perifèria 


Motius a veure amb 
qualitats de l’espai 


Motius NO a veure 
amb qualitats de 
l’espai 


- 


N° de nenes 












N° de nens 













Font: Elaboració pròpia 



134 



Annexos 



ANNEX 12. Pautes d’anàlisi de dibuixos de l’alumnat. 

Per analitzar els dibuixos contestarem les següents preguntes, tenint en compte el gènere de la 
persona que ha realitzat el dibuix. 

1. FLEXIBILITAT 

• Es representen activitats i usos diferents realitzant-se de manera simultània? 

• Els elements i espais que es representen tenen un ús definit i/o únic o poden acollir diverses 
activitats? 

2. DIVERSITAT 

• Quines activitats es representen al dibuix? Quantes activitats es representen en total? 

• Són majoritàriament activitats motrius intenses, activitats tranquil·les o joc simbòlic? 

• Quins elements apareixen al dibuix? Quants elements es representen en total? 

• Quins són els elements protagonistes al dibuix? 

• Apareixen espais recollits i/o de descans? 

• Quins tipus de paviments i textures apareixen al dibuix? I colors diferents? 

3. RELACIÓ 

• Quins elements s’utilitzen per delimitar els espais (tanques, edificis, murs, etc.)? 

• Quins elements permeten accedir d’un espai a un altre (escales, rampes, portes, etc.) 

• Apareixen elements propers al pati però que no formen part d’aquest (edifici de l’escola, 
carrer, altres edificis, etc.)? 

4. CONFORT 

• Es representen elements relacionats amb el clima: Sol, pluja. . .? 

• Es representen elements relacionats amb les necessitats bàsiques: font, lavabos...? 

• Apareixen elements on poder seure i/o descansar? 

• Apareixen elements d’ombra o vegetació? 

5. REPRESENTATIVITAT 

• De quin gènere són les persones que es representen al dibuix? Com es representen els 
gèneres? Quin espai ocupen les persones representades en funció del gènere? 

• Apareixen altres representacions com animals o personatges fantàstics? 



6. GESTIÓ 

• Apareixen figures d’autoritat al dibuix? Com es representen? De quin gènere són 
representades? 

Font: Elaboració pròpia 

ANNEX 13. Transcripció de l’entrevista grupal amb l’alumnat. 

Entrevista realitzada el 22 de febrer de 2015. Duració aproximada: 40 minuts 

L’entrevista grupal té lloc a la sala d’usos múltiples del CEIP Joan Solans. Participen 3 nenes 
i 3 nens. Els noms utilitzats en la transcripció són pseudònims que han escollit els nens i les 
nenes. 

[E] Ara us farem unes preguntes però per respondre us escolteu i us deixeu parlar. La 
primera pregunta: quan jugueu al pati, quina és la part on us agrada més estar? 

[Marta] A mi la part que m’agrada és la part on fa sol. 

[E] On fa sol perquè ara fa molt fred. I a l’estiu també? 

[Marta] Sí. 

[E] A l’estiu no tens molta calor? 

[Marta] Sí, però m’agrada. 

[E] A veure, ara tu. 

[Erica] A la porta gran. 

[E] La porta gran quina és, la de sortida? 

[Erica] Sí. 

[E] Perquè allà es on jugueu a polis i cacos. 

[Marco] Allí és la presó. 

[Reins] A mi m’agrada tot. 

[E] Tot? per totes parts? 

[Albert] Sí, i a mi també. 

[Reins] Es que correm. 

[E] es que us agrada molt córrer a vosaltres... 

[Reins] Sí, perquè juguem a polis i cacos. 

[Marta] I al pilla-pilla. 

[E] I a tu, també t’agrada tot? 

[Cristina] Sí. 

[E] I per exemple, us agrada enfilar-vos als llocs? 

[Marco] Sí! ! 

[Cristina] A ell (al Marco) als arbres. 

[Marta] Ell (Marco) és igual que un mono. 

[Marco] Es que nosotros antes éramos monos. 

[E] Però, ja podeu enfilar-vos als arbres? 

[Cristina] No ens deixen perquè es pot trencar una branca i et pots caure. 

[Marco] Però si no et veuen pots pujar. . . i també pujo en aquell arbre de fora. 

[E] I als bancs per exemple, us deixen enfilar-vos? 

[Tots i totes] no!! 

[E] I us agradaria? o no? 

[Marco] Jo... 

[Marta] El Marco s’estira. 

[Reins] Si això és el banc, jo salto així. 

[Marta] Jo, si això és el banc, doncs jo em sento així. 

[Cristina] A la part de dalt. 

[Marta] A dalt. 

[E] Perquè al banc no us deixen perquè diuen que la gent s’asseu, no? Per això no podeu 
pujar... 

[Cristina] Amb els peus bruts. 

[E] Albert, a tu també t’agrada enfilar-te? 

[Reins] A mi no. 

[Marta] A mi m’agrada molt enfilar-me! 

[Marco] A mi sí. 

[Marta] A les teulades del parc. 

[Marc] A mi també! 

[E] Però aquí no us podeu enfilar a gaires llocs. 

[Marco] : Sí, a molts llocs. A la tanca. 

[Marta] Jo no. 

[E] A la tanca? us enfileu allà? 

[Marco] Sí. 

[Erica] A vegades. 

[Cristina] Ell sí (Marco) però nosaltres no. 

[Marta] Ell vol sortir, ell vol sortir (marc). 

[Cristina] et pots fer mal al cap perquè el terra és molt dur. 

[E] I sobre el terra què? Us agrada tot el terra? O us agradarien coses més tovetes? 

[Cristina]: Com al palau d’esports. 

[Marta] Per saltar com una colxoneta. 

[Reins] Que ningú es faci mal. 

[Marco] Conyerba. 

[Reins]: Si, con yerba. 

[Marco]: Porque no hay ni un pelo de yerba. 

[E] Però hi ha uns llocs, els cercles on hi havia arbres. Allà hi ha terra, no? 

[Erica] Ja però. . . 

[E] Però hi ha poca. 

[Tots/es] Sí. 

[Marta] Al pati dels petits hi ha molta terra. 

[E] I què més? Voleu dir més coses? 

[Marta] Sí, a mi m’agrada que el terra sigui tou com un castell unflable per saltar al terra quan 
sortim corrents i saltem alt. 

[Cristina] A mi m’agradaria que posessin una piscina. 

[E] Una piscina? Però ara a l’hivern fa molt fred. 

[Albert] A l’estiu. 

[Marta] Estarà congelat i podrem esquiar. 

[Reins] Si, es verdad! 

(Pausa) 

[Reins] I podrien posar un terra especial perquè ningú es faci mal 
[Erica] A mi m’agradaria que el terra sigui tou, com de plàstic. 

[E] A veure, una altra pregunta que tinc: hi ha zones del pati que no aneu perquè no us 



139 



El pati de l’escola en igualtat 



agraden tant? 

[Marta] Jo sí, al pati dels petits no podem anar. Però volem jugar a la sorra. 

[Marco] Pues yo si que voy. 

[Marta] Volem entrar al pati dels petits però no podem entrar al pati dels petits. 

[Marco] no nos dejan. 

[Marta] Un lloc que no m’agrada molt és on fa la foscor, allà, que no hi ha sol. . . allà al fons... 
[E] La pista de bàsquet? 

[Marta] Sí. Fa molt fred allà. 

[Reins] a mi si me gusta jugar a bàsquet. 

[Marco] Yo me congelo. 

[Reins] A mi me gusta jugar a “polis y cacos”. 

[Albert] A mi a gusta jugar a “toca y paro”. 

[Cristina] A mi m’agrada el fred. 

[Marta] I a l’estiu que vas a la platja, no t’agrada l’estiu? 

[Cristina] Si que me gusta pero me gusta mas la playa porque està fría. 

(Pausa) 

[Marta] A vegades quan juguem a polis i cacos no volem que juguin nens perquè sinó serem 
molts i acumularem i no sabrem repartir. 

[E] M’ho pots explicar això? 

[Cristina] Per exemple, si som 11 no podem repartir. Li hauríem de dir a un altre nen que 
vingui així seriem 12. 6 cacos i 6 polis. 

[Marta] A vegades som 9 i tenim que posar 1 nen més però hi ha gent que no vol jugar i 
juguen a altres coses. 

[E] I com ho decidiu qui juga i qui no juga? Per exemple, si sou 12 i jo vull venir a jugar o 
algú altre de la classe, li dieu que ja no pot? 

[Cristina] sí que pot però hauríem de buscar a algú més. 

[Reins] Els que siguin més que siguin polis perquè son més i els que siguin menys que siguin 
cacos. 

[Marta] Però algunes vegades ens barallem: jo no puc anar aquí, jo vull anar allà... 

[E] I vosaltres, jugueu sempre tots junts? 

[Tots] Sí. 

[Marco] No. 

[Erica] A vegades no perquè fan trampes. 

[Cristina] El Marc no vol jugar. El marc a vegades agafa nens petits quan plou i el pati dels 
petits està mullat i juga amb els petits al tren xuxu. 

(riuen totes) 

[E] I per què us fa risa el tren xuxu? 

[Marta] Perquè està amb els petits amb una fila així. . . 

[E] I una altra pregunta: què és el que més us agrada dels parcs, quan aneu als parcs? 

[Marta] A mi els gronxadors i el tobogan. 

[Cristina] Jo també el tobogan. 

[Marco] Yo quiero que monten una atracción tope grande. 

[Reins] un tobogan tope mega. 

[Albert] Yo una atracción. 

[Cristina] El tren de la bruixa. 

[Marta] A mi m’agrada el tunel del terror. 

[Cristina] A mi també. 

[Marco] Jo una caca. . . una caca saltarina! 

[E] Però d’això no hi ha als parcs... 

[Marta i Cristina] Sí, al parc firal sí. 

[E] I quan sortiu de l’escola aneu al parc del davant a jugar? 

[Reins] Jo no, jo me’n vaig a casa. jo vaig a casa a jugar a la tablet. 

[Marco] Ijo! 

[Marta] jo em quedo al parc fins les 14h. 

[E] Albert, tu et quedes al parc? 

[Albert] No. 

[Marco] A mi m’agradaria una caca saltarina. 

[Marta] el que vol dir és una caca falsa per saltar. 

[Marco] Una caca saltarina que salta i es tira un pet. 

[Marta] Però Marco ets molt infantil amb els bebés xuxuxuxux. ... Li diem: Marco vols jugar 
a coses més grans? i diu: no, vull jugar con los pequenos. 

[E] Perquè... sempre jugueu amb els de la vostra classe? Amb els de les altres classes no 
jugueu? 

[Erica] A vegades amb els de 4t. 

[Reins] 5e, 6e. 

[E] Que són els grans. Però, amb els petits no? 

[Erica] 6e contra 3r. 

[E] Sisé contra tercer? I qui guanya? 

[Marco] Nosaltres! 

[Reins] Què dius?! 6e perquè corren més que nosaltres. Una vegada el Brian i tot 6e contra 
nosaltres.. .que mal! 

[Erica] Jo vaig pillar a una nena que corre molt. 

[E] I a vegades us baralleu? 

[Mbamoussa] Sí, moltes vegades. 

[Reins] el Brian manda. 

[Marco] Ese manda siempre. 

[Marta] El Brian diu “yo mando en polis y cacos”. 

[Cristina] que diu “que jo he creat aquest joc”. 

[E] Però si jo jugava jo de petita. 

[Cristina] Eres molt bona? 

[E] Ja no me’n recordo. 

[Marc] Era dolenta. 

[E] I quan el algú vol manar, que feu? 

[Marta] Doncs no juguem. 

[Reins] Jo sí. 

[Marta] Creu que és el seu millor amic però en verdad no és el seu millor amic però el Brian 
miente mucho, miente mucho. 

[Cristina] Quan ens triem, agafa els que corren més. 

[Reins] Perquè a vosaltres no us agafa! Sí, jo sóc molt bo. 

[E] I qui corre més? 

[Marco] Jo! 

[Reins] Jo! 

[Albert] El Marco! 

[Erica] El que corre més és el Marco. 

[Marco] És el Brian. 

[Marta] El Brian diu “jo sóc el amo, jo sóc el que corre més perquè jo sóc més fort”. 
[Marco] Sí, pero ahora se ha hecho karateca. 

[E] Però quan us enfadeu, després us reconcilieu? 

[Marco] No. 

[Marta] Fins demà no. 

[E] Però us enfadeu sempre amb el Brian o també amb els altres? 

[Marta] Amb els altres. 

[E] I per què us enfadeu? 

[Marta] Perquè el Brian fa trampes 
[Marco] Perquè és un “mandon”. 

[Marta] Un dia l’Erica el va pillar i ell va dir que no, però l’Erica l’havia pillat. 

[Reins] I el Roman fa trampes. 

[Erica] Quan algú fa trampes i algú li diu a la mestra el Brian diu “tu ja no jugues”. 
[Albert] tu dices, tu ya no juegas. 

[Erica] A vegades un nen està pillat i diu “tiempo”. 

[Marta] Quan ja l’han pillat diu tiempo. 

[E] I quan teniu una baralla aneu a la mestra a dir-li o ho solucioneu entre vosaltres? 

[Marta] Ho solucionem nosaltres. 

[E] I com ho solucioneu? 

[Marta] Al final una persona ve. Al final la Erica, jo o els altres criden a la Laura. 

[E] I qui crida a la Laura, normalment? 

[Totes i tots] jo, jo, jo,... 

[Marta] El Brian és l’únic que no la crida perquè com ell ha fet el problema no vol cridar-la o 
si no ell estaria castigat i es protegeix. 

[Reins] Avui hem jugat a polis i cacos els nens contra les nenes. 

[Albert] Jo, el Reins, el Brian i el Roman contra totes les nenes 

[E] I per què us dividiu nens contra nenes? 

[Marta] Alguns diuen “ninos contra ninas”. A vegades som menys nenes i més nens. 

(El Marco marxa) 

[Reins] Nosaltres tots estem mirant menys el Brian, y ellas son muchas pueden pillar al Brian 
y después lo salvan y ya està. 

[Cristina] Però a mi al pati m’agrada més jugar a polis i cacos, a la xarranca i al twister. 

[Marta] nosaltres abans jugàvem i no ens barallàvem ni res i érem tots amics però a tercer, ara 
juguem a polis i cacos. 

[Reins] Des de segon! 

[E] Però podríeu fer alguna cosa si no voleu jugar a polis i cacos. 

[Cristina] La xarranca, al escondite. . . 

[Marta] El Brian dice ‘(jquién quiere ir conmigo? a un lado los que quieren jugar al pilla pilla 
otro lado los que quieren jugar a polis y cacos” Entonces el Brian se va a polis y cacos y todos 
le siguen y queda muy poca gente para el pilla pilla y al final todos nos quedamos con polis y 
cacos y hay gente que no quiere. 

[Erica] A mi me gusta polis y cacos. 

[Marta] Hay gente que no le gusta però el Brian no quiere que vengan. 

[Reins] A mi me gusta mucho, muchísimo. 

[Marta] Tu càllate, tu sólo estàs apoyando un montón al Brian porque crees que es tu mejor 
amigo. 

(Pausa) 

[Reins] M’agradaria que posaren una pilota per a jugar. 

[E] Abans teníeu pilota? 

[Tots] Sí. 

[Cristina] Podíem jugar a futbol. 

[E] I com era el pati abans quan hi havien pilotes? 

[Cristina] Doncs jugàvem a futbol. Nosaltres jugàvem el divendres, l’últim dia de cole. 

[E] I us agradava? 

[Marta] Els mestres ens separaven. Nosaltres estàvem a segon uns allà i uns altres aquí. 
[Albert] Jo m’agradaria que els nens i nenes no es barallaren. 

[Cristina] No a la violència. 

[Reins] Sí, zero violència. 

[Cristina] abracadabra que desaparezca la violència, jchas! 

[E] Això ho heu de fer entre totes i tots. 

[Marta] A mi m’agradaria que el pati fora molt molt gran perquè no tallessin per la midat, 
compartiren, hi haguera sorra, pilotes de bàsquet, i puguem jugar molt totes. 

[Reins] M’agradaria que el pati fos més gran per jugar a cotxes, a cotxes grans. 

[E] I a vosaltres us agradava jugar a futbol també? 

[Albert, Cristina i Erica] Sí. 

[Cristina] El dia que ens tocava a nosaltres jugar a futbol hi havien els arbrits que són dos de 
sisé i els altres de sisé també volien ser i han vingut i havien agafat la pilota i estaven jugant i 
no hem pogut fer res. 

[Marta] El mestre ha vingut i els ha fet fora a tots i al final hem tingut poc temps i no hem 
jugat res. 

[E] Teniu problemes amb els grans? 

[Tots i totes] Sí. 

[Marta] Els grans ens tracten com uns nens petits, com uns bitxets. 

[Albert] Un nen que es diu Àlvaro ha canviat de classe. 

[Cristina] A futbol quan perdem el Brian s’enfada, perquè jo soc del seu equip, quan els altres 
guanyen i ell perd s’enfada. 

[Albert] Després diu: “todo por tu culpa. Hemos perdido!” 

[Marta] Eso da igual lo que es importante es sólo jugar. 

[Erica] A mi m’agradaria que el pati sigui més gran perquè així quan juguem a polis i cacos 
podem tenir més espai. 

[E] Però llavors quan els majors estan en algun lloc, vosaltres no passeu per ahí, no us 
deixen estar o us baralleu? 

[Reins] Jo passo quan jugo a polis i cacos. 

[Marta] Jo estic molt poques vegades jugant a polis i cacos, a vegades no mola jugar perquè 
fan trampes. 

[E] Jo tinc una pregunta: a quins jocs de pilota a part de futbol us agrada jugar també? 

[Reins] Bàsquet. 

[Albert] Futbol. 

[Marta] Boleibol. 

[Cristina] Handbol. 

[Erica] Jo el que ha dit la Cristina. 

[E] I el vostre preferit de tots aquests? 

[Cristina] Handbol. 

[Marta] A mi m’agrada que puguem jugar a bàsquet, handbol amb les pilotes però des que han 
tret les pilotes només juguem a polis i cacos. 

[Albert] I a pilla pilla. 

[E] I les cordes que, us agrada que hi hagin cordes? 

[Marta] No perquè el Brian dice “si quereis iros a jugar con las cuerdas iros porque manana 
no vais a jugar con nosotros”. 

[Reins] Ya, nunca mas. 

[E] Però això és mentida. Vosaltres podeu jugar al que vulgueu i si segueix dient això es 
quedarà sol. 

[Cristina] Quan nosaltres juguem a algo llavors ell vindrà i dirà podem jugar amb vosaltres? 
i direm no. 

[Marta] No, és que tots es posen a la seva part. 

[E] Poc a poc sereu més els que vulgueu fer altres coses. 

[Marta] No, porque como todos dicen “Brian es el màs fuerte, el que mas corre. . .” 

[E] Però, oi que tu no ho creus? 

[Marta] No. 

[E] Podeu fer altres jocs. . . 

[Marta] Alguns dies el Brian està malalt i tots estem tranquils. 

[Reins] No, el Roman manda. 

[Albert] Ya, el Roman manda. 

[E] Clar, és que podeu jugar a més coses i si al Brian no li agrada allà ell. 

[Marta] És que tots es posen a la seva part. 

[E] Però tots no, perquè vosaltres aquí ja no esteu a la seva part. 

[Reins] Yo si. . . 

[Marta] En veritat tota la classe està a la seva part. 

[E] Heu de parlar amb ell entre totes. 

[Cristina] És que si li diem “juguem a l’escondite”; dirà que no a polis i cacos. 

[Marta] I tots diran “vale, a polis i cacos”. 

[Reins] Perquè diu que casi tots els jocs son de bebés. 

[Albert] Quan un fa trampa l’altre s’enfada i es barallen. 

[Reins] Els de 6e, si ells són petits i nosaltres som grans, a ells els agradaria que nosaltres 
robem la pilota i juguem? doncs no, doncs a nosaltres tampoc. 

[Marta] Al final un dia el deixarem tot sol al Brian. 

[Albert] Els de sisé ens feien així amb la pilota i nosaltres no voliem això. 

[Cristina] Perquè és violència això. 

[Erica] Mola més que estiguin els de sisé que el Brian. 

[E] Heu de parlar amb ell, heu de solucionar això... 

[Marta] És un sinvergüenza. Ahir havia deixat les coses al vestuari de les noies i després 
nosaltres, les noies... 

[Cristina] Ens hem sentat i fins que no s’ha anat no ens hem canviat de roba. 

[E] Per que us volia mirar? 

[Marta] No, perquè deixa les coses allà per mirar-nos. 

(Els nois riuen) 

[E] Això et fa risa? 

[Cristina] Això no fa risa. La Erica te vio a ti [Reins] en calzoncillos en tu casa. 

[E] Però això no passa res, és com anar en banyador. 

[Marta] I el millor del món, és creu allà el xulet, amb la seva barrigota allà afuera. 

[E] És com un bikini. 

(Pausa) 

[Marta] És que nosaltres estàvem la Erica, la Cristina, jo, la Michelle, el Roman, la 
Kamila, el Reins estàvem des de P3 junts. . . el Reins no. 

[E] Des que ets petita que vens a aquesta escola? 

[Cristina] Jo i la Marta ens coneixem perquè anàvem a la mateixa guarderia. 

[Erica] I jo i la Michelle. 

[E] I viviu totes al barri i tots? 

[Erica] Jo en Roger de Flor. 

[Cristina] Jo també. 

[Albert] Jo també, Roger de Flor. 

[Reins] Jo a Navarra. 

[Marta] Jo San Esteban. Al costat del Mercadona. 

[Reins] Jo també al costat de Mercadona. 

[E] I com veniu a l’escola, veniu caminant? 

[Marta] Si, si està aquí cerca. 

[E] Veniu sols i soles? 

[Reins] No. 

[Albert] Jo amb els meus germans. 

[Marta] Jo a vegades vinc sola. 

[Albert] Mentida. 

[E] I amb qui veniu? 

[Cristina] Jo amb el meu pare o la meva mare 

[Marta] Quan anàvem tots a p3 (...) estàvem tots junts i érem tots amics i jugàvem tots junts a 
moltes coses i després en p4 des que ha vingut el pol totes les coses s’han fet a la seva manera. 

[E] Anem a fer, cadascú pot dir l’última cosa que vulga dir. Una frase cadascú. I acabem, 
vale? Començarà la Erica i anem fent un a un. 

[Erica] No ho sé, que fagi la Marta. 

[E] Tu com vens a l’escola, amb el pare, la mare...? 

[Erica] Sola, vaig sola. 

[E] Vens sola? 

[Erica] Sí. 

[Marta] Que a p3 tots estàvem tranquils, des de P4 fins a tercer el Brian s’ha fet tot a la seva 
manera perquè ell volia i nosaltres teníem que fer-li cas. Ell ho volia fer tot a la seva manera 
pero hay gent que volia fer altres coses però no podíem. 

[Erica] Teníem sort perquè no havia vingut a P3. 

[E] Seguim, ara li toca a ell, Albert. 

[Albert] mmm, no vull dir res. Reins. 

[E]: No vols dir res? 

[Reins] Vosaltres habeis tenido morro porque habéis hecho P3 y yo no yo he començat en P4 
y sabéis mas catalàn que nosotras pero yo ahora sé mucho. 

[E] Has anant aprenent molt, veritat? 

[Reins] Sí, moltíssim. 

[E] I t’agrada l’escola? 

[Reins] Sí. 

[E] Us agrada l’escola a tots? 

[Cristina] Aquesta escola és molt avorrida, fa anys que l’han fet i és molt vella. 

[Marta] Eso es interesante porque hay mucha gente que quiere tener una escuela con mucho 
tiempo. 

[Cristina] A mi m’agradaria anar al Mas Tramuntana. 

[Marta] En el Mas Tramuntana no hay sitios famosos porque aquí sí. 

[E]: A tu t’agrada molt, no? 

[Albert] A mi sí, a mi m’agrada. 

[Marta] Han venido famosos de Formula 1 muchas veces aquí al hotel. I també gràcies a la 
biblioteca que la tenim al costat podem fer música i podem fer jocs a la biblioteca. 

[Erica] A mi m’agrada molt aquesta escola. 

[E] A tu no t’agrada... perquè és avorrida? 

[Cristina] Perquè mira el sostre. . . és molt vell. 

[E] tu penses que està una mica vella però tu pensa que té molts anys i que per aquí han 
passat molts nens i moltes nenes. 

[Cristina] Els llibres de medi, català, castella, són molt vells. 

[Marta] No passa res perquè són de l’any passat, la teva germana l’usava també, l’he vista. 
[Cristina] No no no l’usava, que dius? 

[E] Però està molt bé usar les coses molt de temps i que duren molt. Per això les hem de 
cuidar. 

[Erica] Jo vull que hi hagin lavabos de nens i de nenes, perquè no vull que vinguin els nens al 
lavabo de nenes. 

ANNEX 14. Guió de l’obra de teatre «El pati de l’escola en 
igualtat». 

EL PATI DE L’ESCOLA EN IGUALTAT. 

Classe de tercer de l’Escola Joan Solans. 

Tutora: Laura Ribas. 

Col·laboració: Associació Equal Saree. 

Sketch 1 - INVASIÓ DE L’ESPAI DE JOC 

Material optatiu: corda de saltar, cub i pala, cartolina amb la solució/moralitat. 
Narradora: Violetta 

2 alumnes jugant al rellotge: Sofia i Slenderman 
2 alumnes jugant a carreres: Sandra i Adina 
1 petit: Marco 



Entrada de la Sofia i el Slenderman fent veure que xerren fins arribar al seu lloc. Es posen en 
posició de jugar al rellotge i es queden immòbils com dues ESTÀTUES. 

Entrada de la Sandra i V. Adina corrents, xoquen de mans i es preparen per començar la carrera, 
es queden immòbils com dues ESTÀTUES. 

Entrada del Marco, nen petit, sembla perdut i decideix seure, es queda immòbil com una 
ESTÀTUA. 

Entrada de la Violetta, molt animada i amb un somriure molt gran. 

Violetta (llegeix): Bon dia nenes i nens de l’escola Joan Solans. A continuació els alumnes de 
tercer farem l’obra de teatre El pati de l’escola en igualtat. Representarem diferents conflictes 
que tenim quan juguem al pati i com hem decidit solucionar-los. Esperem que siguin útils per 
a totes i tots vosaltres i que passeu una bona estona. El primer skecht es diu: Invasió de l’espai 
de joc. Aaaaaaaacció! 

Sofia: Slenderman, vols jugar al rellotge amb mi? 

Slenderman: I tant! 

La Sofia i el Slenderman comencen a jugar al rellotge. 

Sandra: Preparada Ana? 

Adina: Si! 

Sandra i Adina: Als nostres llocs, preparades, jaaaaaa! 

La Sandra i l’Adina fan una carrera. Guanya l’Adina. Es feliciten i tornen al lloc inicial i es 
preparen per tornar afer una carrera. 

Violetta: Fins ara tot ha anat bé però ben aviat començarà el problema. Us el podeu imaginar? 
El Marco entra en acció (fins ara havia estat assegut jugant amb la sorra). 

Marco: Gugu. . . gu. . . gu. . . gagaga. . . ga. 

Gateja molt a poc a poc cap al públic. Rep un cop de corda de la Sofia i el Slendreman. El Marco 
comença a plorar, ningú li fa cas. 

La Sandra i VAdina comencen a córrer. LAdina s’ensopega amb el Marco i cau a terra. La Sandra 
es xoca amb la Sofia i el Slenderman i els tres cauen al terra. Tothom està al terra. La Sofia 
s’aixeca. 

Sofia: Això no pot tornar a passar. 

Slenderman: En 5 minuts hem acabat tots pel terra. 

Sandra: A més a més hem fet mal al petit. 

Adina: I com ho podem solucionar? 

El Slenderman demana perdó al Marco, li eixuga les llàgrimes, el Marco somriu i es queda 
tranquil jugant amb la sorra. 

La Sofia, el Slenderman, la Sandra i l’Adina es reuneixen en cercle, agafats. Fan veure que parlen, 
de tant en tant algú aixeca el braç, algú es separa i indica llocs del pati. Finalment es separen i es 
posen en Unia mirant cap al públic. 

Sofia: Ja tenim la solució per a que tothom pugui jugar al que vol sense prendre mal. 

Sandra: Ens organitzarem i cadascú tindrà el seu espai. 

Adina: I quan plogui i els petits estiguin amb nosaltres, els ajudarem. 

Slenderman: Que us sembla si nosaltres juguem aquí i vosaltres allà. (senyalant) 

Es separen i comencen a jugar. A poc a poc desapareixen de l’escenari. Apareix la Sohna per a 
ensenyar la moralitat. 

Violetta: La solució és que organitzem el pati en espais de mides equitatives perquè tothom 
pugui escollir a que vol jugar i tingui espai per a jugar. 



Sketch 2 - BARALLES AL PATI 

Material: gogos, cartulina amb la solució/moralitat. 

Narradora: Hannah 
2 alumnes: Brian i Reins 
1 mestra: Marta 

Entrada del Brian i el Reins, ensenyant-se els gogos. Es posen en posició central i es queden 
immòbils com dues ESTÀTUES. 

Entrada de la Marta, amb les mans darrera l’esquena i fent veure que vigila, es queda immòbil 
com una ESTÀTUA. 

Entrada de la Hannah. Camina mirant al Brian i al Reins. 

Hannah (llegeix): Ara veureu com dos nens comencen a barallar-se al pati i com es soluciona 
el conflicte. 

Aquest segon skecht es diu: Baralles al pati. Aaaaaaaacció! 

El Brian i el Reins comencen a jugar a gogos. El Reins guanya. 

Reins: He guanyat! Dóna’m el gogo. 

Brian: No vull. 

Marta: (els mira de reüll des de la distància) Ui ui ui.. .el que passarà no pot ser bo! Deixaré 
que ho intentin solucionar ells sols. 

Reins: Però he guanyat. ... 

Brian: No te’l penso donar. 

Reins: Que sí! 

Brian: Que no! 

El Brian empeny al Reins. El Reins es recupera i intenta solucionar-ho. 

Reins: He guanyat i per tant m’he de quedar el gogo. Un altre dia guanyaràs tu Pol! 

Brian: mrmrm. (diu enfadat) 

Reins: Veig que no ho vols solucionar. Mestra Martaaaaaa! 

El Reins s’apropa a la Marta nerviós. El Brian es queda enfadat en un racó. 

Reins: Mestra... 

Marta: Tranquil, respira Reins, explica’m que ha passat. 

Reins: Estàvem jugant a gogos, he guanyat i no em vol donar el gogo. A sobre m’ha fet mal. 
Marta: Digues-li que vingui a veure’m. 

El Reins va a buscar al Brian, s’apropen els dos a la mestra. 

Marta: Recordes la conseqüència que vam decidir a classe? Al primer avís, donaràs 2 voltes 
corrent al pati, al segon avís 5 voltes i al tercer ja ningú podrà portar gogos. Què decideixes 
Pol? 

Pol: Li dono el gogo! I...em poso a córrer! 

El Reins i el Brian somriuen i xoquen de mans. El Brian marxa corrents, el Reins surt 
tranquil·lament. 

La Marta somriu al públic i surt caminant. 

Hannah (llegeix): A la classe de tercer vam decidir quines conseqüències corresponien a 
cada conflicte. Quan tenim un problema intentem resoldre’l entre nosaltres... si no trobem 
cap solució, anem a veure a la professora o professor i apliquem la conseqüència establerta. 



Sketch 3 - SEMPRE MANA LA MATEIXA PERSONA? 

Material: cartulina amb la solució/moralitat. 

Narradora: Rosi 

Polís i cacos: Erica, Roman, Albert i Kamila. 



Entrada de la Erica, sola, espera la resta per jugar a polis i cacos immòbil com una ESTÀTUA. 

Entrada de la Kamila, Albert i Roman agafats de les espatlles. Es paren una mica abans de 
l’Erica i es posen en cercle, posició de grup que parla, es queden immòbils com tres ESTÀTUES. 

Rosi (llegeix): Ara veureu com 4 nenes i nens juguen a polis i cacos. Molt ràpidament veureu 
com algú començarà a manar una mica més del compte.... El tercer skecht es diu: Sempre 
mana la mateixa persona?. Aaaaaaaacció! 

S’activa el grup de 3 estàtues. 

Kamila: Avui hem d’aconseguir que totes i tots puguem decidir. 

Roman: Com ho farem? 

Albert: Ni idea, però ja estic fart de que sempre mani la mateixa persona! 

Erica: Veniu a jugar a polis i cacos! (crida des de l’altre punta). 

S’apropen a l’Erica. Juguen a pares i sanes per decidir qui triarà els equips. 

Kamila: Bé! he guanyat! 

Erica: Aquesta no ha valgut. Jo escolliré els equips! Tu, tu i tu, veniu amb mi! 

Roman: Això no és just! 

Saiku: no, així no volem jugar amb tu. 

Kamila: Marxem. Jugarem a una altra cosa! 

Comencen a marxar deixant a l’Erica sola. L’Erica els crida perquè no marxin. 

Erica: espereu! teniu raó. Cada dia escollirà els equips una persona diferent. 

Roman: I cada dia jugarem a un joc diferent perquè tothom estigui content. 

Kamila i Albert: Si! ! 

Comencen a jugar tots junts. 

Rosi (llegeix): A la classe de tercer hem fet una llista de tots els jocs que es poden jugar al pati. 
Entre totes i tots hem escollit un joc per cada dia de la setmana perquè tothom pugui jugar al 
seu joc preferit. 

i ensenya la Cartolina que han fet a classe. 

Sketch 4 - SUMEM VALORS 

Narrador: Àngel 
Valor “Generositat”: Randy 
Valor “Col·laboració”: Michelle 
Valor “Ser legals”: Cristina 
Valor “Esportivitat”: Toni 

Entrada de Cristina, Toni, Randy i Michelle, agafats de la mà. Es col·loquen enfila mirant 
fixament al públic, molt seriosos. Es queden immòbils com tres ESTÀTUES. 

Entrada de l’Àngel, intenta despertar a les estàtues (toc d’humor), no ho aconsegueix i es separa 
per narrar. 

Àngel: Per acabar us presentarem 4 valors que a la classe de tercer pensem que són molt 
importants. La generositat, la col·laboració, el ser legals i l’esportivitat. L’últim skecht es diu: 
Sumem valors! Acció... 

(fluixet) (l’Àngel mira a les estàtues... ningú es mou.) Acció (una mica més fort, ningú es mou).... 
Aaaaaaaaaaacccccciiiiiiiiió! 

Les estàtues s’espanten i s’activen. 

Randy: uhum... Generositat.. .generositat és la capacitat de compartir. La generositat provoca 
alegria en les altres persones. Per exemple, compartir l’esmorzar és generositat. 

Mentre el Randy diu la definició, la Cristina, la Michelle i el Toni mimen el valor generositat. 

Els 3 personatges tornen a ser estàtues. 

Cristina: uhum.. .Ser legals. . . ser legals vol dir jugar sense fer trampes. Per exemple, avui hem 
jugat al pati i no hem fet trampes, hem sigut legals! 

Mentrestant la Cristina diu la definició, el Toni, el Randy i la Michelle mimen el valor Ser Legals. 
Els 3 personatges tornen a ser estàtues. 

Michelle: uhum.. .Col·laboració.. .col·laboració és treballar en comú, en equip. Si ens ajudem 
tot surt molt millor. Per exemple, per treure i recollir el material de joc, si ho fem tots i totes 
plegades anem molt més ràpid. 

Mentre la Michelle diu la definició, el Toni, la Cristina i el Randy mimen el valor Col·laboració. 
Els 3 personatges tornen a ser estàtues. 

Toni: uhum.. .Esportivitat... Esportivitat vol dir respectar l’adversari i ajudar-lo. Per exemple, 
si fem una carrera i algú cau a terra l’ajudem a aixecar-se i tornem a començar. 

Mentre el Toni diu la definició, la Michelle, la Cristina i el Randy mimen el valor Esportivitat. 

Els 3 personatges tornen a ser estàtues. 

Àngel: Donem per finalitzada l’obra de teatre de la classe de tercer. Esperem que us hagi 
agradat molt! Moltes gràcies! 



Entren i saluden! 



156 



